
DE 


FRUMUSETEA GÁNDIRII PATRISTICE 


JOAN COMAN 


F ilosofia este cea mai mare artă, zice Platon. Termenul grec întrebuințat aci 
pentru a exprima ideia de artă este povot, care arată lucrul  Muzelor, inspira- 
toare ale operelor de artă, dar el arată mai ales că filosofia este cea mai mare dintre 
arte, prin înțelesul special pe care cuvântul povowwh l-a primit încă din vremea 
clasicismului elen: acela de muzică. Filosofia este deci cea mai înaltă muzică pe care 
a creat-o si a întonat-o mintea omenească. Numai prin acordurile şi armoniile acesiei 
muzici a filosofiei, înțelepţii lui Platon se puteau ridica până la cel mai înalt cerc al 
sferelor cerești, unde erau învredniciți de epopteia divină a sublimelor Idei și unde 
se desfătau cu inefabila muzică a sferelor, muzica universală, cosmică. 

Calificativul de frumos este pe deplin meritat de filosofia greacă. Punând şi 
tratând cu eleganţă și profunzime marile probleme ale vieţii și spiritului omenesc, ale 
universului și ale scopului nostru, filosofia elenă a dat adesea răspunsuri temeinice și 
de o rară frumusețe. Frumosul era, de altfel, una din arterele puternice ale geniului 
grec. Frumusețea gândirii e una din acele minunate cuceriri care-l apropie pe om de 
Dumnezeu și-l imortalizează. Drumul până la revelaţia frumosului e adesea dureros 
şi amarnic, dar răsplăteşte din belșug pe ostenitor. | 

. Še poate spune același lucru despre gândirea creştină? Imbracă gândirea Sfin- 
ților Părinţi hlamida imperială a graţiei și a frumosului? Ritmul și armonia orches- 
trează elementele constitutive ale gândirii patristice? Inainte de a răspunde acestor 
întrebări, se cuvine lămurită o problemă care, pusă si susținută de anumiţi gânditori 
din antichitate şi până azi, continuă să întrețină o atmosferă de suspiciune în jurul gân- 
dirii creștine. Celsus, Porphyriu, Iulian Apostatul, mulţi neoplatonici, o seamă de oa- 
meni ai Renașterii și unii moderni dintre cari menţionez pe învățatul francez Émile 
Brehier au tăgăduit şi tăgăduesc gândirii creștine patristice rangul de filosofie. Faptul 
se explică pe deoparte prin disprețul unora din acești gânditori față de învăţătura 
creștină, pe de altă parte prin necredinţa altora dintre ei. Gândirea creștină nu ope- 
rează totdeauna cu aceleași categorii logice ca filosofia profană, nu acceptă decât par- 
tial scluțiile acesteia și nu se complace în atitudini oscilatorii. Gândirea patristică e 
în primul rând o operă a harului si a credinței. Ea nu pornește dela puncte necunos- 
cute, nu bâjbâie şi nu se agaţă de soluţii efemere. Ea țâșnește din certitudinile ne- 
sdruncinate ale credinţei. Dar, pentru aceasta, gândirea patristică nu e mai puţin o fi- 
losofie. Având în tematica sa uriașă să desbată obiective ca Dumnezeu, Logosul, lumea, 

$i omul cu o logică si o metodă întru nimic inferioare gândirii profane, gândirea cres- 
tină reprezintă o filosofie, „adevărata filosofie“, cum spun Sfinţii Părinţi, de orizont, 
proporţii şi adâncimi necunoscute până azi. Gândirea patristică nu ocolește şi nu con- 
damnă raţiunea; dimpotrivă: o cultivă și o folosește până în ultimele ei consecințe.. 
Dar această rațiune nu este rațiunea incertă a filosofiei profane, ci rațiunea sanctifi- 
cată prin har și credinţă, capabilă să îndrepte, să amelioreze şi să adâncească forțele 
raţiunii profane 1). I 

Sfinții Părinţi sunt de acord că gândirea creștină este o filosofie, o filosofie 
mult superioară celei profane, „filosofia noastră“, sau „filosofia despre Dumnezeu '“, 
aşa cum o numesc gânditorii patristici. Sfântul Iustin Martirul si Filosoful, după ce-și 
povestește odiseia neastâmpărului său intelectual prin toate sistemele de filosofie grea- 
că si ancorează în fine în Academia gândirii creștine, unde găseşte liman frământă- 
rilor sele si unde se convertește, face această declaraţie caracteristică: „Astfel, și din 
această pricină ( a convertirii la Hristos) am ajuns eu filosof“ 2). Deci, nu diferitele 
sisteme de gândire greacă în care Iustin nu găsise apa vie a împăcării minţii, ci învă- 
țătura creștină era adevărata filosofie, Clement Alexandrinul era suspectat că acorda 
un interes prea mare filosofiei grecești si încerca să prezinte doctrina creştină ca pe 
o culme a filosofiei, a gnozei, cum zice el. Atunci el se întreabă dacă filosofia e opera 
lui Dumnezeu sau a diavolului. Invăţatul alexandrin răspunde că e o operă bună, e 
voită de Dumnezeu şi utilizarea ei rezonabilă nu poate fi decât folositoare ë). Dacă 
mintea și celelalte daruri cu care operează filosofia vin dela Dumnezeu, poate fi filo- 
sofia un lucru rău? Sfântul loan Damaschin are cuvinte înaripate pentru valoarea și 
frumusețea actului de cunoaștere: „Nimic nu-i mai prețios“ — zice el — „decât cunoaş- 
terea: cunoașterea este lumina sufletului rațional. Contrariul ei, ignoranța, este întu- 
nerec. După cum lipsa luminii este întunerec, tot așa și lipsa cunoașterii înseamnă în- 
tunerecul rațiunii. Ignoranţa este nota ființelor lipsite de rațiune“ 4)... Sfântul Grigorie 
de Nazianz își face o plăcere si o onoare rară de a fi studiat filosofia şi de a fi el însuși 
filosof. In proza si în versurile lui curge ca o lavă incandescentă toată tematica filoso- 
fică a vremii lui. Iui Iulian Apostatul care interzisese creştinilor participarea la cul- 
tura greacă, el replică printr'o interesantă teorie a culturii creștine, capabilă să zi- 
dească sisteme mai durabile decât cele ale filosofiei profane. Grigorie de Nazianz are 
o ideie așa de frumoasă despre înălțimea filosofiei creștine, încât primul din cele cinci 
Discursuri teologice ale lui tratează exclusiv despre condițiile prealabile de pregătire 
ale celui ce se dedă exerciţiului divinei filosofii. Filosofia este, după Sf. Grigorie, un 
oficiu sacru, o cântare înălțată lui Dumnezeu. „A filosofa despre Dumnezeu“, zice el, 
„n'o poate face nici oricine și nici nu înseamnă a vorbi despre orice. Faptul nu e ușor 
şi nu intră în sfera celor ce se târăsc pe pământ. Voiu adăoga că divina filosofie nu 
poate fi tratată nici în orice moment, nici în faţa oricui, nici nu poate vorbi despre 
toate, ci numai în anumite momente, numai în fața anumitor oameni și numai într'o 
anumită măsură“ 5). Cine sunt dar privilegiaţii cari se pot bucura de filosofia creștină? 
Numai cei aleși, cei dedaţi speculaţiei și mai ales cei curaţi la suflet și la trup sau cari 


1) Ettienne Gilson und Phiiotheus Böhner, Die Geschichte des christlichen Philosophie, von 
ihren Anfängen bis Nikolaus von Cues, Paderborn, F. Schâningh, 1937, p. 6. 

2) Sf. Iustin Mart. și Filos., Dialogul cu Tryphon, 8,2, Migne, P. G. VI col. 492. 

3) Clement Alexandrinul, Stromate VI, 17, Migne, P. G. IX, col. 392. 

4) Sf. Ioan Damaschin, Dialectica, c 1, Migne, P. G. XCIV, col. 529. 

5) Sf. Grigorie de Nazianz, Discursuri Teol. I, cap. III, Migne, P. G. XXXVI, 2, col, 13, 16. 

sunt acum pe punctul de a se curăți. Atingerea dintre pur si impur este primejdioasă 
ca aceea dintre ochiul bolnav si raza solară 9. 

Gândirea creştină este o filosofie de înaltă ţinută. Prin obiectul si prin scopul 
ei, ea depăşește cele mai perfecte achiziţii ale filosofiei grecești. S'a spus de multe ori 
şi se mai susține şi azi că gândirea creştină patristică e în mare măsură debitoare cu- 
getării elene, că Sfinții Părinți mau făcut decât să pună pe melodie creștină un ma- 
terial vechiu, uzat de prea multă circulaţie în sistemele grecești. Partizanii acestei teo- 
rii sau nau înțeles deloc spiritul patristic, sau au voit şi voesc să subestimeze valoa- 
rea gândirii creștine. Este adevărat că majoritatea marilor filosofi patristici au stu- 
diat lu școala greacă profană și și-au asimilat la perfecţie sistemele de gândire ale co- 
rifeilor cugetării clasice. Gândirea școlilor ioniană, eleată, pitagorică, atomistă, siste- 
mul lui Platon, al lui Aristotel, al stoicilor, al cinicilor, și ale altora wau niciun secret 
pentru Sfinţii Părinţi. Această formaţie a Sfinţilor Părinţi şi-a exercitat influența mai 
mult în partea formală, sporadic şi fragmentar în partea de fond. Limbajul filosofic al 
Sfinţilor Părinţi se folosește de terminologia tehnică consacrată de filosofia profană. 
Dar şi aci, o atenţie susținută va observa că nu rareori gânditorii patristici toarnă con- 
ţinut sau sens nou în termeni vechi. O seamă de achiziții ale gândirii profane sunt uti- 
lizate ca elemente de demonstrație, în logică și metodologie. Cititorilor sau ascultă- 
torilor trebuia să li se servească argumente sau raționamente cunoscute. Problemele 
din sfera raţiunii sau cunoașterii naturale sunt puse la fel, căpătând deseori aceleaşi 
soluţii. Aceste soluții serveau apoi de bază demonstraţiei prin revelația supranaturală. 
In partea de fond e prezentă influenţa lui Platon şi a stoicismului, mai ales la gân- 
ditorii din primele trei secole: a lui Platon în cosmologie şi antropologie, a stoicismului 
în teoria Logosului şi în aceea a sfârșitului lumii. Dar încetul cu încetul gândirea pa- 
tristică se degajează şi de aceste influențe slabe, căpătând o consistenţă si o tărie pro- 
prie de granit. Gândirea patristică aduce elemente noui atât de excepţionale, încât ea 
atrage pe cei mai îndoctrinaţi filosofi păgâni. Gândirea profană își spusese ultimul cu- 
vânt şi epuizase problemele și metodele. Dar partizanii ei nu erau mulțumiți; ei sus- 
pinau după lumina nouă a revelaţiei supranaturale. E cunoscută odiseia filosofică a 
Sfântului Iustin prin toate sistemele de cugetare profană, pentru a-și găsi, în cele din 
urmă, liniștea în învăţătura creştină. In genere, filosofia profană e socotită de Sfinții 
Părinţi ca pregătitoare a gândirii creștine. Iustin Martirul si Filosoful recunoaște că 
profesorii săi eleni, în deosebi platonismul, l-au adus până pe pragul creștinismului. 
Filosofia greacă joacă față de gândirea patristică rolul pe care Legea Vechiului Tes- 
tament îi joacă față de Noul Testament. 

Sf. Iustin, Clement Alexandrinul şi Origen desvoltă teoria celebră conform 
căreia marii filosofi greci au participat la Logosul spermatikos, Hristosul fragmentar 
'sau Înţelepciunea divină fragmentară precreştină răspândită în lume. Filosofia greacă 
“era creștină înainte de venirea lui Hristos, prin marile ei creaţii spirituale. Dumnezeu 
a condus pe Ebrei prin Lege, iar pe Greci prin Logos, prin rațiune 7). 
| Filosofia patristică are, atât prin obiectul cât şi prin proporţiile ei, un sens spe- 
cial față de filosofia profană. Aceasta din urmă pornia dela om şi se înălța până la 
„ fromtierele universului. Gândirea patristică pornește dela Dumnezeu, se coboară în 
lume şi Ja om, şi se întoarce cu aceste două elemente spre țelul ei supranatural. Filo- 
sofia devine o religie care răspunde la cele două mari probleme puse de gândire: 1) cu- 


6) Idem, Ibidem. . 
7) Clement Alexandrinul, Stromate VI, 5-8, Migne, P. G. IX, col, 257-264 etc. 

noasterea lui Dumnezeu si 2) unirea sufletului cu divinitatea 8). Filosofia deschide larg 
porţile teologiei. Filosofia devine pregătitoarea şi slujitoarea teologiei. Teologia deschi- 
de drumul desăvârşirii prin unirea cu Dumnezeu. Filosofie, teologie şi desăvârşire, iată 
cele trei elemente constitutive ale gândirii patristice. Deși criteriul filosofiei este cu- 
noașterea, al teologiei credinţa, iar al desăvârșirii contemplaţia, între ele nu este con- 
tradicţie: ele se pregătesc una pe alta si conlucrează armonic, pentrucă activitatea spi- 
rituală a omului este o unitate: vâăorc, mv și dewpla sunt părți componente ale 
aceluiași spirit °). . 


DUMNEZEU 


Frumuseţea gândirii patristice poate fi surprinsă mai ales în tematica ei, în 
problematica ei. Obiectul acestei gândiri îl formează Dumnezeu, Logosul, lumea si 
omul. Desbătute când mai calm, când mai furtunos, când în chilii umile de călugări, 
când în sălile fastuoase ale sinoadelor ecumenice, aceste probleme au primit soluţii de 
o siguranţă şi de o armonie necunoscute lumii păgâne. Să le luăm pe rând. 

Dumnezeu e centrul întregii gândiri patristice. Dela El pornesc si spre El se înv 
dreaptă toate creaturile. El este isvorul întregei existente, fiind existenţa însăși: El 
este ó &vroc öy. Această ideie, luată din Vechiul Testament, dă o temelie de granit 
și o frumuseţe unică gândirii patristice, Fiind isvor si scop a tot ce există, totul pleacă 
de'a Dumnezeu și se întoarce la Dumnezeu în acea frumusețe si puritate primară pro- 
prii operei ieșită din Perfecţiunea însăși. Frumusețea monoteismului patristic e cu 
atât mai remarcabilă cu cât, exceptând perioadele monoteiste ale religiei iudaice, cu- 
rățenia, integritatea și perfecțiunea Dumnezeului creștin erau aproape necunoscute 
gândirii grecești. Bâjbâind între materialism, spiritualism și eclectism, filosofia elenă 
nu reușise decât rareori și sporadic să presimtă sau să formuleze vag ideia unui sin- 
gur Dumnezeu. Nous-ul lui Anaxagoras, Logosul lui Heraclit, Demiurgul lui Platon și 
primul Motor al lui Aristotel nu sunt decât întrezăriri si preambuluri. Chiar când ideia 
monoteistă reușește să se desprindă ceva mai precis la unii gânditori stoici sau neo- 
platonici, ea este așa de inconsistentă si de oscilatorie, încât nu poate forma un temei 
pentru un sistem filosofic, cu atât mai puţin pentru o credinţă. Lucrul se explică în 
oarecare măsură prin rolul dominant al mitologiei, care nu se mulțumea să circule în 
majoritatea genurilor literare, ci se infiltrase cu abilitate și-și câștigase loc onorabil 
şi în filosofie. Puzderia de zei elenici nu putea înlesni înfiriparea unui monoteism, 
chiar mediocru, întâi pentrucă acești zei erau constituiți de Homer și de Hesiod într'un 
panteon puternic si sistematic, şi prezența lor se făcea simțită în absolut toate mani- 
festările spirituale ale neamului grec, în al doilea rând pentnucă chiar în sistemele de 
filosofie cele mai spiritualiste, cosmogoniile sau antropogoniile erau organic legate 
de un număr mai mic sau mai mare de zei. Dar motivul de căpetenie al incapacității 
filosofiei elene pentru monoteism stă în caracterul eminamente laic al poporului grec. 
Este singurul popor civilizat al lumii vechi care n'a avut teologie şi preoți. Plecând 
dela datele imediate ale simţurilor, dela materie, filosofii eleni au căutat pe căi si- 
nuoase și penibile origina lumii. Niciunul dintre ei nu s'a putut ridica până la culmea 
definiției biblice că Dumnezeu este „Cel ce este“ 19). 


8) E. Giison u. Ph. Böhner, op. cit., pp. 18-19. 
9) Idem, op. cit., p. 29. 
10) Exodul, III, 14. 

Dumnezeul gândirii patristice este creatorul lumii din nimic. Eternitatea si atot- 
puternicia Lui L-au capacitat să creieze lumea din nimic. Demiurgul platonic creiază 
lumea dintr'o materie deja existentă. Cosmologia şi antropologia platonică se vor re- 
simţi totdeauna de impertfecțiunea acestei concepții. 

Sfinţii Părinţi învaţă că Dumnezeu a făcut lumea din bunătate și iubire si că a 
creat-o ca pe o podoabă. Concepţia despre o lume-podoabă exista și în gândirea greacă, 
dar pe când la Eleni lumea era un cosmos armonios ieșit din cultul Grecului pentru 
măsură, la Sfinţii Părinţi cosmosul e o exteriorizare a perfecțiunii divine. Armonia 
vine din mintea divină, nu din rațiunea umană. 

Dumnezeul Sfinţilor Părinţi este, în fine, isvorul însuși al frumosului. Dacă 
Dumnezeu ar crea ceva: urît, nar mai fi Dumnezeu, zice Origen. Dumnezeu este fru- 
museţe, dar El depășește orice frumusețe, zice marele teolog din Nazianz. 

Toate celelalte atribute ale lui Dumnezeu ca imaterialitatea, transcendența, ab- 
soluitatea şi perfecțiunea sunt prezentate şi desbătute de gândirea patristică cu un lux 
de cunoştinţi, cu o siguranță, cu o preciziune si cu o eleganţă logică și metodologică, 
cum rar se întâlnesc în filosofia  profană. Origen în lepi dpxâv, Grigorie de Na- 
zianz in Discursuri teologice, Dionisie Pseudo-Areopagitul în Numele divine si Ion 
Damaschin în Dogmatică si Dialectică au scris pagini model de clasicism filosofic. Ar- 
gumentele ontologic şi cosmologic pentru dovedirea existenţii lui Dumnezeu sunt si 
astăzi valabile în aceeași formă în care le-a creat și prezentat gândirea patristică. 


LOGOSUL ȘI INŢELEPCIUNEA 


Piscul frumuseții gândirii patristice este învăţătura despre Logos și Inţelep- 
ciunea divină. Existent în filosofia lui Heraclit si mai ales în cea stoică 11), Logosul ca- 
pătă, la Sfinţii Părinţi, o semnificaţie și o importanță nouă, devenind pilonul central 
al gândirei creștine. Corporal, deși de o materialitate subtilă, circulând ca un fluid în 
toate elementele lumii vizibile, la stoici 12), Logosul nepăstrând din filosofia păgână 
decât numele, este în filosofia creștină principiul generator şi mântuitor al universu- 
lui. Afirmația prologului Evangheliei Sf. Toan că: „Fără El (Logos) nimic nu s'a făcut 
din ce s'a făcut“ a indicat gânditorilor creștini să vadă în Logos isvorul general al fiin- 
telor și principiul creației. Expresia din acelaş prolog că: „In El era vieaţa“, înseamnă 
o vieață spirituală, rațională. Aci doctrina creștină despre Dumnezeu-Logos are atin- 
gere cu teoria platonică despre Idei, dar această atingere e trecătoare, pentrucă, desi 
Ideile lui Platon prezente încă în doctrina şcolii alexandrine sub numele de voTpaTa, TÖ- 
mot şi A5yot, imperiul acestor Idei se destramă: Logosul în care ancoraseră Ideile era lá 
Dumnezeu și era Dumnezeu însuși 15). Atotputernicia si atotștiința Logosului au făcut 
inutilă prezența Ideilor. După acelaș prolog al Evangheliei lui Ioan, Logosul e lumina 
lumii 14), Această lumină este, în gândirea patristică, isvorul cunoașterii. Știința în- 
seamnă lumină prin împărtășirea minţii noastre din lumina nepieritoare a cunoaşterii 





11) W. Windelband, Geschichte der abendlăndischen Philosophie im Altertum (Handbuch der 
Altertumswissenschaft, begr. von Iwan von Müller, fortges. von R. Pöhimann, herrgb. von W. Otto, 
fântter Band, erste Abteiung, erster Teil), vierte Auflage, bearb. vom A. Goedeckemeyer, Miin. 
chen, C. H, Becksche Verlagsbuchhandlung, 1923, p. 230; Léon Robin, La pensée grecque et les 
origines de Vesprit scientifique (L'évolution de Vhumanite), Paris, La Renaissance du livre, 1923, 
p. 417; Charles Werner, La philosophie grecque (Bibliothèque scientifique), Paris, Payot, 1938; p. 221, 

12) Charles Werner, op cit., loc. cit. 

13) E. Gilson u. Ph. Böhner, op. cit, p. 11. 

14) Evanghelia după Ioan I, 9, 

desăv ârşite care e în Dumnezeu-Logos. Dogmatiștii şi mai ales misticii patristici văd 
în cunoașterea şi în apropierea de această lumină a Logosului, ultimul grad al desă- 
vârşirii gnostice, al contemplațţiei. Inundarea cu lumina divină echivalează cu intrarea 
în paradis. O altă consecinţă de valoare excepțională a acestei teorii este că Logosul 
fiind temeiul primitiv al lumii si în același timp lumină, urmează că lumina este fun- 
damentul lumii 15. Lumina ca bază a creaţiei si a cosmosului este o concepție unică 
în istoria filosofiei și în istoria religiilor. Lumina lui Ahura-Mazda nu e creatoare, ci 
numai luptătoare. 

Patronând creaţia şi conducând cosmosul, lumina Logosului s'a proiectat parţial 
asupra lumii si a oamenilor dinainte de venirea Mântuitorului. Exista în lumea pre- 
creștină o cunoaștere naturală a Logosului, care a precedat cunoașterea Logosului în- 
trupat. Această cunoaştere a fost fragmentară, parțială, căci Logosul precreștin era 
numai spermatikos, din pricina întunecării sufletului omenesc prin păcat. La această 
cunoaștere au participat mai mult sau mai puţin oamenii tuturor timpurilor 16), Deși 
fragmentară si incompletă, această cunoaștere era de origină divină, lucru pentru care 
demonii au luptat cu îndârjire împotriva mteleptilor ca Heraclit, Soorat și Musonius. 
Prin opera genială a minţii lor cu care au văzut o parte a adevărului, acești filosofi pot 
avea titlul de creştini 17). Filosofând după logos, sau în Logos, înțelepții și profeții 
antichității au participat la Hristos. Socrat a fost unul din aceste exemplare de elită 
care a suferit şi a murit aproape ca un martir creștin 18). Intre participarea la Logos 
înainte de Hristos şi revelaţia lui Hristos, este aceeași deosebire ca între sămânță și 
fruct sau ca între tabloul unui obiect si obiectul însuși 19). 

Logosul nu este numai creator, El este si ordonator. Sfântul Grigorie de Nazianz 
spune că Logosul este legea naturală care pătrunde totul, care conduce lucrurile și 
care ne călăuzeşte dela lucruri la Dumnezeu 29), El menţine cosmosul în armonia pro- 
prie și nu lasă nimic la întâmplare. Când Tatian Asirianul spunea Grecilor să nu-și 
facă un titlu de orgoliu din știința lor, pentrucă această știință e luată din înţelepciu- 
nea barbarilor, el înţelegea prin aceasta că atât înțelepciunea barbarilor și Legea E- 
breilor cât și știința elenă sunt opera Logosului ordonator. E o îideie împărtășită de în- 
treaga gândire patristică. 

“Creaţia cea mai revoluționară a gândirii patristice este detta Logosului 
cu Iisus Hristos. lisus Hristos este Logosul total, integral. Această identificare, care 
era un scandal pentru filosofia elenă și pentru mentalitatea iudaică, este opera reve- 
lației supranaturale. Logosul parțial a făcut loc Logosului total în persoana istorică 
a lui (lisus Hristos. Revelația a atins cel mai înalt punct al lucrării ei. Venirea lui Hris- 
„tos în lume înseamnă desăvârșirea operei Logosului prin mântuirea pe care El o adu- 
cea oamenilor și întregului univers. Această mântuire însemna suprimarea păcatului 
și a tuturor consecințelor lui prin moartea trupească a Logosului însuși, apoi crearea 
din nou a lumei prin inundarea luminii inefabile a adevăratei cunoașteri si a harului. 
Această lumină de cunoaștere si har iradia din însuși Logosul lisus Hristos. Mântuirea 
noastră nu este, deci, în fond, decât readucerea creaturilor în starea primară de lu- 
mină și har. Prin identificarea Logosului cu Jisus Hristos, gândirea patristică reface 


15) E. Gilson u. Ph. Böhner op. cit., pp. 11-18. 

16) Idem, op. cit., pp. 19-20. 

17) Sf. Tustin Martirul si Filosoful, Apologia I, cap. 46; Apologia II, cap. T si 10. 
18) E. Gilson u. Ph. Böhner, op. cit., p. 20. 

19) Idem, op. cit. p, 21. 

20) Idem, op. cit., p. 74. 


62 


O BCU Cluj 


unitatea primordială a cosmosului unind Logosul precrestin cu crucea luminii in per- 
soana istorică a Mântuitorului. De aci înainte lumea e uma și toate eforturile ei tind 
spre împărăţia luminii. f 

Cu aceeași frumuseţe gândirea patristică prezintă învăţătura despre intelep- 
ciunea divină, despre Xopia. Această Inţelepciune este manifestarea în act a lucrării 
Logosului. Ea este Dumnezeu însuși. Ea mu e o cunoaștere filosofică, nu e o gnoză, 
nu are nicio asemănare cu înțelepciunea omenească. Ea e pentru Uudei sminteală, 
pentru păgâni nebunie, Inţelepciunea divină depășește rațiunea umană, pentrucă Ea 
lucrează după modul supranatural; dar Ea nu exclude rațiunea noastră, ci o presu- 
pune într'un anumit sens 21). 

Inţelepciunea divină conține începutul, rațiunea și forma tuturor creaturi- 
lor 22). Este deci o Intelepciune creatoare. Ea, este şi pronietoare, căci nimic nu se în- 
tâmplă în lume fără știrea și fără hotărîrea Ei. Sfinţii Părinţi operează cu Inţelepciu- 
nea divină mai ales când combat doctrina păgână despre destin si horoscop. 2og(e 
a fost un obiect de dispute nesfârșite în școlile gnostice. 


LUMEA 


Lumea este opera mâinilor lui Dumnezeu. Combătând concepţiile elenice ale 
şcolilor ioniană si atomistă, care puneau la începutul lumii elemente iraționale, Sfinţii 
Părinţi urmând învăţăturii biblice afirmă că lumea e creată de Dumnezeu. Impotriva 
lui Platon si a neoplatonicilor, ei stabilesc că lumea a fost creată din nimic. In pagini 
fascinante, Origen și Sfântul Vasile arată imposibilitatea unei materii preexistente 
creaţiei și coeterne cu Dumnezeu. Lumea a fost creată în timp si este continuu sub 
ochiul vigilent şi pronietor al Inţelepciunii divine. Sfinţii Părinți, în deosebi Origen, 
Sf. Vasile, Tertullian și Fericitul Augustin descriu cu lux de amănunte compoziția 
elementelor materiei. In afară de universul vizibil, Dumnezeu a creat și lumea spi- 
rituală a îngerilor. Origen şi Dionysie Pseudo-Areopagitul me descriu cu lux de detalii 
crearea și armonia acestei lumi. ` 

Lumea e, în gândirea patristică, expresia bunătăţii divine 25). Ea este o operă 
ieșită dintr'un act de iubire. Concepţie înaltă până la care se ridicaseră în oarecare 
măsură Hesiod si Platon, dar al căror Eros mu e decât un accident sau atribut pasager, 
nu o realitate ontologică, nu substanța divină însăși cum e în cazul Dumnezeului 
creștin. E a 

Fiind operă a bunătăţii și a iubirii, lumea este frumoasă. Lumea, zice Origen, 
a fost făcută de Dumnezeu limitată, pentru a putea fi frumoasă 2%). S'a zis că Origen 
gândește aci ca un Grec, care nu putea concepe lumea ca infinită, întrucât infinitul 
era pentru Grec ceva barbar, lipsit de armonie și măsură 25). Adevărul e că frumuse- 
tea lumii, în gândirea patristică, nu e datorită limitării ei în spațiu decât parţial, 
pentruca mintea omului să se poată ridica până la această frumusețe; în fond, fru- 
musețea cosmică e ca o exteriorizare a frumosului care e Dumnezeu însuși. Materia 
însăşi nu e rea în sine. Ea contribuie, prin cantitatea dată fiecărei creaturi, la, armonia 
universală. „Noi credem“, zice Origen, „că Dumnezeu, Tatăl a toate, a poruncit acestea 


21) Idem, op. cit., p. 14. 

22) Origen, IIepl 2px@v, I, 2, 2. 

23) Origen, Hspl &ox@v II, 9, 6. 

24) Idem, op. cit., II, 9, 1. 

25) Et. Gilson u. Ph. Böhner, op. cit, p. 58. 

pentru mântuirea tuturor creaturilor sale prin rațiunea inefabilă a Logosului Său si 
a Înţelepciunii Sale...; diferitele lor mișcări, numite mai sus, fură rânduite să fie po- 
trivite şi folositoare armoniei lumii...” 26). Frumusețea si rostul înalt al lumii văzute 
sunt o motă caracteristică a gândirii patristice, în opoziţie nu numai cu concepția 
gnosticilor cari afirmau că lumea e imperfectă, dar și cu o seamă de sisteme si religii 
vechi cari ca Budismul, religiile orientale şi de misterii sau diferite Hermetisme pre- 
tindeau că lumea e un rău si că trebue părăsită cât mai iute. Platon însuși, care exalta 
atât armonia cosmică, armionia Ideilor, condamnă lumea vizibilă care e un mormânt 
al lumii invizibile. Se ştie că marele filosof execra nu numai natura, dar şi arta care 
este o formă idealizată a elementelor plastice. Sfinți Părinţi ca Vasile, Grigorie de 
Nazianz, Grigorie de Nyssa, loan Gură de Aur, Cyrill al Alexandriei, Fer. Ieronim, 
Fer. Augustin, Ioan Damaschin se întrec în a cânta frumusețile naturii în mijlocul 
căreia ei trăesc. Pentru ei lumea e un loc de încercare întru desăvârşire. 


OMUL 


Antropologia patristică e una din acele neîntrecute podoabe ale filosofiei, care 
vrăjesc la mii de ani distanţă pe iubitorii de cugetare. Pusă timid de Tertullian, exa- 
minată cu pasiune de Origen, antropologia creștină se înalță la rangul de sistem ide- 
săvârșit şi unitar prin mintea de aur a acelor genii și fericiţi sfinți cari au fost Gri- 
gorie de Nyssa și Augustin. 

Omul este făptura lui Dumnezeu. După îngeri, el este cea mai desăvârșită cre- 
atură a întregului univers 27). Luptând contra diferitelor antropologii care așezau ori- 
gina omului când în pământ, când în apă, când în alte elemente ale materiei, gândirea 
patristică stabileşte obârșia divină a omului, care nu derivă nici din animale, cum 
pretindea un filosof grec, nici din lemn cum afirma poetul Hesiod, ci a ieşit din înseși 
mâinile Creatorului. E în această afirmaţie nu numai o consecință a cosmologiei pa- 
tristice, dar şi constatarea că omul e singura oglindă reală a lui Dumnezeu pe pământ. 
Origina divină a omului explică, singură, aspiraţiile lui cătră divin. 

Alcătuit din trup şi suflet, omul luat în sine nu este nici desăvârșit nici ne- 
desăvârșit; el e bun și poate deveni mai bun. Partea principală a ființei lui este su- 
fletul, care e mai de preț decât trupul, căruia el îi dă vieatš și-i face posibilă adu- 
narea științei și practicarea virtuţii 25). Cuvântul de ordine al gândirii patristice este 
primatul sufletului şi înrudirea lui, în deosebi a părții conducătoare din suflet, a lui 
Nous, a minţii, cu Dumnezeu. Sufletul, zice Sf. Grigorie de Nyssa, este o entitate ra- 
țională, creată, vie, care dă putere de vieață si de percepție corpului organic si sen- 
sibil, atâta timp cât aceasta viază. Sufletul are trei tacultuti: vegetativă, sensitivă si 
rațională; aceste trei formează una în sufletul rațional. Prin această definiție, Sf. Gri- 
gorie înlătură definitiv împărțirea platonică si stoică a sufletului în cele trei elemente 
cunoscute. - | 

Printr'o demonstraţie savantă şi extrem de interesantă, care este si astăzi va- 
labilă, Grigorie de Nyssa si Nemesius de Emesa arată legătura organică, indisolu- 
bilă dintre trup si suflet. Sufletul și trupul sunt create în același timp. Omul nu ia 
nimic din afară, cu excepția hranei, ci se desvoltă dinăuntru în afară, an puterea 








26) Origen, op. cit, II, 1,2. 
27) Et. Gilson u. Ph. Böhner, op. cit, p. 37. 
28) Idem, op. cit., p. 38. 

internă. Această putere este sufletul. Sufletul e prezent dii momentul zămislirii, nu 
se poate însă manifesta în formă perfectă, fiindcă-i lipsesc organele necesare. El se 
desvoltă progresiv. La început activează numai puterea de hrană. La naștere, corpul 
ajungând la lumină, începe să lucreze sensibilitatea. Când s'a maturizat ca un fruct, 
atunci raţiunea luminează în om. Deaceea sufletul si trupul merg împreună. Sufletul 
nu sălăşlueşte într'o anumită parte a trupului, ci în tot trupul. El rămâne continuu 
unit cu corpul, chiar după moarte, întrucât nefiind spaţial el poate persista cu părţile 
componente ale corpului chiar după dezagregarea acestuia. La învierea din urmă, nu 
vor trebui ca sufletele să meargă la judecată cu corpurile cu care au murit? 29. 

Indrăzneaţă și sistematică, această antropologie are, printre altele, meritul de 
a fi impus filosofiei unitatea omului şi a naturii sale alcătuită din trup și suflet, uni- 
tate care a învins dualismul platonic 5). 

Drama umanităţii, începând cu gresala din paradis si sfârșind cu preziua mân- 
tuirii prin Iisus Hristos, este înfățișată în toată durerea, dar și în toată frumusețea ei. 
Gândirea patristică relevă si analizează fără încetare păcatul, care, lucru vrednic de 
reţinut, e definit mu ca o acțiune pozitivă, ci ca o lipsă a ceva care trebuia să fie, lipsa 
hotărîrii pentru Dumnezeu 51). 

Cu toate mecazurile și suferințele lui, cu toată tragedia care-l consumă din 
pricina păcatului care-l roade, omul este și rămâne pentru gândirea patristică cea 
mai mare podoabă a lumii, o perlă, căreia nimic din ce există în univers nu i se poate 
compara. lată cum glăsuește în această privinţă una dintre minţile de aur ale Sfinţilor 
Părinţi: „Cine ar putea să admire cum se cuvine noblețea acestei ființe care uneşte 
în ea pe cele muritoare cu cele nemuritoare, care împreună pe cele raționale cu cele 
iraționale, care poartă în propria ei fire chipul întregei creațiuni, lucru pentru care 
a fost numită lumea cea mică (microcosm), ființă care a fost învrednicită de Dum- 
nezeu cu atâta atenţie, pentru care sunt toate cele prezente și cele viitoare, pentru 
care Dumnezeu însuși s'a făcut om, care tinde spre nemurire și fuge de ce este mu- 
ritor, care, alcătuită după chipul și asemănarea lui Dumnezeu, este regină în ceruri, 
care trăește împreună cu Hristos, care este copilul lui Dumnezeu si care e așezată mai 
presus de orice stăpânire si autoritate? Cine ar putea să povestească privilegiile ace- 
stei ființe? Ea colindă mările, frecventează cerul cu ochiul minţii, cugetă la mișcările, 
distanțele și volumul astrelor, recoltează pentru sine pământul si marea, disprețuește 
fiarele si monștrii apelor, toată știința, arta şi cercetarea ñi reușesc, întreține cu cine 
vrea legături peste granițe cu ajutorul scrisului, nu se lasă împiedicat de corp și pro- 
feţeşte cele viitoare. Omul e domn peste toate, stăpânește peste toate, se bucură de 
toate, vorbește cu îngerii și cu Dumnezeu, poruncește creaturii, ordonă demonilor, cer- 
cetează natura lucrurilor, se osteneşște pentru Dumnezeu, este sălaș și templu al lui 
Dumnezeu. Toate acestea el le obține prin virtute si evlavie“ %2). Orice comentar la 
acest text este supertluu. 


k | l 
O NOUĂ INTERPRETARE A NATURII ȘI A ISTORIEI 


Sfinţii Părinți dau o nouă interpretare naturii și istoriei. Mântuirea adusă de 
lisus Hristos a afectat nu numai soarta omului, ci pe a întregii naturi. Această natură, 


29) Idem, op. cit., pp. 93-95. 

30) Idem, op. cit., pp. 95-96. 

31) Et. Gilson u. Ph. B6haer, op. cit., p. 103 

32) Nemesius de Emesa, Despre natura omului, I, Migne, P. G. XL, col. 532 C-533 B. 

purificată prin moartea și învierea Domnului, dogorită de căldura harului, devine 
ogurul fecund al divinității. Roadele naturii sunt sfinte şi ele nu pot fi pălite, alte- 
rate sau suprimate decât de păcat. Natura nu-i păzită de arhangheli ca paradisul, 
pentru a interzice accesul celor impuri : Satan și sateliții lui au libertatea să circule 
si să ispitească; mântuirea prin Hristos nu a impus naturii sfințenie, ci numai a pu- 
rificat-o pentru a merge pe calea desăvârşirii. In fond, omul e acela care determină 
caracterul pozitiv sau negativ al naturii față de Dumnezeu, căci el e cel ce apreciază. 
Sfinții Părinţi au, în genere, o atitudine de simpatie și chiar de dragoste față de na- 
tura propriu zisă. Inainte de a lua hotărîri mari, în momente de turburare, din nevoia 
de a adânci sau limpezi gândurile și mai ales pentru a se desăvârși, Sfinții Părinţi se 
retrag în sânul naturii: la poalele, pe povâmișul sau pe piscul minților, pe malul ape- 
lor, în peșteri, în păduri sau în pustiu. Trăind în contact direct cu natura pură, ei se 
regăsesc pe ei înșiși, și reintră în ritmul sacru al firii, pe care o cântă în versuri îna- 
ripate ca Grigorie de Nazianz sau în proză lustruită ca Vasile cel Mare și Grigorie de 
Nyssa, loan Gură de Aur şi Augustin. E caracteristic că întrun asemenea loc retras, 
pe malul Irisului, în Pont, cei doi colegi și prieteni Sfinţii “Vasile cel Mare si Grigorie 
Teologul au alcătuit, din scrierile lui Origen, acel cod al conduitei creștinului desă- 
vârșit, care se numeşte „eleganţa” sau „distincția spirituală”, Pioxaila. Majoritatea 
Sfinţilor Părinţi şi a scriitorilor bisericești greci și latini scriu câte un tratat despre 
feciorie. Ei exaltă virginitatea omului, la lumina comparațiilor nesfârșite cu puritatea 
naturii. Natura creștină are prospeţimea, castitatea și inocenta creaturilor în momentul 
ieșirii din mâinile lui Dumnezeu. Sf. Grigorie de Nazianz spune undeva că el preferă 
să trăiască cu fiarele căci ele-s mai bune ca oamenii. Fiarele despre care ne vorbește 
Sfântul Atanasie în Vieaţa Sfântului Antonie sunt deghizări satanice, caricaturizări ale 
animalelor, nu animale propriu zise. Incercarea demonilor de a altera firea îmbrăcând 
chip animalic e tot așa de frecventă și sub masca umană. 

Gândirea patristică are aprecieri aspre la adresa naturii umane. Aceasta e per- 
fectibilă, dar e înclinată mai ales spre lunecare. Voința liberă și caracterul trecător 
al naturii noastre ne fac labili. Sfinţii Părinţi luptă din răsputeri contra lunecărilor 
naturii prin întărirea și înarmarea sufletului. Natura umană trebue înălțată prin 
vindecarea imperfecțiunilor și transfigurată prin exercițiul continuu al virtuții și al 
cunoașterii. 

Natura, e, în gândirea patristică, opera lui Dumnezeu şi servește omului ca 
palestră pentru exercițiul desăvârşirii. Ea e una, alcătuind un tot perfect unitar, nu 
împărțită în diferite etaje aparținând fiecare altei divinităţi, ca în mitologia indiană, 
greacă, latină s. a. Natura nu e nici identică cu destinul, ca la atâţia gânditori păgâni, 
nici suficientă sieși avându-se pe sine cauză și scop, ci ea e un instrument în mâinile 
lui Dumnezeu, care lucrează după planurile sale ascunse. Cercetarea științifică a na- 
turii pe care unii Sfinţi Părinți o practică cu pasiune confirmă principiile credinței 
și mărește entuziasmul cunoașterii. 

Istoria capătă și ea un sens nou, Ea nu mai este o înlănțuire anostă de cauze 
şi fapte economice, politice, sociale și militare, proprii cutăror țări sau cutăror vremi. 
Continuând să existe, aceste cauze si fapte nu se mai explică prin specificul omenesc 
sau prin imponderabiluil întâmplării ori al destinului, ci prin planul insondabil al Pro- 
videnței divine. Istoria umană se desfășoară pe pământ, printre oameni şi pentru 
oameni, dar ea nu e o simplă jucărie terestră, ci e puternic si organic legată de istoria 
cerului. Aplicând faptelor istorice, teoria filosofică a Logosului spermatikos, istoricii 
patristici declară că istoria omenirii precreștine este G pregătire pentru istoria cea 

nouă care începe cu anul naşterii Mântuitorului. Prin umbrele si luminile ei, dar mai 
ales prin luminile ei, istoria universală deschide drumul istoriei mântuirii, istoriei 
creştine. Impăraţii şi conducătorii de popoare, legislatorii şi oamenii politici precreș- 
tini se integrează cu onoare în istoria divină dacă ei au lucrat după dreptate și după 
rațiune. Istoricul Eusebiu de Caesareea spune undeva că numai prim planul Provi- 
denţei se explică minunata coincidență a răspândirii creștinismului cu așezarea păcii 
romane sub primii Caesari, coincidență care a transformat umanitatea %). Fericitul 
Augustin, în lucrarea sa celebră De civitate Dei, împarte omenirea în două cetăţi 
rivale, care duc un războiu neîncetat: cetatea pământească, a acelora cari trăesc după 
om, după modul uman, și cetatea cerească, a acelora cari tršesc după Dumnezeu, după 
modul divin. Aceste două cetăți sunt amestecate și înlănțuite aici pe pământ, dar ele 
vor fi bine separate una de alta la sfârşitul lumii în fața dreptului Judecător. Dum- 
nezeu va face însă ca cetatea celor aleși să se întindă până la marginile pământului, 
ca împărații şi conducătorii să fie în țările lor imaginea fidelă a lui Dumnezeu în 
ceruri — cum caracterizează Eusebiu pe Constantin cel Mare —, ca istoria să fie o ma- 
nifestare terestră a planului divin. | 

Istoria umană este, pentru gândirea patristică, acțiunea în desfășurare a uni- 
tăţii terestre sub ochiul vigilent al lui Dumnezeu, Această acţiune va trebui, cu tre- 
cereau veacurilor, să ajungă expresia însăși a bunătății divine. Coborirea lui Dumnezeu 
în istorie prin întruparea lui Iisus Hristos este o garanție sigură. 


METODĂ SI LOGICĂ 


Metoda şi logica gândirii patristice reies dela sine din cele expuse până aci. 
Această metodă și această logică sunt o îmbinare de elemente istorice, de rațiune, de 
știință şi de revelație supranaturală. Sudarea si armonizarea acestor elemente a părut 
încă din antichitate si pare si astăzi unora drept un „scandal“. Acest „scandal“ nu 
poate fi însă decât în mintea necunoscătorilor sau dușmanilor creștinismului. 

Primul element al metodei gândirii patristice este. faptul real, mecontestat de 
nimeni, al istoricităţii venirii lui Dumnezeu în lume prin întruparea, vieața si faptele 
lui Iisus Hristos. Persoana istorică a Mântuitorului dă gândirii patristice un temei de 
granit pe care mu l-a avut niciun sistem filosofic din lumea veche. Principiile, argu- 
mentele și raționamentele gândirii profane nu ieșeau din certitudinea științifică a unui 
fapt istoric, ci de cele mai multe ori din apriorisme, judecăți abstracte sau observații 
empirice, cari fără a fi totdeauna inexacte, puteau servi pro şi contra unei teze. Acea- 
stă incertitudine filosofică e necunoscută gândirii patristice. f 

| Al doilea element al acestei metode este cercetarea cu ajutorul rațiunii atât cât 
aceasta se poate întinde și lucra. Sfinții Părinţi selectează si utilizează achiziţiile ma- 
țiunii umane din toate filosofiile pământului. Dar ei mu admit toate produsele rațiunii 
fără distincție. Unele din aceste produse sunt erori datorite întunecării parțiale, altele 
datorite limitelor fireşti ale rațiunii, altele în fine datorite intervenţiei demonilor. 
Sfinții Părinţi precizează că mulţi filosofi se contrazic, pentrucă ei nu prind și nu 
gândesc cu precizie adevărul 5%). Cu alte cuvinte rațiunea umană mu poate capta nici în 
întregime şi nici cu exactitate adevărul. Numai o rațiune luminată si superlativizată 


33) Aimé Puech, Histoire de la littérature grecque chrétienne (Collection d'Etudes Ancien- 
nes) tome MI, Le IV-e siècle, Paris, Les Belies Te upes, 1930, pp. 192—193. 
84) Sf. Justin Martirul si Filosoful, Apologia T da 10. 

prin har poate îndeplini acest oficiu. Această rațiune purificată si desăvârşită prin pu- 
terea harului este în deosebi utilizată de gândirea patristică. Ea depășește capacitatea 
faţiunii extraharice și poate ajunge, depășind chiar cel mai mare geniu uman, până 
la graniţa supranaturalului. 

Gândirea patristică nu evită, ci cultivă cu pasiune cercetarea ştiinţifică propriu 
zisă. Științele naturale, științele exacte si anexele acestora au format obiectul de stu- 
diu al multora din Sfinţii Părinţi. E suficient să mentionez şcoala alexandrină, apoi pe 
cei doi fraţi Sfinții Vasile cel Mare și Grigorie de Nyssa, în fine pe Sf. Ioan Damas- 
chin, în ale căror opere e pusă la contribuţie întreaga știință a vremii lor. Autorii pa- 
tristici cercetează pe larg compoziția materiei, descriu sau analizează cele trei regnuri: 
anorganic, vegetal şi animal, me vorbesc despre compoziţia atmosferii și a astrelor, 
studiază geometria si matematicele — Origen e produsul unei asemenea școli și va 
conduce o atare şcoală — ei sunt maeștri în științele liberale ca filologia si dialectica. 
Se cunoaște admiraţia pe care păgâni şi adversari ca Prophyriu şi Libaniu o aveau 
faţă de elitele intelectuale creștine. Știința nu contrazice, ci ajută şi luminează pietătea. 

Al patrulea si cel mai de seamă element al metodicei patristice este colabora- 
rea. revelaţiei supranaturale. Am văzut că rațiunea luminată de har se înalță numai 
până la porţile supranaturalului. De aci înainte revelația divină singură orientează și 
indoctrinează gândirea patristică. Elementele revelate, adică Scriptura Vechiului și 
a Noului Testament, inspiraţia și viziunile prin care Dumnezeu vorbeşte multora din- 
tre Sfinţii Părinţi, minunile prin care lisus Hristos sau Sfânta Treime se fac vădiți 
şi multe altele, pot contrazice experiențele rațiunii umane, fără ca prin aceasta să 
ştirbească ceva acestor elemente revelate. De fapt revelația nu contrazice, ci comple- 
tează și depășește puterile si datele gândirii omeneşti, Această gândire, cu toată fru- 
musetea şi înălțimea ei, este limitată. Gândirea patristică își are isvorul cunoașterii în 
Iisus Hristos însuși: „Hristos este înţelepciunea personificată si adevărul; în El se află 
ascunse toate comorile cunoaşterii“, zice Sfântul Ioan Damaschin %5). Isvorul principal 
al ştiinţei patristice se află, așa dar, în Dumnezeu, nu în lume, în Creator, nu în erea- 
turi. Părinţii armonizează într'o adevărată simfonie revelația supranaturală cu istoria 
şi ştiinţa omenească. Această simfonie nu vrea să cânte decât adevărul. Ea e orches- 
trată de o logică pe care no acceptă totdeauna filosofia laică, geloasă pe categoriile și 
făgaşurile ei. Dar logica gândirii patristice are avantajul de a lucra cu întregul real, 
în lumea văzută și nevăzută, cu Dumnezeu însuși, spărgând zidurile strâmte și cenușii 
ale gândirii profame. E logica luminii paradisiace. 


CONCLUZIE 


Frumuseţea gândirii patristice nu poate fi percepută decât de cei ce iubesc cu 
pasiune pe Sfinţii Părinţi. Nu cercetarea orgolioasă a vieţii şi operelor lor, nu gânduri 
străine de lumina arzândă a existenţii lor, ci dragostea neprihănită şi inima umilită ne 
apropie de sufletul lor şi de mintea lor. Ei spun că isvorul principal al cunoașterii lui 
Dumnezeu este iubirea, că numai prin această iubire dogoritoare sufletul omenesc se 
poate uni cu divinitatea şi rămâne cu ea în veac. Deci, știința supremă, știința despre 
Dumnezeu, nu se poate obține decât prin iubire. Iubind pe Sfinţii Părinți îi vom în- 
țelege și înțelegând gândirea lor vom fi fericiţi : „Filosofia, zice Sfântul Iustin Marti- 





35) Toan Damaschin, Dialectica, cap. 1, Migne P. G. XCIV col. 529, 

rul, este ştiinţa realului si cunoașterea adevărului; iar fericirea este cunoașterea aces- 
tei ştiinţe şi a acestei înțelepciuni“ 3%. Frumuseţea e opera iubirii. Dacă lumea noa- 
stră e frumoasă, este pentrucă ea este isvorâtă dim iubirea lui Dumnezeu. Gândirea 
Sfinţilor Părinţi e frumoasă pentrucă ea s'a zămislit și sa desvoltat din iubire, și a 
tins, cu iubire, cătră isvornul însuși al iubirii care e Dumnezeu. La rândul nostru, nu- 
mai iubind această gândire putem gusta minunatele ei frumuseți. Şi nu o vom iubi 
zadarnic. | 

Gândirea patristică este o filosofie optimistă. Scepticismul filosofiei profane 
este înlocuit prin optimismul cunoașterii 57), Această cunoaştere ducând, progresiv, la 
obținerea fericii supreme care e Dumnezeu, revarsă în întreaga operă patristică un 
parfum de bucurie și energie spirituală. Adierile de tristețe sau de amărăciune care 
circulă câteodată prin aleele filosofiei patristice se explică prin gravitatea rolului pe 
care-l joacă păcatul în economia mântuirii, dar mai ales prin lupta dârză, crâncenă, 
epică, pe care Sfinţii Părinţi au avut-o de dat cu tot felul de adversari si de piedici : 
autorități de stat neînţelegătoare, filosofie păgână orgolioasă, gnosticism dizolvant, ere- 
zii sgomotoase si de multe ori disensiuni în chiar sânul Bisericii. Dar aceste tristeţi 
sunt trecătoare. Nota dominantă este elanul spre înălțimi, bucuria trăirii în Dumnezeu. 

In fine, gândirea patristică armonizează umanul cu supranaturalul. Spiritul li- 
mitat al omului e purtat prin treptele desăvârşirii până la lumina inefabilă a dumne- 
zeirii cu care se unește pentru totdeauna. Sus acolo, în azurul nesfârşit, sufletele oa- 
menilor şi îngerii vor cânta lauda frumuseții divine. A unei frumuseți netrecătoare pe 
care m'o învaţă nicio filosofie a lumii acesteia. Singură gândirea Sfinților Părinţi ne 
arată calea spre paradisul acestei frumuseți. 





36) Sf. Iustin Mart. şi Filosof., Dialogul cu Tryph. cap. 3, Migne, P. G. VI, col, 481. 
37) E. Gilson u, Ph. Bóhner, op. cit., p. 14. 


69 


@ BCU Cluj 





DIN VREMEA DE DEMULT 


- DE 


DONAR MUNTEANU 


Se povestea din vremea de demult... Plecándu-si inima la pšsul lor, - 


— Eram copil și îmi plăcea s'ascult — 


Că Domnul cu Sân’ Petru, pe 'nserat, 
Se coborau din cer adeseaori 
Si o porneau, ca niște cerșetori, 


Pe drum, din loc în loc, din sat în sat... 


Jivinele flămânde, ne 'ncetat, 
Eşeau din munţii cu zăpezi şi nori, 
Dar nu se năpusteau pe călători... 
Simţind că nu sunt pradă de mâncat. 


Şi-afar' de om, orice vieţuitoare 
Simţea sau presimţea pe Creator, 


Că sdrențele pe Ei — fâşii de soare — 
Le licăreau ca flacările 'n sbor; 

Le tresărea pământul sub picioare 

Şi florile creșteau sub pașii Lor... 


Iar altădată, când porneau la drum, 
Se 'nvăluiau întrun vârtej de fum... 
* 
Aşa gândise Bunul Creator 
— El singur creator şi creatură — 
Să isi smerească sfânta Lui făptură 
In trupul slab al unui cerșetor. 


Iar ca să vadă câte omu 'ndură 
Se-amesteca prin gloată şi popor; 





Era adesea răsplătit cu ură.: 


Dar amândorora le fuse voia 
Să sufere ca omul nevoiaş; 
Să simtă ce-i necazul și nevoia, 


Să m'aibă demâncare, nici sălaș, - 
Ca să cinstească pe cei buni și goi 
La Marea Judecată de Apoi. 


* 


Al? dată se-abăteau pe la oraș; 
Intrau prin case mari şi prin palate, 
Pe unde ţese-o pânză de păcate 
Destrâu 'njositor si mnărăvaș. 


Vedeau pe străzi femei înzorzonate, 
Cu ochii-aprinşi de-amorul pătimaș; 
La judecăţi doar oameni cârcotași, 
Sau cum ucise fratele pe frate. 


Iar pe de rând, bisericilor goale, 
Uitate şi lăsate 'n părăsire, 
Doar cucuvaiele le dau târcoale... 


Scârbiţi de-atât destrâu și nepăsare, 
Innăbuşind în Ei gândiri amare, 
Teșeau din nou la câmp ca să respire... 


Când se 'nnopta, făceau un foc din foi, 
Și poposeau pe lunca unui sat; 
Puneau la foc o oală de pâsat 
Şi aţipeau pe-un maldăr de trifoi. 


Iar îngerii ținând în ceruri sfat, 
Ii înveleau cu aripile moi; 
Dar nu-i scăpau de ploaie si noroi, 
Când răpăia din ceru 'ntunecat. 


Jar altădată, obosiţi de drum, 
Trăgeau la o căsuță de creștin; 
Intrau în tinda cu copii şi fum, 


Şedeau la masa omului sărac 
Ce-i ospăta cu azimă şi vin, — 

Ca 'm vremea lui Abram și-a lui Isac. 
* 

Plecând în zori blagosloveau copiii 
Si gazda casei, care-i ospătase, — 
Ogoarele ce omul semănase 
Si vita din coşar si rodul viei. 


Dar cel ce niciodată nu visase 
Să-i bată 'n prag norocul bogăției, 
Găsi 'n chimir tot aurul câmpiei 
Și se văzu deodată ’n alte case 


— Incăpătoare, 'nalte şi frumoase — 
Si şase vite mari trăgeau la plug, 
In locul celor două — numai oase — 


Belșug în casă şi 'n pătul belșug... 
Iar când în prag i se-arătă şi-un sfânt, 
Se așternu cu fața la pământ. 

* 

Si sfântul astfel glăsui: „Creştine! 
In casa ta chiar Dumnezeu a fost; 

L-ai miluit cu pâine şi-adăpost, — 
La rândul Lui te-a miluit pe tine. 


Iţi poruncesc: Să crezi în El ca mine; 
Să te 'nfrânezi prin rugă și prin post; 
Să cauţi să 'mţelegi al vieţii rost, 
Făcând un drum din dragoste spre bine!” 


Iar omul bun şi milostiv, pe care ` 
Nu-l speriase frica sărăcii, 
'a fost cutremurat de-o spaimă mare. 


Și vocea sfântă — muzică divină. —: 
Cungea ca o văpaie-a veșnicii, 
Străfulgerând în sufletu-i lumină... 


Pe când ce-i doi drumeţi, în nori de fum 
Invăluiţi, erau de mult pe drum... 
Mergând astfel pe-un câmp smălţat 
de flori, 


Ajumseră la cotul unui râu, 


De unde se vedeau câmpii de grâu 
Şi pâlcuri, pâlcuri de secerători. 


Incovoiați din revărsat de zori, 
Păşeau plecați pe spice până 'n brâu 
Şi secerau la rând; doar vreun molâu 
De rămânea la coadă uneori. 


Și se mișcau prin valuri de dogoare, 
Că de căldură licărea câmpia 
Si s'ascundea prin grâne pitpalacul. 


Căpiţele de fân ardeau în soare; 
Se prăvălea din soare ciocârlia 
Si muncitorul tot muncea, — săracul! 


* 


Si Dumnezeu privind la ei a zis: 
Când munca scaldă faţa de sudoare, 
Sălășluește 'n inimi sfântul soare 
Și timpul vieţii fuge ca un vis. 


— „O, Doamne, Doamne! gândul nu 
te doare 
C'ai izgonit pe om din Paradis? 
— „Pământu-a fost înţelenit si 'nchis, 
lar astăzi e-o grădină 'nfloritoare. 


Muncind, tresaltă sufletul în sine; 
Ii flutură aripi de bucurie, . 
Când nu mai lâncezește "n trândăvie. 
Şi-ascultă, Petre, înc'o vorbă mars 
Din orice rău răsare câte-un bine, 


Din orice suferinţă o 'nălțare!” 


Vorbind așa, pornesc din nou la drum, 
Dar ne'nveliţi de negură şi fum. 

Şi-au mers pân' la nămiezi şi dup’ 

amiază, 
Şi toată ziua lungă cât o vară, l 
Prin holde si pe drumuri lungi de ţară; 
Şi merg lihmiti de foame și oftează 


Si se gândesc, acum când 'nserează: 
„Ce bine-ar prinde-un borş sau o papară!” 
Când limba de răbdare este-amară, 
Chiar Dumnezeu un trai mai bun visează! 


Dar unde să găsească demâncare? 
Și unde să găsească adăpost 
Pe șesul nesfârşit cu drum de care? 


Abia se mai târăsc de oboseală... 
lar foamea cu răbdare și cu post 
E numai slăbiciune şi-amețeală. 

x 


Dar văd pe pajiștea unei coline, 
Păscând în iarba verde-mătăsoasă 
— Ştii! tocmai cum e bună pentru coasă — 
Vreo șapte vaci cu ugerile pline; 


Iar sus pe deal o culă luminoasă. 
Deşi cu gard înalt, se vede bine 
Livada si priseaca de albine. 

Iar dincolo, pe coasta cea mai joasă, 


O altă curte cu căsuțe noi, 
Cu grajduri, cu hambare și pătule; 
In dosul grajdului vreo zece boi, 


Cu boturile pline de trifoi; 
Curcani și gâște, gâgâind fudule... 
Și — slavă Domnului! — erau destule.. 
* 


Argatii 'n curte forfotesc; se strigă... 
Alăturea de-un foc de buturugi, 
Cu mâneci suflecate, două slugi 
Au răsturnat pe masă-o mămăligă; 


Au pus pe jar vreo câteva svârlugi 
Și 'n cratiţă slănina să se frigă: 
Șoriciul sfârâie si se 'ncovrigă... 

Iar în ceardac, — cu icre și păstrugi, 





Cu gâşte fripte, vinuri de Cotnari, — 
O masă veselă cu lăutari 
Abia mai încăpea de oaspeţi mulţi; 


Pe când pe bieții călători, desculți, 
Opriţi 'n poartă-i gâdilau pe nări 
Mirosuri de fripturi și de mâncări... 

* 

Au ciocănit în poartă şi-au strigat 
Să vină cineva să le deschidă. 
Stăpâna casei însă, o aspidă, 

A pus argaţii de i-a alungat, 


š 
ki 





Țipând: „Să tragă la o casă în sat! 
Că unde o să-i culce? pe firidă! 
Că pot să mai mănânce şi-aguridă, 
Că n'are demâncare de-aruncat! 


In vremea asta câinii sar la gari; 
Iar un argat, în mâini cu'n reteveiu, 
Răcnea: „Mă, fugi de-acolo, că te ard!” 


Văzând așa, au luat-o la picior, 
Intâi mai rar, apoi mai repejor 
Și câinii harmalaie după Ei... 

* 

Trecură gârla, lunca de smicele 
Și se culcară întrun stog de paie. 
Juca pe câmpuri câte-o pălălaie... 
Era un foc? era un joc de iele, 


Sau vraja unor altor duhuri rele? . 
Dar Ei din când în când simțeau că-i taie, 
Ceva, ca un cuţit prin măruntaie; 

Se răsuceau și se uitau la stele... 


Tásnea din cer puzderii de scântei; 
Pe când în paie mișunau aricii, 
Orăcăiau pe baltă brotăcei, 


Se aprindeau în iarbă Licuricii, — 
lar de pe câmpul cu mașini în treier 
Ii asurzeau ţârâituri de greier... 

* 

Deodată însă cerul s'a deschis 

Si Amândoi au adormit visând, 


“Dar s'au trezit în cer, cu ceru'n gând, 


Cum te trezeşti la viaţă dintr'un vis. 

Iar Domnul sta mai sus de Paradis 
Şi îngerii Il proslăveau cântând, 
Se prosternau şi se 'nchinau pe rând. 
Şi cum în Cartea sfântă s'a fost seris: 


Arhangheli cu aripi de foc şi vânt, 
Cu sufletele 'nfipte m câte-o stea, 
Stau gata să 'mplinească-al Său cuvânt; 


Cristos la dreapta Tatălui şedea, 
Sân’ Petru 'n poarta Raiului veghia, 


Pământul de păcate colcăia, 
Iar Domnul deopotrivă împărțea 
Dreptatea 'n cer, Dreptatea pe pământ 
* 


În vremea-aceea s'a.stârnit un foc, 
Dar chiar la casa care-l ospătase, 
Pe care Domnu ’n zori, când mânecase, 
O binecuvântase cu noroc. 


Tăciunii-aprinși, sburând din loc în loc, 
In două ceasuri flacăra mâncase 
Hamibare şi pătule, pod și case 
Și pân’ la cel din urmă dobitoc. 


Scăpaseră doar omul cu muierea 
Și dragii lor copii cu păr bălaiu; 
Iar toată-agonisita, toată-averea 


Creștinului pierise de istov, — 
Se prefăcuse "n fum și jărăgaiu, 
Lăsându-l mai sărac decât pe Iov. 

* 


Pe când avutul se topea ’n fiertura 
De flacări galbene ce-și saltă sborul, 
Venea potop într'ajutor poporul; 
Umpluse drumul, curtea, bătătura... 


Dar focu-și răscolea mai tare ura, 
Făcea tot mai zadarnic ajutorul, 
Pe care nu-l voia nici Creatorul; 
Vecinele țipau cât le lua gura... 


(Când chinurile nu ne mai încap, 
Durerea și cu ţipătul sunt fraţi); 
Femeia se bătea cu pumnii 'm cap, 


Dar nici o vorbă de blestem nu 'ngaimă; 
Pe când copiii, îngroziţi de spaimă, 
Se svârcoleau ca nişte apucaţi. 
“ : 


Iar omul sta deoparte amărit, 
Cu capul gol, desculţ şi desbrăcat, 
Aşa cum ceasul rău l-a apucat, 
Privea 'n pământ şi se uita urât 


La lumea ce venise de prin sat... 
Şi-amarnic îl strângea un nod în gât, . . 
Dar nu făcea nimic decât atât: | 
Din când în când scotea câte-un oftat. 


` Şi îl muncea un gând să ştie cine 
A zis cândva: „Să crezi în El ca mine? 
Sau poate nu cumva o fi visat?“ 


Dar şi-aminti — din şoapta unui vânt— 
De Domnul, de Sân’ Petru şi de Sfânt. 
Si chipul omului s'a luminat. 

* 

Că şi Dreptatea cea dumnezeiască 
E nepătrunsă tot ca vesnicia. 
lar foamea, suferința, sărăcia 
Orbesc pe om și-l fac ca să cârtească. 


Când ceru "n veci își cântă armonia, — 
Dar cercul veşnic strâmt o să'nvârtească ` 
Eterna comedie omenească, — a 
Cum să-i pătrundă omul măreția? 


Cum mintea, mărginită şi îngustă 
Să poată să cuprindă, să 'nteleag: 
Inţelepciunea Domnului augusti 


"Nemărginită, veşnică, — întreagă 
Cum? S'a crezut vreodată c'o să 'ncapă 
Oceanul într'o lingură de apă? 

* 

Şi-a priceput că Domnu l-încercase; 
Că fericirea noastră-i trecătoare, 

Ca raza care mângâie o floare... 
(Ii dăruise lui belșug şi case 

Si dim acestea toate, ce rămase?) 

Că traiul nostru—pe pământ—sub soare, 


E doar un gând al vieţii viitoare; 
Iar sufletul un vis închis în vase... 


+ 

Pe când Credința neclintită 'n Domnul, 
Coboară'n-suflet cerul fermecat, 
Pi-alină chinul, îţi e ada somnul: 





“o, fie Dorna: binecuvântat!“ 
Si se simțea atât de fericit” : 
Că'n casa lui pe Domnu-a găzduit! 
i x . 

Deci Domnu ’n cer plutea mai sus de Rai 
Si sta să judece pe buni si răi: 
Pe cei ce-au rătăcit pe strâmbe căi, 
Pe ghiftuiţii `n pofte şi bun traiu, 


Pe cei care-au trăit cu chin şi vai, 
Pe genii, pe destepti sau nătărăi, 
Pe-asupritori, victime şi călăi; 
Venea apoi un nesfârşit: alai 


De farisei vicleni, de împărați, - 
Inconjurati de oameni ticăloși 
Ce-au fost cu tinichele 'nzorzonaţi; - 


Tâlhari de ţară, hoti de drum, mișei, — 
Mai toţi necredincioși; iar printre ei 
Abia vedeai vreo câţiva credincioși. 

Si tot veneau, cum vine un puhoiu, 
Când trece apa peste stăvilare: ` 
Era o nesfârșită revărsare 
De Umbre de femei şi oameni goi 


Astfel trecu cândva ca un gunoiu 
Aspida ce nu-l dase demâncare. 
Iar Domnul împărțea la fiecare 
Dreptatea Judecăţii de Apoi. 





Iar după judecată, ca pe-o turmă 
Arhanghelii mânându-=i în Infern, 
Piereau în întunerec fără urmă... 


Si numai vreo câţiva, ce-a lor ființă 
Fusese 'nsuflețită de Credinţă, f 
Erau conduși spre Binele Etern. 

l * 


Acum se-aud în cer cântări de slavă: 
Sosise la Judeţ şi omul care 
Lui Dumnezeu îi dase demâncare. 
Zâmbește Domnul cu-o blândețe gravă, 


Il mângâiă şi-i dete-o sărutare. 
Cristos i-aduse anafora pe tavă... 
Și iar începe-o muzică suavă, 
Un imn sublim de kaa, a 


Sân’ Petru-apoi, cu vocea Lui blajină, 
Ii este călăuză şi lumină; 
Deschide poarta Raiului ia dace 


La cortul unde-i dat să stee Sfinții, 
Martirii şi Apostolii Credinții 
Ce-au pătimit ca si Cristos pe Cruce. 

* F 

Iar când ajung pe unde stă s'apuce 
La cortu-Apostolilor cărăruia, — 
Din cerul tuturor si-al nimănuia, 
Răsună tot mai tare: „Aleluia!“ 
Răsună tot văzduhul de-, Aleluia!“ - 


Acestea-au fost în vremea de demult... 
Eram copil si îmi plăcea s'ascult... 


y 

MOARTEA LUI TEODOSIE RUNCANU 
VICTOR PAPILIAN 


; I; «era frig. Şi totuşi soarele scoborit mult mai. prejos de slava nămiezii ii urzica 
faţa; buzele şi ochii. Părea strâns întrun ghem de spim încinşi. Runcanu ştia că-i ră- 
nit, Fiindcă o clipă de amețeală durează taina renumitului botez al focului. Urmează 
apoi... Oare. ce urmează ? Runcanu se opinti în grumaz doar să-şi salte un gând lim- 
pede din turburarea minţii. In fine găsi răspunsul nimerit : 

— „O clipă de ameţeală după care urmează fie sihăstria în chilia durerii, fie 
dispariția în pustiul fără sfârșit al întunericului“. | 

Iată un răspuns elegant, casi cum ar fi vorbit elevilor la o festivitate școlară, 
conținea și reminiscenţe din cărţile bisericeşti. Doar era fiul cântărețului Ilie Gogo- 
nete Runcanu şi de mic crescuse în glasurile, stihirile, irmoasele şi catavasiile psalti- 
ckiei. Nu-l durea nimic... De altfel nici wa ştiut când obuzul i-a smuls brațul din 
umăr si nici când aci lui masiv de Golat sa prăbușit la pământ. Putea chiar glumi 
cu el însăși: ' 

— Beast. acum. cu NR tva. 

Căci fiecare ins isi duce și bucuria si necazul potrivit propriei sale firi. El de 
copil se ştia batjocoritor, ironic si sarcastic. 

I se părea ciudat însă că braţul învelit în mâneca tunicei se găsea nu departe 
de el, agăţat de gardul unui țarc de porci, casi cum ar fi fost expus și-și vedea mâna 
sccasă din manșetă îndată ce întorcea cât de cât capul, o. mână umflată cu degetele 
scurte și groase, parcă artificial lucrată în ceară vopsită, ca la panopticum. Nu-l du- 
rea nimic. Nici încheietura de unde i se zmulsese osul brațului, nici spatele, nici gru- 
mazul, nici ceafa... Dimpotrivă pământul pe care odihnea i se părea moale ca o saltea. 

Singurul lucru care-l supăra era frigul. Bubuitul tunurilor deși îndepărtat 
zguduia în cutremur mărunt pământul Şi frigul îi „Venea „parcă prin acest cutremur 
din gurile. de foc... 


x  * 


f Cu o zi mai înainte văzuse la. popotă chiar deupa mesei din fața lui, un pă- 
iamjen enorm, cum numai în. Basarabia și, în. Transnistria se găsesc. Era groaznie la 

înfăţişare. Duhnea a otravă. Păros, de culoarea fierei putrede, strălucind prin niste 
puncte albicioase, cum sta ghemuit în plasa-i firavă, te aşteptai să se repeadă asu- 
pra unuia din ei, ca asupra unei prade si să-i înfigă în gât acul plin de venin. Run- 
canu chemase pe sergentul popotei care făcea serviciul de stolnic. Ah! Stolnicii ăștia 
pretutindeni si în toate timpurile au fost niște leneși si niște tâlhari! Il cunoştea el din 
internat. Doar a fost şi bursier şi pe urmă pedagog... l 

— Nu ţi-e ruşine, se înfurie el, uite ce scârbă atârnă colo... Şi ridică cravașa... 
„. Dar doctorul îi prinse mâna din umăr. 

l — Ce faci? 

— Vreau să dobor niaii aja.. 

— Nu se poate... Păianjenul e porte bonnan". 

Runcanu își simţi deodată brațul slăbit din încheietura umărului si mânia că- 
zându-i brusc ca si mâna. Dacă doctorul era atât de superstițios, ce să zică de ceilalți. 
Astia erau deadreptul obsedati. Toti cu cruciulițe, amulete şi iconite la gât, cu bucăți 
de lemn prin buzunare sau cu frânturi de potcoave în tocul revolverului, sau atâr- 
nând de binoclu. Apoi veşnic la pândă: le ieşea ordonanța dimineața cu plin? Se în- 
tâlneau cu popa regimentului? Numărul primului ordin era cu sot ori fără de...? Şi 
câte si mai câte precautiuni: să nu pășească la drum cu piciorul stâng, să nu se po- 
ticrească în prag de vreo piatră și mai ales să nu uite cățelul de usturoiu luat dimi- 
neata pe nemâncate. Dar cu visele! Aci pungasul ăla de stolnic era la el acasă. Cum 
le învârtea, cum le sucea de bine! Broască, șopârlă, bivol sau corb croncănitor vesteau 
a bine, era moartea care fugea târâş grăpiș sau în goană către liniile dușmane. Po- 
rumbiel, cal sau căprioară dimpotrivă era norocul şi voia-bună în drum întors către 
noi, Apoi cu cetitul în cafea! Apoi cu pasenţele si cu datul în cărţi!... Si ceilalți ofiţeri, 
toți cărturari, toți oameni inteligenţi se lăsau duşi! Runcanu însă nu! Ce Dumnezeu, 
doar era x de contabilitate la ie e comerciali E A Cunostea wees, cal- 
genere la jocurile de noroc. N'avea nici o arai în celebrul ngi. al lui Pascal, 
nici în așa numita „montantă” a lui D'Alembert. Dar credea în ceva! Credea în datele 
statistice! Soarta îşi are zigzagurile ei, dar în anumite limite, e suficient să prinzi 
punctele de plecare şi de oprire a liniilor frânte. Socotelele astea nu-l minţiseră nici 
când. Și acum cu tot sângele rece al unui matematician întocmise pe coloane numărul 
morţilor, răniților si al -dispăruților din plutoanele, companiile şi batalioanele regi- 
mentului... apoi pe grade, câţi ofițeri, câţi subofițeri si câţi soldaţi... apoi pe misiuni 
şi însărcinări speciale: observatori, şef de patrulă, agenţi de legătură... Şi rezultatele 
lui statistice erau mulțumitoare: trei procente morţi, zece procente răniţi si patru 
procente dispăruţi. Dar când să plece de la masă mai aruncă încă o privire dușma- 
nului din plasa atârnată de tavan. Pe spatele paianjeni se vedas deslusit acum 
o.cruce albă... 


e + 


Un fior plecat din umărul ciont se împrăștie în tot trupul până 'n măduva oa- 
selor. Apoi un tremur mai întărit punându-i în vibraţie parcă fiecare fibră musculară. 
Runcanu îşi simţi pe urmă încheieturile începând să-i joace în picioare si dinții să-i 
clănţăne în gură. Tremura! Dar nu de frică, Doamne fereşte! I se încredinţase o mi- 
sine, trebuia să măsoare abaterea unghiulară în plan vertical a colinei din faţă și 
până n'o îndeplinea mavea răgaz de frică. De altfel frica e un sentiment supus, ca- tot 

ce e omenesc, legilor statistice. Poate îi reprezentată grafic pe coloane sau liniar. 
Chiar si dispare cu timpul. Runcanu repetă: cu timpul. Iată o moţiune pe care za~ 
darnic voia s'o înțeleagă, o avea pe buze dar nu și în pricepere. Ce sens mai putea 
avea acum timpul? I-a fost frică! De bună seamă! Stie când! Intâmplările le poate 
rememora, le poate chiar localiza, dar nu le poate urmări succesiv, sunt parcă simul- 
tane. In școala militară învățând misiunea observatorului înaintat, i-a fost frică! „El 
are datoria să exploreze zona în care acționează unitatea lui”. Așa sta scris în cursul 
de tactică. Uşor de spus! Dar tradus în faptă: singur să te vezi în faţa liniilor inamice... 
I-a mai fost frică după trecerea Nistrului, când în timpul unei incursiuni se rătăcise 
de unitate, frică să nu fie socotit las sau dezertor! Frică i-a fost si când a primit plicul 
cu noua însărcinare: observator înaintat la cota 202. Poate din nou l-o cuprinde frica 
pe urmă în spital, când mintea odihnită are răgaz să gândească la primejdie... 
Toti camarazii răniţi aşa i-au spus. Frica adevărată vine, când te găsești în si- 
guranță, după... Din nou o noțiune neînțeleasă: după. Si mai sunt o mulțime la fel: 
cu timpul, altădată, acum, cândva... vorbe, vorbe... Casi hârtia monedă în inflaţie, 
fără garanţie... ar putea spune corect, fără etalon aur... Acum înțelege dece tremură. 
Să nimicească măsura timpului croită după metronomul respirației. I se scutură fie- 
care părticică a trupului, să se elibereze de povara mișcării ritmice singura răspun- 
zătoare de înainte şi de după. Fiindcă vrea să rămână stăpân pe locul acela, pe terenul 
acela potrivit misiunii primite... trebuia deci să apere spaţiul împotriva oricărui a- 
mestec străin chiar şi a timpului... Să tremure deci în voie! Asta-i face bine! Să-și 
curețe simțurile de balastul ieri, azi, mâine, după cum iarna își scutura ghetele de 
zăpadă si vara le zvânta de noroi! Ce noroc pe el că totul sa contractat într'o singură 
clipă! Acum își dă seama că frigul durează din copilărie! Căci în mahalaua lui iarna 
urci prin zăpadă, și vara înmoţi prin noroi şi el avea veşnic pingelele rupte la ghete... 
Cea mai mare binefacere pentru el, a fost când de un moș Crăciun a primit în dar o 
pereche de cizme. Directorul făcuse pom pentru copiii săraci rămaşi peste vacanță 
în internat. Runcanu ura pe director fiindcă fura deavalma cu stolnicul. Ceilalţi băieți 
ştiau si ei, dar de frică tăceau. El însă era un răzvrătit! Bun înţeles în limitele po- 
sibilului, Instiga, batjocorea si bârfea pe sub ascuns iar pe față reclama... reclama pe 
stolnic complicelui său, directorul, ca să-i facă în ciudă şi să-l exaspereze. Totdeauna 
a avut intuiţia pedepsei. Ca să-l îmbuneze se gândise directorul la stratagema de Cră- 
ciun. Dar el dovedise celorlalți că directorul prin cadourile lui reda numai o mică 
parte din ceea ce le fura și pe deasupra își făcea un cadou şi lui și familiei lui. Vede 
şi azi pe faţa directorului de vreo opt ani împărțind dim pom darurile, Era preschim- 
bată în înger, în rochiță de foiţă, cu părul pe spate si două aripi mari prinse de umeri. 
Ceilalţi copii priveau înmărmuriţi. Lui îi venea să pufnească de râs. Aripele îngerului 
erau cu speteze de șindrilă ca la zmeu și îmbrăcate în hârtie de foiţă aurită. Runcanu 
îşi opri povestea. Ii ajungea la ureche o bătaie înfundată şi ritmică. Ceas să fie? Asta 
îl mecăjea ! Parcă. voia să-i facă în ciudă, să-l readucă în timp! Pe urmă se răzgândi : 

ceasul lui zburase împreună cu brațul si atârna acum de țarcul porcilor! Atunci peste 
puleaţiunile arterelor în creer Runcanu își struni aai Nu! Nu se eal Lângă el 
suna precis tictacul unui orologiu. ' 


* 


* * 


„i Runcanu începu să se lămurească. Avea o misiune şi pentru misiunea lui trebuie 
să scoată chiar din simțuri timpul. Deci cât mai multă imobilitate. De altfel așa-i în- 
vățase şi doctorul: 

:... — „Pericolul imediat în plăgile de. Tăzboiu e hemoragia, dar sunt si hemoragii 


care. se opresc spontan. Si totuşi curiozitatea îi îmboldeşte mâna sănătoasă ca si cum . 


Par pişca um țânţar. De ar avea măcar pe Stanciu, sergentul observator, lângă dânsul. 
Dar Stanciu acum se târîie pe burtă dealungul firului telefonic să vadă dacă nu cumva 
e'rupt. El îl trimesese fiindcă telefonul lui nu mai răspundea. Intre timp , „calase“ apa- 
ratul goniometric pe o-scândură, în groapă si începuse determinarea unghiului de teren, 
când, ca dracul, inamicul îl. descoperise Amanvade Luneta aparatului ia caii în pă- 
taia soarelui îl trădase. - 

Acum era singur, fiindcă nu mai ştia dacă Stanciu se mai întoarce, dacă bras 
cardierul îl găseşte. dacă doctorul risca... Lupta, după socoteala lui, se depărtase. Pe 
semne cà ai noștri găsiseră un gol între două unități inamice și izbiseră acolo să le cadă 
în flanc... Era singur, dar singurătatea nu-l mai speria. Singurătatea e si ea o simplă 
vorbă, fără consistență, fără adâncime, mai degrabă un simplu mecanism motor al bu- 
zelor legat de comerțul inevitabil al ideilor. Si pentru această nălucă nu era lipsă de 
tovărăşia factice a uneltei sunătoare. Tictacul de lângă el își continua mesmintit ritmul 
lui minuscul dar precis. Runcanu simtia că nu poate rezista ispitei. Ciungul ràvneste la 
pipăit ca orbul la lumină, își zâmbi el si întinse mâna stângă bâjbâind. Un smoc de 
iarbă uscată i se împleteci printre degete, sfărmă apoi un bulgăr de pământ, recunoscu 
un hârb de sticlă si deodată se izbi într'o bucată de lemn. Dar atunci, minune, ceasul 
se opri. Runcanu era cu tot sufletul concentrat asupra descoperirii făcute. Simtea că 
nu e, în rătăcire, că e pe calea cea adevărată. Prinse obiectul şi îl aduse în fața ochilor. 
Ce batjocură: o iconiţă de lemn! O amuletă cu chipul Sfântului Nicolae. Da! Nu se în- 
şela! Soarele sub o pânză fumurie deși părea ciuruit: de alice, lumina destul. de bine. 

— Soarta își are ironiile ei, își zise el punând iconiţa alături. 

Asta el o înţelege foarte bine, fiindcă și el se ştia un ins ironic, Era tără A ine 
cu elevii, era fără cruţare cu colegii... Ori prostie ori gresalš, era imediat punctată cu 
râs ascuţit şi răutăcios. Așa îl crescuse de mic tatăl său dascălul Ilie Gogonete, omul 
cel mai al dracului din toată mahalaua. Din îndemnul lui se vede pitit în maidan ii de 
zăplazul unei cocioabe $ în ruină şi strigând în urma părintelui Sofronie: 


bop piele, popa piele 
- Fură și obiele... 


Părintele Sofronie era parohul mahalalei si mai marele dascălului Ilie. Asta-l po- 
reclise „popa: piele“ fiindcă era îngrozitor de slab, numai pielea pe el. și n'avea ochi 
șă-l vadă. Zicea « că-i dură ati lui de prescuri, de colaci și de colivă... . 

pul lui regulat.. 


* 


* * 


: Trebuia să EE misterul. Altcum compromitea misiunea. Icoana era lângă 
el. “Doar să întindă frumușel mâna. Și din nou tăcere zăvorită. Ciudat. Asta nu intrase 
în calculul lui statistic, nici icoana, nici ceasornicul din ea, nici jocul cu tietacul miste- 
rios... Si nici toate gândurile astea, amintiri nedorite, judecăţi în pofida... sau poate 
totul este efectul frigurilor... Nu, pentru Dumnezeu. Nu era bolnav, îi era numai frig... 

„frigul copilăriei. şi al internatului, când, se știa furat de stolnic. Sufletul lui Runcanu 
tresări de. mulțumire... Pe stolnic l-a bătut... I-a tras o palmă de 1-a doborit la, pământ... 


Doar i-a venit si lui apa la moară. Era acum pedagog în internatul î în care Aa de mult 

suferise, Odată mizerabilul s'a întrecut cu furtișagul.. I.-a chemat. deci în fața băieților, 
la judecată. Parcă-l vede: un ins mic, gheboșat de umilință, cu chipul de chitcan, parcă 
tot 'iscodind prin ochii lui pieziși si subţiri și adulmecând - prin nasul lui alungit ca un 
rât... Când s'a ridicat dela pământ, de mustățile lui pleoștite și rare atârnau picuri de 
sânge. Sufletul lui Runcanu se umflă în piept: el are o: misiune, Tocmai atunci orolo- 
giul misterios incepu din nou să bată. In alte împrejurări, Runceanu, ș'ar îi înfuriat. De 
felul lui era un om stăpânit, nu cade repede prada pornirii... mai ales acum trebuie 
să lămurească un mister și trebuie să îndeplinească o misiune. Deci să continue, căci 
istoria cu stolnicul are şi un codicil. A iubit pe fata stolnicului, care era lingera inter- 
natului. Era o fată frumoasă, cu un trup tare și elastic... i 
Runcanu simte o durere în umărul drept şi-şi aminteşte că brațul lui atârnă la 
vedere, ca Ja un panopticum, Cu brațul acela i-a înconjurat talia, cu brațul acela a 
strâns-o la piept, cu brațul acela a alungat-o... Cu brațul cu care lovise pe tatäl ei... 
Acum brațul acela atârna greu, atârna parcă la cântar... In schimb umărul i-a. devenit 
ușor, ca o aripă; ca aripa de foiţă a îngerului dela Moș Crăciunul din internat. Iată o 
nouă descoperire: brațul unui om desprins de umăr poate deveni aripă de înger — nu 
glumeşte de loc — vorbeşte cu toată seriozitatea... Şi nici mu s'a scrintit nimic în ju- 
decata lui... Işi va da numaidecât o probă de sănătatea minţii. Prinde iconița şi o aduce 
înaintea ochilor. Va lămuri misterul din ea în chip firesc. Ceasornicul a încetat. In 
schimb un gândac negru, mic, păros, strâns ghem cu jumătate trupul ieșit din lemnul 
iccanei sta parcă să-l împungă. muno încercă un ia ial de izbândă. A descoperit 
misterul : l 
— Un cariu... 
! A * NE 
Se gšseste prins intre un cariu şi braţul lui, între cariul, care vrea să măsoare 
timpul şi braţul, care vrea să măsoare... Oare ce încearcă să măsoare brațul? I 
— Fără îndoială spațiul... | 
Runcanu nu-i mulțumit cu răspunsul dat. Acum nu mai se află închis între li- 
mite. Singurătatea i-a fost marele său păcat. Deşi risipit în lume, trăia într'o mare sin- 
gurătate lăuntrică.. Azi numai el se găsește pe imensul câmp de luptă şi totuşi nu e 
singur. De când a căzut, povesteşte într'una. Oare povestește? Nu. Fiindcă acele chi- 
puri care l-au însoțit în marea lui călătorie prin viață, abia azi capătă í viață adevà- 
rată. Abia azi privirea lui le; pătrunde până în adâncul sufletelor. Abia azi le măsoară 
prin smerenia trupului său întins la pământ. Iată un calcul mai important decât cel al 
timpului și al spaţiului, să măsori sufletul celuilalt prin smerenia ta. Dar asta se nu- 
meste mărturisire. Runcanu are o nouă amețeală la fel cu cea din clipa căderii. Pe 
urmă mintea lui începe să se agite în grabă. Se va mărturisi. Dar înaintea cui? Noroc 
că toate greutăţile, el le poate învinge acum atât de ușor. Se va mărturisi înaintea bra- 
țului său. Căci scris este: „Cărora le veţi ierta păcatele, le vor fi iertate; cărora le veți 
ţinea, vor fi ținute“. Brațul lui o să-i dea deslegare, fiindcă prin. sânge și suferinţă s'a 
botezat cu trupul Mântuitorului, Se gäseşte îritr’o adevărată biserică. Ce minciuni tră- 
gea pe vremuri, părintelui Sofronie la spovedanie. Mintea numai de rău ce era, numâi 
ca să-şi bată joc. Dar de brațul lui î își mai bate joc? Nu. De bună seamă nu, căci el este 
învrednicit cu puteri dumnezeiești. Deci să înceapă. Acasă a lăsat j pe cele trei surori 
ale lui. Sunt toate fete bătrâne astăzi. Mult le-a chinuit în copilărie și el şi tatăl său. 
Parcă „aude vocea ascuţită şi tărăgănată a dascălului povestinid peste gard e cu Domnul 
Vasiliu, dela archiva primăriei. ` 

— Ce-o să fac cu ele Domnule Iorgule... Doar m'o să deschid tractir... 
` Pe urmă băiatul şi-a dat seama că surorile lui erau cele mai urâte din mahala. 
Toate aveau câte un beteșug de ii şi fiecare era poreclită bi lui: Cârna, Nă- 
soi și Schioamba. 
Runcanu se vede copil, cântând sub cerdacul unde cele trei fete lucrau cu ani 
aplecat pe gherghief: 
Haida dâra, dâra, 
Se mărită cârna, 
Stirechea după voi, 
Prinde pe năsoi, 
Moartea, baba-oarba, 
Viw’ de ia pe schioamba. 


Şi când fetele răzbite de obidă, izbucneau în plânset, dascălul le lua la goană: . 

„i: — Huiideo, fine-aţi ale dracului de târfe... La tractir cu voi... 
Dar voci în şoaptă opresc întreaga slujbă. Sunt parcă voci de oameni... Ce păcat... 
Așa de frumos decungea serviciul divin... Braţul în altar săvârșea liturghia... Cunună 
de lumini strălucea în juru-i... cununa martirilor... Şi din strană cariul dădea răspun- 
surile. 
mb . * * 

n să mă grăbesc... 

Erau oameni în preajma i şi el mai avea de mărturisit. Apoi se mustră: 

— Ce atâta grabă... 

Se găsea dincolo de orizontul îngust și ferecat al zilei, plutea peste A intu- 
nerecului purtat ușor în plasa soarelui. Plasa soarelui sau plasa păianjenului? Nu putea 
şti. Dar îşi da seama că mergea pe urma norilor, în drumul aştrilor. Deci să povestească 
liniştit, căci mișcarea oamenilor nu-l putea ajunge! Ce greșeală ar fi făcut să fi doborit 
păianjenul cu cnavaşa. Bine că nu isbutise. Ce noroc. Iată că acum avea lipsă de aju- 
torul lui... Mama sa era beţivă. De câte ori n'a văzut-o căzută pe stradă sau în curte.. 

— Un ofițer căzut... Un ofițer căzut... 

Glasul străin strigă din întuneric si totuşi de Anta asta îl supără, e un E sgo- 
motos care hăue. 

Runcanu iar se întoarce la slujba divină. După ce cădea la pământ mamă-sa în- 
cepea să tremure scuturată ca de friguri si apoi să horcăie ca o epileptică după acces. 
Şi tatăl său îl punea s'o îmboldească cu cleştele de cărbuni. 

— Scoal... Scoal... beţivo! 

O zguduitură puternică îi tăie vorba, după care nava își opea cursul. 

.. — Parc’a prins-o în cange... Ce urât... Faptă de corsar.. 

— E Domnul Sublocotenent Runcanu... 

— Unde e? 

— Aici Domnule Doctor... 

Ce glasuri stricate au oamenii aceștia din întunerec. Nu ştiu să potrivească nici 
timbrul, nici tonul, nici intensitatea sunetelor... Parcă ar fi niste surdo-muti. 

-— Repede... Repede... 

E glasul doctorului, îl cunoaşte, di acum sună straniu și străin, glas de sur- 
do-mut. 

— Repede instrumentele... 

Runcanu își da seama că doctorul e în mare rătăcire și se simte dator să-l aducă 
pe calea cea bună. 

— Doctore nu te grăbi... Cu graba Dumitale vatšmi marea călătorie... Căci dacă 
eliberezi ancora pornim imediat, către fântânile soarelui... Ne duce păianjenul... Ştii 
păianjenul de ieri... 

— Taci Runcane din citi 

Din nou are prilejul să constate că toți oamenii aceștia de dincolo sunt la fel. 
Glasul lor e ca o flașnetă care vrea să acompanieze o harpă în surdină. Totuşi nu-l poate 
lăsa pe doctor să orbăcăiască așa în neștire. 

— Doctore eu am făcut o mare descoperire... Nu există trecut, nu există viitor... 
„A fost“ se confundă cu „va fi“ în clipa de faţă care e eternă... 

Dar în loc de răspuns el auzi un zgomot de fiare. Lanţuri ce se slobod? Incruci- 
şări de spade? Lovituri şi parări cu baioneta?... O privire către doctor şi se dumirește. 
Sunt instrumente metalice din trusa doctorului. 

— Lumina, dobitocule... se răsti doctorul sanitarului. 

Runceanu se simte obligat să intervină. 

— De ce trebue lumină... Soarele ne poartă... el e păianjenul nostru porte-bon- 
heur... suntem deci în plină zi... 

— Nu vezi, continuă doctorul să-şi înfrunte sanitarul, cât sânge a pierdut... 

Runcanu are o datorie să-l pună pe doctor în amănunt cu toate constatările sale. 

— Doctore, eu sunt numai rănit... Calculele mele statistice nu m'au înşelat nici 
de data asta... 

— Camuflează lumina, dobitocule... Ne-au descoperit... 

Runcanu îi zâmbește. 

— Te înșeli, Doctore... Nu-s tunurile inamice... E tictacul unui cariu... 

Doctorul nu ia seamă la cuvintele lui, continuă să dea ordine, şi când ordona gla- 
sul lui parcă spărgea porțelanuri fine. 

— Ridică-l uşor... 

Atât a trebuit pentruca rănitul să í înceapă să se înalțe. ngemal i-a imprumutat 
aripa lui de foiţă. 

— Lumină... Lumină... 

—- Ce noroc, Doctore, că intru în lotul răniților... Cum mă fac sănătos mă duc 
la părintele Sofronie... căci eu am o mare misiune de împlinit: să mă mărturisesc... Ştii 
părintelui Sofronie, noi îi ziceam popa piele... 

Si dă să râdă. Dar o dâră de lumină, ca privirea tristă a unor ochi bia îi 
mângâie o clipă tata, pleoapele şi buzele. 

— Mamă, mamă, geme Runcanu. 

Apoi lumina și-a întins cununa în juru-i. E o Jumină nouă, inak fără foc, fără 
spaimă şi fără cutremur, lumina scoasă din gâlceava tunurilor si din tictacul cariului, 
lumina păcii, care-i tot una cu lumina sufletului. La atâta spor de lumină chiar lumi- 
nile ochilor îs vase întinate. 

— Mamă... mamă... se roagă Runcanu încă odată. Si închide ochii. 

„BUCUR MULT s A BUCURAT.. 


Bucur mult -s'a bucurat; `- 
-'Zările le-a măsurat: 

Câinii — 'şi i-a koed 
Trupul turmei și-a chemat 
--Crimtele le-a desertat 

Pe ciobani i-a ospătat : 


` Cu artice de berbece 
Și òċalé de vin rece; i... 


Cu felii de brânză grasă 


= Si vih mou de tămâioasă ; og 
Cu drob alb, cu miez de miere 
cai vin cialo aei muere ; 


E yat sterpari si voi “strungari 
us Nouă dintre voi mài mari 
Cu grumazi și spete tari — 
Vă dau loc de mânzărari ; 


— Mânzărari de oi ţigă! 
Crescute pe piept de văi 
Cu spinarea zungălăi ; 
Cu spinarea lână deasă 
Inălbită şi aleasă 

Ca marama de mătasă. 


DE 
D. CIUREZU 


FRAGMENT DIN POEMUL , „OIERIL: 


— Mânzărari de oi țurcane 


Grele 'm trup și dolofane | 


Ca şi mersul de vădane 


. Lungi în mite, scurten cap > 
: Cu ochi negri de arap -.. 


Cu picioare de gândac ; 
Cine m'o sluji "n credință 


. . X.dau bâtă şi velintš 


 Turmă albă de 'mioare Aa 3 
` Munți înalți cu vârf de Soare. ... 
Cer de cetini şi isvoare 


Stele pentru 'nsurătoare... 


Până-atunci, vă socotiți 
Umerii vi-i împletiți 

Braţele le oţeliţi ; 

— Din pământ si din oredinţi 
Matca țării să-mi zidiți — 
Matca stânii stătătoare 


.: Cu coşare prinse'n fiare 

Cu fântâni pentru mioare 
Cu ocoluri de sterpare ; 
— Loc de târle si medei 
Târg de moateni și de miei 
Clăi de lână și de piei 

Ca pădurile de tei. 

— Tâng de sterpe si cârlani 
Cu 'ncuseriri între ciobani 
Cu nori mândre de țărani 
La răscruci de mii de ani. 


Iar la mijloc să-mi zidiți 

: Tâmplă dreaptă pentru sfinți 
Prag de rugă si cšinti 
Prăznicar de biruinti ; 

C'am visat, mări visat 

C'am să sap aicea leat 

Leat de tàrle, leat de țar 
Vad de veac si primăvară... 


Și-au crescut prin toamna lungă. 


Case albe lângă strungă 
Prispe 'nalte si pridvoare 
Cu cosare prinsen fiare 

Cu fântâni pentru mioare 
Cu ocoluri de sterpare ; 

Tar la mijloc din credinţi 
Stâlpi de piatră auriti 
Tâmplă dreaptă pentru sfinți 





Prag de rugă si cšinti 
Prăznicar de biruinţi... 


Bucur mult s'a bucurat 
Ochii si i-a luminat 
Câinii şi i-a desmerdat 





Peste zări a 'ngenunchiat: > U. po 


Ca pe-un prag de in curat 
Și spre linişti s'a 'nchinat : 





— Doamne visul ce-am visat 
Toartă 'n ceruri l-am legat ; 
Cerul Tău şi-al stânii mele 
Cârd de turme, drum de stele 


„Cu ciobanii după ele. 


Si porniră zările 

Să strângă mânzările ; 
Şi porniră ploile 

Să adune oile; . 

Si căzură iernile. 
Astupând poenile 
Inălțând troenele 

O E S I I 
| DE 
GEORGE DUMITRESCU 


.INCHINARE 


Leagănul meu de brațe bune 

Si de genunchi agili de ciută, 
Grădina mea de coapse brune 
Pe care gândul le sărută, — 
Primeşte-mă din nou la sân, 

Cu fruntea grea, cu tâmpla sură, 
Să te respir cu arsa-mi gură, 

Să pot amurgul să-mi îngân 

Cu luminoasa ta făptură. 


. Mândria mea de cerb trufaș 

Ti-o 'ngenunchez smerit în poală, 
Să-adoarmă aspra mea răscoală 
Cu sânge cald și pătimiaș. 


Păstrez în mine forma-ţi pură, 
Care mă'mbată și m'asmute, 
Mătasea tainicelor cute 
Și'mvoalta buzelor răsură. 


Te ’nalți în mine ca o urnă 

Cu mirodenii arzătoare 

Și ca un snop bronzat de soare, 
In veghea genelor, nocturnă. 


O, lasă mâinile-mi să-ţi ia 
Polenul sfânt pe trupul lin, 
Tot aurul si smima grea, 

Sub care curge ca un vin 
Sângele tău de scump rubin. . 

Recunostimta mea sărută 

Condurii mici şi glesna fină, 

Cu lacrimi tes şi cu lumină, 
Logodnică neîntrecută, 

Să-ţi dau cununa cea mai scumpă 
Pe care vremea să n'o rumpă, 

In cartea care va să 'vină. g : i: 


CĂMIN 


Lumina arde'n becuri lăptoase, par'că sunt 
Atâtea flori brumate, ce-şi pleacă fruntea 'n jos ; 
Nisipul blond de raze se scutură mărunt 

Și pulberea și-o cerne în sbor prietenos. 


In sobă, se dărâmă bușştenii grei de jar 
Si masa stă întinsă în alba ei olandă ; 
Tacămurile — două — şi cupe de cleștar 
Și muzica în unde venind ca o ofrandă. 


Ca semn al rodniciei, în mica farfurie 

Se 'malţă grâul verde, cu peria lui deasă. 

Am smuls, în miezul iernii, un colţ de raiu în casă 
Și așteptăm colindul la geamuri să ne vie. 


Și ascultăm în inimi cum viața cântă 'n plin, 
Ca lunca 'n primăvară si ochii tăi sunt plini 
` De ape luminoase si mistice grădini -- 
Și pline sunt pe masă pocalele cu vin. 


Din vechea lui icoană, de-argint tocit, veghează 
` Prea Sfântul Niculae, al casei noastre hram ; 

Surâde si, cu mâna întinsă ca un ram, 

Tihnitui ceas de taină ni-l binecuvintează. 





© BCU Cluj 





MAURICE DE GUÉRIN ea 
B A C H A N T A 
; IN ROMÂNEȘTE eo oa race 
i DE 
ION PILLAT 


ata muntele despuiat de corurile ce-i cutreerau vârfurile; fecioarele altarului, 
faclele, larma dumnezeească au recăzut în văi; serbarea se destramă, tainele s'au re- 
întors în sânul zeilor. Sunt cea mai tânără dintre bachantele ce s'au suit pe muntele 
Chitheron. Corurile nu mă purtaseră încă pe culmi, căci legile sfinte îmi îndepărtau 
tinereţea şi'mi porunceau să împlinesc măsura timpurilor hărăzite spre a intra în des- 
fășurarea solemmităţilor. In sfârșit Orele, ascunsele doici, dar cărora li se cuvine atâta 
vreme ca să ne facă potrivite pentru zei, m'au așezat printre bachante şi azi răsar din 
tainele ce mă învăluiră dintru început. f 

Pe când strângeam anii ceruti de legi, eram la fel cu tinerii pescari ce trăiesc 
pe marginea mărilor. In vârful unei stânci, ei se arată un timp, cu brațele întinse spre 
ape și trupul aplecat, ca un zeu gata să se cufunde din nou; dar sufletul li se leagănă 
nehotărât în sânul muritor şi le înfrână pornirea. In sfârşit se năpustesc, și s'a dus 
faima câtorva reîntorși încununaţi pe valuri. Astfel am rămas mult timp atârnată 
peste taine; astfel m'am dat cu totul lor și capul meu a răsărit iar, încununat și râu- 
rând ape. DE A | 

Bacchus, tinereţe veșnică, zeu adânc si pretutindeni răspândit, devreme ţi-am 
recunoscut semnele în sân și mi-am adunat toate silințele ca să le închin dumnezeirii 
tale. M'am dus într'o zi spre răsăritul soarelui, în vremea când razele zeului împli- 
nesc pârgul poamelor şi adaogă cea de pe urmă însușire muntilor pământești. Mam 
urcat pe dealuri ca să mă dau în dar săgeților sale și gata să-mi desfășur pletele la 
cea dintâi geană de lumină tremurând peste zări; căci ni se învață că părul cuprins de 
flăcările dimineţii se face mai rodnic și primește o frumusețe asemeni cu părul Dia- 

nei, Ochii mei prinseră- capetele umbrelor ivite ce: coborau iar sub pol. Câteva 'sernne 
cerești, îndeplinind încet scăpătatul lor în spre valuri, mai arătau cerul aproape pă- 
răsit şi tăcenea lăsată de noapte stăpânea pe câmpii. Dar precum, în: răcoroasele văi 
ale Thessaliei, râurile obișnuesc să înalțe un răsuflet la fel cu norii şi care. pluteşte 
pe ele; minunea 'sutlării tale; o Bacchus! se răspândise din sânul pământului, în vre- 
mea umbrelor, și domnea la întoarcerea soarelui pe întinsele. șesuri. E 
,-' Zodiile ce se ridică, albe, câștigă mai puțină strălucire intrând. in. 'adântimea 
nopții, de cât nu-mi creștea în sân viața, fie în putere, fie în splendoare pe măsură ce 
mă afundam în câmpii. Când îmi opream paşii pe înaltul dealurilor, mă clătinam ca 
și chipul cioplit al zeilor în brațe de preoți ce-l ridică până pe soclul. sfânt. Pieptul 
meu, adunând duhul zeului întins pe câmpie, se umpluse de o tuiburare. care-"mi iutea 
paşii şi-mi mișca gândurile ca pe niște valuri înebunite de vânt. Fără îndoială,: la adă- 
postul acestei rătăciri, te-ai aruncat în sânu-mi, o Bacchus! căci zeii prind astfel neaș- 
teptat mintea muritorilor, ca şi soarele care, dorind a pătrunde prin ramuri dese și 
pline de umbră, pune de i le deschide furtuna; a 

Apoi deodată veni Aëllo. Bacchanta aceasta, fata lui Typhon, cel mai date la 
mânie dintre toate vânturile, şi a unei mame rătăcitoare prin munţii: Thraciei,. fusese 
crescută de nymiele acestor. ţinuturi, în miezul peșterilor şi depârte de toţi oamenii; 
căci zeii, o încredințează râurilor ce'și întorc apele spre cele mai mari pustiuri, ori 
nymielor ce locuesc pădurile cele mai ferite, hrana copiilor ieşiţi din unirea lor cu 
fiicele firei sau ale muritorilor. Aëllo cobora din Seyţia unde se ridicase până pe cul- 
mile munţilor Rifei, şi se ducea prin Grecia stârnind de pretutindeni tainele și pur- 
tându-și strigătele pe toți munţii. Atinsese vârsta când zeii, ca păstorii ce cârmese 
apa pajiștelor, închid pâraele care adapă. tinerețea muritorilor. Deşi mai păstra mân- 
dria unei vieţi pline de belșug, marginile, trebuiai s'o -recunoşti, începeau a seca, și 
dezltminteri obiceiul tainelor turburase rânduiala frumuseţii sale care arăta semne 
vădite de ofilire. Pletele ei, tot atât de dese ca şi pletele nopții, îi. rămâneau întinse 
pe umeri, chiezăşie de puterea și de bogăția darurilor primite de la zei; dar, fie că. ea 
le desfășurase prea adese ori în vârtejul vânturilor hyperboreene, fie că. păstrase sub 
frunte munca vreunei soarte tăinuite, părul ei se vesteji înainte de vreme, întrecuse 
răul abia început al anilor..Privirile ei spuneau de îndată că primiseră stăpânirea ce- 
lor mai. întinse moșii și ale afunzimii cerești; predomneau - pururi. şi: se. mișcau fără 
grabă, se întindeau mai bucuros spre acele țărmuri ale spaţiului unde sunt rânduite 
umbrele dumnezeești, ce primesc în ele tot ceeace piere din zare. 

Totuși, în răstimpuri, privirea aceea largă și atât de pătrunzătoare se făcea ne- 
sigură, şi se rostogolea turburată ca privirea vulturului în clipa când ochii lui resimt 
întâile lovituri ale nopţii. Aëllo mai arăta si ceva nestatornic în felul cum îşi purta 
paşii. Când umbla iuţindu-şi treptat fuga puternică şi uşoară pe- care-o- lua de-alungul 
râurilor sau al pădurilor, când își îndrepta: mersul ca Latona căutând în lunga sa pri- 
begie un loc ferit spre a naște zeii pe care îi purtase. Câteodată iarăş după șovăiala pa- 
şilor ce căutau să se cumpănească şi după înfățișarea capului -obidit şi împovărat, s'ar 
fi spus că ea călca pe fundul unui ocean. Iar când sânu-i prin mijlocirea nopții. se.rán- 
duia în liniștea obștească, glasul îi ieşea dintre umbre, ppap: á i TEREE sustinut, ca 
şi cântecul Hesperidelor la capăt de mări. : 

; >; Aëllo mă cuprinse în prietenia ei si mă învăță cu toată grija dăruită. a zei mu- 
zitorilor însemnați cu harul lor, si pe care-doresc să-i crească singuri. Ca tinerii Area- 
dieni ce coboară cu zeul Pan în cele mai tăinuite păduri spre:a: afla de'la-el cum. să-și 

așeze degetele pe fluere sălbatice, sí cum să culeagă în suflet geamătul trestiilor, eu 
umblam cu marea bachantă care, în fie-ce zi, isi trăgea paşii către un loc ocolit, In 
aceste pustietăţi își deslega graiul, şi eu îi ascultam vorbele TERAN firul ca si cum 
aș fi fost faţă la isvorul ascuns al unui râu : 

„Nymfele ce domnesc în păduri, iau plăcere, spunea ea, să trezească, pe țărm 
de codru, miresme sau cântece așa de dulci încât trecătonul își curmă drumul și se 
amăgește urmărindu-le în cele mai întunecate singurătăți. O boare uşoară încurcă 
minţile străinului, turburarea ce se ridică întrânsul îi zăpăceşte hotărârea paşilor şi, 
pe când înaintează asemenea cu semi-zeii câmpenești ce poartă pururi vre-o beţie prin 
vine, nimfele se bucură de o stăruitoare stăpânire peste mintea lor muritoare. 

„Dar Bacchus își descoperă îmibătarea răsuflării oricărei ființe şi chiar neamu- 
lui mesdruncinat al zeilor. Suflarea-i pururi împrospătată cutreară tot pământul, hră- 
neşte la captele sale veșnica beție a Oceanului si, împinsă în văzduhul divin, poartă 
stele ce se rotesc neîncetat în jurul Polului neguros. Când în miezul nopţii Saturn în 
somn răni pe Uranus, pământ şi mări primiră cu sângele răspândit o rodnicie nouă ; 
întâile fructe ce l s'au ivit au fost nimfele pe pământ și Afrodita pe mări. 

Bacchus mereu oprit ca şi aburii încropiți fumegând în sânul umed al Cybelei 
păstrează căldura sângelui la bătrâneţe, și tot mai naste coruri întregi de nimfe în 
desiş de păduri şi în spumă nemuritoare de ape. 

„Fluviile își duc traiul în palatele adânci ale pământului, lăcașuri întinse şi 
răsunătoare, unde, zei aplecaţi, priveghează nașterea isvorului și pornirea apelor. Ei 
domnesc, cu urechea pururi hrănită de bogăţia bulboanelor și cu ochiul legat de soarta 
undei lor. Dar nici adâncimea, nici starea de nepătruns a bolților nu pot răpi lui Bac- 
chus aceste divinităţi, căci nici o poartă nu i-a fost interzisă de destin. Fluviile se sbat 
pe patul lor si aluvioane străvechi li se cutremură turburi în urne. 

„O vară întreagă mă legasem de vârtul munţilor Pangei. Porniri nelămurite ce 
mă cuprind în fie-care an, când bucuriile pământului și frumusețea câmpiilor ni se 
apropie; mă 'ndeamnă să sui iar la munte. Muritorii plăcuţi zeilor sau acei pe cari i-au 
incercat prea multe dureri, au fost purtaţi şi rânduiți printre semnele cerului : Maia, 
Cassiopeea, marele: Chiron, Cynosura şi tristele Hyade au pornit pe calea tăcută a 
zodiilor, Călăuziţi de soartă, ei urcă pe tării şi coboară fără pas lăturalnic nici opriri; 
și desigur urmărirea unui mers ce se înalță şi recade și din sine crește iar, hotărește 
o stare de fericire fără margini sigure, cu ceva din monotonia drumului şi cu vraja de 
somn a macilor în ea. Doream ca umbletul lin, ce-l legam de râpe de munți, să nască 
în-mine o stare la fel cu aceia pe care stelele o trag din perihelia lor, drumul meu 
purtându-mă spre naltul muntelui precum și ele se ridică pe treptele nopţii. Dar rodul 
nu-poate îndepărta pârguirea ce-l aşteaptă ; zilnic pământul îl pătrunde cu mai zorite 
daruri, a căror căldură mistuitoare i se înseamnă pe dinafară prin eolori tot mai vii. 
Cuprinsă la fel şi aprinsă în sânu-mi, eram neputincioasă -să alung sau să domolese 
viața ce mi se lega. Paşii târzii, căutarea în păduri a unor adăposturi juruite acestor 
zeități mute şi atât de puternice prin linişti ce atipesc cele mai aprige dureri ; lungile 
popasuri sub vânturi. venite din apus, căderea soarelui odată înplinită, nici umbra go- 
tă a nopții, nici visele, nu puteau stăvili o singură clipă tăinuitele urmăriri a căror 
strădanie o suferea spiritul meu. M . , i 

` Mă înălțam până la acea treaptă în. aţă ce primeşte pașii nemuritorilor ; căci 
unora din ei le plac să cutreere șire de culmi, ținându-și mersul neclintit pe unduirile 
crestelor, iar Alții, pe stâncile ce stăpânesc depărtarea, își petrec ceasurile scufundân- 

du-se îm copaea văilor, adună acolo apropierile nopţii sau privesc lung cum umbre și 
visuri cuprind minţile omului. Ajunsă la usa înălțimi, pr mii darurile nopții, liniştea si 
soarele cari potolesc până si frământările iscate de zei. Dar popasul mi-a fost la fel cu 
al păsărilor prietene vântului si purtate neîncetat de vâltoarea-i. Când ele ascultă de 
umbră si sborul și-l iau spre păduri, picioarele li se opresc pe ramuri care, străbătând 
la cer, sunt lesne mișcate de suflările ce cutreeră noaptea; căci până și în somn se 
bucură de răpirile vântului si doresc să le tremure penetul la cea mai ușoară adiere 
“trezită în vârf de codri. Astfel chiar în odihnă, mintea îmi rămânea deschisă pentru 
duhul lui Bacchus. Suflul său păstrează răspândindu-se o măsură veşnică și cuprinde 
orice se bucură de lumină ; dar numai un număr mic de muritori, printrun har al 
soartei, mai ştiu să-i cerceteze firul. El domnește până la cel mai înalt pisc al Olym- 
pului şi trece prin sânul chiar al zeilor acoperiți de egidă sau îmbrăcaţi în straie de 
nepătruns. El răsună în ferul lovit mereu în jurul Cybelei și îndrumă graiul Muzelor, 
care prin cântec desvăluie întreaga poveste a naşterii zeilor în măruntaiele umede ale 
pământului, în sânul nemărginit al nopții, sau în Oceanul care a hrănit pe atâţi ne- 
muritori, l 

Ivită din somn, imi lăsam pașii să fie cšlšuziti de Ore. Ele îmi rânduiau mer- 
sul pe treptele zilei, și mă roteam pe munte, legată de soare la fel cu umbra ce-și îm- 
plinește calea sortită în jurul stejarilor. Pașii câtorva muritori le opriră zeii în veci- 
nătate de ape, în adânc de păduri sau pe colină de deal. Neașteptate rădăcini le-au 
purtat picioarele în țărână și toată viața ce cuprindeau H s'a întins în ramuri şi li s'a 
desfăcut în frunziș. Unii, legaţi de marginea apelor ațipite, păstrează o liniște sfântă 
și primesc în zorii zilei roiuri de vise ce-și află adăpost în rămurișul lor întunecat. 
Alţii, adăogaţi pădurilor lui Iupiter sau înălțați pe culmi sterpe, poartă cregtet îmbă- 
trânit şi sălbatic ce prinde toate vânturile și oprește mereu câte o pasăre singuratică 
din acele băgate în seamă de muritori. 

Soarta nu li se poate schimba căci pământul divin îi ţine si sunt legaţi veşnic 
de hrana luată sânului său; dar așa cum au fost daţi nemişcării, tot mai păstrează câte 
un gest tăinuit al firii lor dintâi. Amotimpurile să scadă sau să crească iar, ei rămân 
ațintiți către soare; din tot ce mișcă pe lumi, ei nu-l mai zăresc decât pe el şi singur 
lui îi trimet ceea ce mai pot făuri cu urări nebuloase. Unii chiar, atât de puternică le 
e iubirea, își mână desfăşurarea creșterii după drumul zeului și întorc în spre trece- 
rea sa bogăţia lor de ramuri. Pe calea unde intram pe urmele zilei, mi-am văzut încă 
în pline puteri, pașii slăbindu-şi iuțeala şi sfârșind treptat într'o nemișcare deplină. 
La fel eram atunci cu muritorii înfrânți sub coajă și opriți, în sânul puternic al pă- 
mântului. Păstrată în odihnă primeam viața de la zei trecători, fără să dau un semn 
de mișcare si cu braţele întoarse spre soare. Ena pe la ceasul cel mai focos în strălu- 
cire al zilei: totul încremenea pe munte, sânul adânc al codrilor își oprea răsuflarea, 
flăcări rodnice rumeneau obrajii Cybelei și Bacchus își purta beţia până la temelia 
ostroavelor în Oceanul afund. | 

„Drumul soarelui în asfintit îmi îndrepta pașii spre piscurile cele mai înaintate 
către apus. Odată ce dispăruse zeul si după ce lumina lăsată în urmă-i simţise întâile 
umbre, sânul văilor si tot întinsul câmpiei își reluau încet-încet slobodă răsufiare. Pä- 
sările se înălțau peste păduri, cercetând prin cer dacă vânturile își legaseră iar firul;! 
dar aripile încă îmbătate prindeau greu un sbor clătinat și plin de rătăciri. Un frea- 
măt născut în creştet de codri mărturisea deșteptarea vânturilor, dar vârfurile nu dă- 
degu decât tremur ușor fără să ajungă la cutremurarea ramului de chiparos din må- 

nile lui Pan, când zeul părăseşte corurile cărora le împrumută suflet în nopți priel- 
nice: ritmul impetuos i se leagă de pași și îl întoarce, clătindu-se, sub codri aidormiți, 
Jeşite din desimea ascunzișullui, fiarele sălbatice veneau să culeagă pe culmi un aer 
mai viu: ochii le ardeau cu o flacără nouă, glasul măprasnic apusese în şoaptă şi mer- 
sul îndrăsneţ în moleșala de paşi. 

„Intre timp umbrele umpleau adâncul văilor; ele urcau spre mine dăruind, la 
tot ce răsuflă, somn si visări; mă găseau înstârșit și mă învăluiau, fără să mă pătrundă 
însă. Eu rămâneam neclintită şi vie sub apăsarea nopţii; pe când, plin de somn, pămân- 
tul împărtășea odihnă mădularelor mele si le dăruia nemișcării obștești, mintea mea 
veghea fără a fi lovită de lâncezeală. Era însuflețită de toate harurile răspândite de 
zei în timpul zilei, vraja lor o înconjura și viaţa nouă pe care o adunasem îi trimetea 
înflăcărate cugetări. | 

„Calisto, căreia gelozia Iumonei îi împrumutase un chip sălbatic, rătăci vreme 
îndelungată prin pustiuri. Dar Jupiter, ce o iubise, o scoase din codri spre a-i da to- 
varășe stelele și îi legă soarta de o odihnă de care nu se mai poate despărți. Și-a primit 
locuința în fundul tăriei înegurate ce răspândi forțele naturii, zeii şi oamenii, în mă- 
runtaiele Cybelei. Cerul rânduieşte în juru-i străvechile umbre și o face să respire 
ceeace mai păstrează el din obârșiile vieţii, adăogându-le focul neobosit ce însuflețeşte 
universul cu razele sale. Pătrunsă de o veșnică beție, Calisto se ţine aplecată pe Pol, 
pe când rânduiala întreagă a zodiilor se duce şi îşi coboară calea spre Ocean. La fel, 
noaptea, îmi păstram nemișcarea pe culmi, cu fruntea înfășurată strâns în beţie ca 
în cununa de viță și poamă ce leagă de tâmpla lui Bacchus o tinerețe fără sfârşit“. 

Așa mă învăţa Aëllo prin povestea propriei sale soarte. Odată trezit să urmeze 
glasul ce-l chiema la cunoașterea zeilor, cugetul meu nu se mai înapoiă spre mulțimea 
unde își avusese întâiul sălaș: se îndepărtă urmându-și călăuza către misterele cele 
mai puţin cercetate. Zilnic cuvântul marei bachante se tot înălța mai luminos în fa- 
tă-mi pe întunericul căii. Adesea muzele părăsesc jocul repede al corului ca să des- 
tășoare un mers lin în sânul nopții. Invelite în vălurile cele mai dese și îndreptându-se 
pe culmea munţilor, ele pornesc prin întuneric cântece cerești. Cuvântul lui Aëllo 
trăgându-mă spre zei, înainta asemeni acelui glas de Muze purtat prin umbră. O peş- 
teră deschisă pe câmpii, culmile păstrate ultimelor lumini ale zilei, albia văilor celor 
mai rodnice, iată locurile unde Aëllo mă călăuzea cu înțeles. De multe ori vorbele ei 
ne țineau treze până noaptea târziu si atumci se depărta singură, lăsându-le să plu- 
tească înaintea mea, ca și nimfele care legându-și umedele veștminte de o ramură 
plecată, se reîntore în taina sălașului părăsit, 

— Totuşi se apropiau misterele, ce trebuiau, în fine, să mă răpească în vârtejul 
lor, dar cele dintâi turburări ce le vestiră în sânul bachantelor depășiră cu mult cea- 
sul ce le hotărâse ivirea. Fiecare din noi, după ce recunoscu în sine semnele trimese 
de zeu, de atunci se trase în sihăstrie, căci muritorii aleși de zeități își ascund de în- 
dată pașii şi se călăuzesc după dorințe noui. Urmarăm fie-care clinul unde ne purta 
firul gândirii. Asemeni cu Nimfele, fiicele Cerului și Pământului, care din clipa naș- 
terii se împărțiră pe la guri de isvoare prin tot alte întinderi de codru și în tot locul 
unde Cybela își adunase semnele rodniciei, înclinările noastre ne împrăștiară pe toate 
plaiurile țării. Furăm îndreptățite să ducem traiul zeilor legaţi să domnească peste 
elemente. Stăpâni pe fluvii, pe codri, pe văi fertile, ei se bucură privind viața ce H se 
îndrumă sub ochi. Dar în tot timpul acestui răgaz atent pe care îl duc, aplecați pe 
unde, viața lor lipsită de moarte ia înfățișarea căderii monotone a apei și firea lor 

pătrunde în elementele privite, ca un om surprins pe malul râului de somn si de vise 
şi a cărui haină alunecă în valuri. Orice bachantă se unea astfel cu câte un loc pe care 
o soartă firească i-l hotărise. Aëllo răsări pe culmi de măguri si își odihni îndelung 
capul pe sânul Pământului ; parcă aștepta la fel cu Melampiu, fiul lui Amithaon, ca 
şarpele însemnat cu un mac să vină să i se înnoade în jurul tâmplelor. Hippothea, 
aşezată la răsăriri de isvoare înlemni acolo; părul, pe care îl răspândise, braţele-i în 
părăsire, privirile legate de goana apelor, totul trebuia să însemne legea soartei ce-i 
cuprinsese ființa. Paşii Plexaurii se afundară în păduri rămuroase. Când vre-o ocea- 
nidă e atinsă de somn, pe când străbate mările, braţele ei se destind si își fac patul pe 
valuri; şi-a părăsit cârma călătoriei pentru undele nesigure. Plutitoare, de departe o 
crezi un om mort ; dar în talazul ce o poartă ea e întinsă ușoară ca viaţa și trupul ei 
doarme un somn însuflețit de Ocean. Așa se arăta odihna Plexaurei pe pat de păduri. 
Oprită la marginea coborâșelor adânci, Telesto se apleca ținându-și brațele întinse 
spre văi, asemeni cu Ceres pe vârful muntelui Etna, când zeița, înaintând până în 
gura craterului, îşi aprinde torta de molid la focul vulcanului. 

Eu însă nu cunoşteam încă zeul; goneam despletită prin câmpii, purtând în 
fuga mea un şarpe ce nu putea fi cunoscut cu mâna, dar de care mă simțeam cutree- 
rată toată. Ca o rază de soare, împletită în șenpuiri jur împrejurul unui muritor de 
către o putere de zei, nodurile sale mă 'nlănțuiau cu o căldură ascunsă ce-mi îmboldea 
paşii ca un țăpoi. Goneam învinovățind pe Bacchus și cu gândul la valurile mării la 
care mă credeam ursită ; dar zeul după scurtă vreme îmi istovi paşii. Gata să mă pră- 
bușesc, imploram pământul ce dărueşte odihna, când şarpele înmulțindu-și nodurile, 
legă de sânu-mi o mușcătură lungă. Durerea nu pătrunse pieptul meu sfâşiat, ci linişte 
se făcu și mă lovi o lâncezeală ca şi cum șarpele şi-ar fi muiat colții în cupa Cybelei. 
In minte mi se înălță o flacără la fel de potolită ca lucirile hrănite în noapte pe un 
altar sălbatic ridicat zeităților din munţi. Pânditoare si odihnind ca o Nimfă din Nysa, 
ce strânge în braţe pe Bacchus copil, mă adăposteam prin peşteri până la ceasul când 
chiotul lui Aëllo vesti sosirea misterelor. Atunci mă ridicam pe urmele bachantei, ce 
pšsea înainte ca Noaptea, când cu capul întors să chieme umbrele, ea se îndreaptă către 
apus... 

DE 
OLGA CABA 


Ridică-mă, mare, 

Ridică-mă pe culme de talazuri înspre nori, 
Apleacă-mă sub dealuri moi, albastre, 

Asvârle-mă ca pe o scoică, 

Aruncă-mă din val în val, 

Prinde-mă cu lianele tale, leagă-mă cu algele tale, 
Infăşoarâ-mă cu flori umede, 

Coboară-mă în adâncuri unde nu trece lună, nici nor ; 
Doar vr'o ancoră lunecă pierdută 'n jos 

Si se lasă uşor pe catarge și steaguri uitate ; 

Unde nici alba meduză nu-și pipăe cale ; 

— Tac scoicile cu guri albastre şi mute — 

In leagănul unde fierbe talazul negrei furtuni 

Si se desleagă unda de mâine, 

In cuibul inimei tale fără odihnă, 

Scufundă-mă, 

Ascunde-mă, 

Ingroapă-mă, mare. 

DE 


ESTETICA DANNUNZIANĂ 


MARIELLA COANDĂ 


l M ai mult decât în discuțiile generale despre sensul adânc al Cosmosului, în 
lumea ideală a Esteticului, poetul are un sistem bine precizat. Pläsmuitorul este dublat 
de un teoretician. Ideile estetice reflectă întreaga structură psihologică. Criteriul nos- 
tru analitic va fi, deci, urmărirea paralelismului între lumea psihologică și aceea teo- 
retic estetică. I š 

Ceeace impresionează în psihologia dannunziană este setea de viaţă, este bu- 
curia de a sorbi toată realitatea din afara eului său. Realitatea? Deoarece se poate 
subtiliza poetic, în ființa sa îşi pierde individualitatea exterioară. Prin estetică, astfel, 
d'Annunzio, care în filosofia propriu zisă nu a negat realitatea, ajunge să adopte prin- 
cipiul idealismului post-kantian, să se precizeze, deci, ca un adept al lui Hegel: 

` „Se tutto a me doventa poesia, il mondo non è dunque la mia sostanza? Mi basta 
guardarlo, mi basta fissarlo; e lo prendo, la possego, Pho dentro me“. 

In această afirmaţie intră şi orgoliul lui de a stăpâni fiinţele și lucrurile, Nă- 
zuința nemăsurată a voinței se manifestă în ideologia estetică printr'un ideal suprem 
pe care poetul l-a emis despre creator și despre artă. 

D'Annunzio a rostit categoric următoarea sentință: 

„Al vertice della potenza lirica ë il poeta eroe“. 

Această judecată a fost exprimată după ce opera cu adevărat artistică fusese 
creată, iar jertfa eroică, „l'olocausto del sangue“, se mistuia între paginile din Not- 
turno. Implicit, el a subordonat arta ideii patriotice si sentimentului naţional. A spus: 

„Li Arte ë un sacrifizio, il più insigne dei sacrifizii, E un sacrifizio ed ë un pre- 
sagio, se opera rivela agli uomini quel che non avean essi veduto në intraveduto“. 

Si adăuga, autopretuindu-se vanitos: 

„Per ciò a me fu dato questo dono dell'espressione che, nella storia dello spi- 
rito, della storia di tutte le epoche e di tutti i linguaggii, nessuno ebbe eguale“. 

Deci, d'Annunzio ne apare ca susținătorul tezei artei cu tendință, nu scop în 
sine, ci supusă unui tel eroic ce o depășește. Problema care ni se pune este aceasta : 
cum se poate ca poetul Gabriele d'Annunzio, care a trăit atât de intens pe toate pla- 
nurile spiritului, să fie atras de a reprezenta în scris numai idealul extraestetic al ero- 
ismului național. 

Cercetând mai profund ideologia poetului, constatăm că idealul eroic s'a supra- 
pus târziu în concepția dannunziană peste un alt scop: reînnoirea esteticei Renașterii. 

Filippo Surico, în interesantele sale convorbiri cu poetul, a sugerat îndoitui 
ideal estetic, înclinând spre cel pe care d'Annunzio căuta să-l ascundă spre sfârșit. 
Sirico l-a întrebat dacă definiția de Poet al Renașterii îl mulțumește. Acesta, în loc 
de răspuns, a citat sentința din Notturno pe care am redat-o şi noi mai sus. Interlo- 
cutorul nu a mai îndrăsnit să insiste, dar a făcut reflecţia în sine că la întrebarea lui 
exactă nu a răspuns. 

Ideologia estetică după principiile Renașterii este mult mai complexă şi, în 

această direcție, poetul s'a analizat mai adânc. In primul caz, am constatat că eroismul 
poetic se reduce mai mult la o definiţie ; în discuția ce urmează participă însă tot eul 
dannunzian pentru a preamări eternitatea frumosului, valoarea în sine tara alte sti- 
mulente CAR HE 
Din toate culturile trecutului, lui d'Annunzio îi convenea în deosebi dimata 
spiritual al Renaşterii, unde principiile ondonate dar prea rigide ale Antichității erau 
imlădiate după sufletul omului nou, al lumii moderne, care cucerea două înţelesuri în 
acelaş timp: descoperea infinitul psihologic al omului si nemărginitul spațiului ex- 
terior. 

Idealul omului manifestat în Renaștere era multiplu, continuând, totuși, tradiția 
clasică. De aci, eclectismul drept normă. Toate artele se puteau desvolta si ajuta reci- 
proc ; iar, în literatură, genurile cele mai variate se îmbinau. Domina, însă, principiul 

Xlăuzitor al arhitecturii care influența uui arte si fixa imaginaţia pocni în 
epopee. 

Noua Renaștere a lui d'Annunzio sau neo-clasicismul lui era sub stăpânirea 
alte arte, moștenire a romantismului, muzica. 

“Gabriele d'Annumzio este exponentul în estetică al neo-clasicismului, tinzând la 
ordonarea în tiparuri bine definite a frumosului poetic, dar utilizând, până la atinge- 
rea scopului, procedee romantice. | 

- Unul dintre procedeele romantice ale generației sale, în epoca tinereții era sin- 
tetizat în formula care circula în cenaclul ce se ocupa de „Cronaca bizantina“, „O rin- 
novarsi o morire“. In prefața nuvelei Giovanni Episcopo, adresată Matildei Serao, 
d'Annunzio spune textual : 

, Non mai come oggi fu imperioso il dilemma : „O rinnovarsi o morire“. 

Dar această formulă a fost o necesitate vitală pentru poet, înainte de a deveni 
estetică, deoarece am observat că, în sensul vieții se integra reînnoirea. De aci, o conse- 
cinţă atât psihologică cât și estetică : nestatornicia, invocată ca un mijloc de creaţie. 
La un moment dat, în opera sa autocritică, unește simţirea vertiginoasă a lumii sale 
lăuntrice cu expresia ei artistică și declară că ajunsese la o „maravigliosa instabilità“. 
Totuşi, aceasta e mai mult un mod de a brava fatalitatea firii sale prea impetuos ro- 
mantică. El trebui să lupte cu conștiința voinței împotriva imaginaţiei și împotriva 
emoțiilor prea violente : 

„Le qualità stesse della materia si transmutano. La sagacia del/artista non più 
le riconosce, në piu la sua maestria le signoreggia. Anch'esse militano, sono invase dal 
demone ostile, non si sottomettono se non alla necessità della lotta“. 

De aci, de asemeni, modernismul criticii propriu zise a lui d'Amnunzio prin pro- 
'cedeul deformării artistice, bazată pe o observaţie psihologică : 
în „Vedevo, nel forte delle faccende, sorgere le figure segrete che si disformano 

quandc l’arte le tocca“. 

Fantezia romantică este chemată de poet ca o mijlocitoare care transformă rea- 
litatea în artă. Şi, iată ce sugestivă definiție capătă : 

„Che cosa e la fantasia se non un sognar di sognare ?“ 

“De aci sensul magic pe care îl ia arta pentru d'Annunzio si asemănarea si cu 
miracclul mistic : TE 

„Si Fart est une sorte de magie pratique, le miracle mest qwune folie révélée“, 

Arta e ea însăşi un miracol, reprezentând perfecțiunea vieții. De aceea mitul, 
care se întemeiază pe miracol, intră, ca parte integrantă în toată opera dannunziană 
şi nu numai în poezia propriu zisă, ci chiar în proza eroică. 

Preţuirea fanteziei, procedeul deformării realităţii, mitul si sensul de miracol 
dat artei sunt note romantice ale esteticii dannunziene, care se subordonează unui 
eclectism armonizat după norme clasice. 

Dacă se observă mai atent, nu este arta care se subordonează eroismului patrio- 
tic, ci valoarea patriei ca si aceea a religiei sunt integrate într'o valoare supremă: arta, 
Rrăsboiul trebuie să tindă la forma frumosului în genere, deci dragostea de țară se in- 
telectualizează estetic. De asemeni religia capătă un sens de viziune artistică. Poetul 
a reflectat : f 

„Penso all'arte di quel dio che, nel di novissimo, rimodellerà i volti dei suoi 
eletti a simiglianza della sua bellezza recondita“. 

Dar, pentru atingerea idealului estetic, artele trebue să se armonizeze, de unde 
principiul armonismului artistic. In opera sa, d'Annunzio a căutat să unească artele 
două câte două sau, într'o clasificare mai evoluată, câte trei. Astfel triadei geometrice 
a spaţiului (arhitectura, sculptura și pictura), se alătură triada aritmetică (muzică, dans 
și poezie). 

Clasificările acestea îl ajuta să-și precizeze unitatea armoniei integrale pe care, 
chiar, a personificat-o alegoric : este a zecea Musă, Energeia. 

Poezia este năzuința artei sale, dar ea e concepută sub acest aspect întreit. Este 
muzicală și conţine în structura ei ritmul dansului. . 

Pentru d'Annunzio, ca pentru orice poet adevărat, forma a prevalat asupra fon- 
dului. Si chiar si în scrierile în proză, preocupările stilistice depășesc pe cele privi- 
toare la conţinut. D'Annunzio a luptat, prin procesul de toscanizare, să cizeleze stilul 
întocmai ca un orfevru florentin. i 

In prefața romanului Trionfo della Morte, arată modul în care a căutat să-și 
-aproprie o limbă bogată si autentic italiană în proză, pentru ca aceasta să devie „prosa 
plastica e sinfonica, ricca imagini e di musiche“. Si precizează mai clar scopul său : 

„Concorrere efficacemente a constituire in Italia la prosa narrativa e descrittiva 
moderna: ecco la mia ambizione più tenace“. 

Criticând lipsa de stil a prozatorilor contemporani lui, a anunțat că el vrea să 
reînnoiască proza, nu îndreptându-se în afară, după exemplul literaturilor străine, ci 
valorificând propriile însușiri ale limbii și literaturii italiene : în primul rând, cul- 
tivarea inflexiunilor latine, utilizarea unui vocabular cu nuanţe psihologice şi anume : 

„Fermare in una pagina con precisione grafica le più tenui fuggevoli onde del 
sentimento, del pensiero e fin dellincoercibile sogno“, 

ȘI, în acelaș timp, adăugarea elementelor muzicale spre a sugera complexitatea 
sufletului modern. Dar, pentru ca variaţia să fie mai mare şi inovaţia să se armonizeze 
cu tradiția, desprinde din literatura trecutului, proza cu forme arhaice poetice, care 
exprimă sinceritatea de sentiment a misticilor: „Gli asceti, i casuisti, i volgarizzatori di 

sermoni; di omelie e di soliloquii“. Iar ca model pentru varierea cadentelor, recomandă 
- pe Boccaccio. Faţă de actualitate, proza trebue să aibe avântul vieții profetizat de Za- 
rathustra nietzscheanul. 

Pentru opera dramatică, d'Annunzio definește propriul ideal literar în contra- 
dicție cu literatura visătoare, ireală, din secolul XVIII : 

all'uom novello meglio il fluto e il grido 
e lansito dei popoli, e la schiuma 

e limpeto del gran cavallo alato 

e la Gorgone, e il duro amor del Fato. 

Deci, o operă dramatică trebue să conceapă pe om în dinamismul lui impetuos 
şi mai ales în „aspra dragoste a Faptului“. Mai mult decât celelalte genuri tragedia tre- 
` bue să tindă — după d'Amnunzio — la exaltarea sufletului eroic, ce se ridică deasupra 
vieţii obicinuite, într'o stare denumită „Più che P Amore“. Această stare psihică supra- 
firească înseamnă dobândirea unui echilibru de puritate născută din contradicţia na- 
turală care formează esenţa sufletului omenesc. Arta, deci, pentru a ajunge la gradul 
suprem de puritate, nu trebue să ţie seamă de nici un impediment etic pentru a se 
revela. 

In sfârşit, preocupările critice cele mai interesante sunt în legătură cu poezia și 
sunt în special de natură formală. Cu aceste consideraţii ne întărim și mai mult con- 
vingerea despre idealul „purist“ al lui d'Annunzio, artă pentru artă. ` 

D'Annunzio a adorat forma poetică prin excelenţă, versul. Tată cum l-a celebrat 


„în tinereţe : 


„O poeta, divina € la Parola ; 
ne la pura Bellezza il ciel ripose 
ogni nostra letizia; e il verso ë tutto“. 

In romanul Il Piacere, scris cu trei ani mai târziu, poetul a desvoltat critic pro- 
poziţiunea sintetică „il verso è tutto“, pe dublul plan al perfecțiunii estetice si al sen- 
saţiei de bucurie a plăsmuitorului : 

f „Il verso ë tutto. Nella imitazion della Natura nessuno istrumento d’arte ë piu 
vivo, agile, acuto, vario, moltiforme, plastico, obediente, semsibile, fedele. Piü com- 
petto del marmo, piü malleabile della cera, piu sottile d'un fluido,piü vibrante d'una 
corda, più luminoso d'una gemma, più fragrante d'un fiore, più tagliente d'una spada, 
più es bie d'un virgulto, più carezsevole dun murmure, più terribile d'un tuono, il 
verso ë tutto e può tutto“. 
| Iată dar, cum în analiză, poetul se lasă furat de vraja însăș a poeziei, alunecări 
într'un vârtej de comparații ce redau parcă ondulaţia versurilor propriu zise. Dar ana- 
„Liza estetico-psihologică a versului îşi urmează firul mai departe : 

„Può rendere i minimi moti del sentimento e i minimi moti della sensazione ; 
può abbracciare T'illimitato e penetrare l'abisso ; può avere dimensioni d'eternità : può 
rappresentare il supraumano, il soprannaturale, Poltramirabile ; può nel tempo mede- 
simo possedere il nostro intelletto, il nostro spirito, il nostro corpo ; può, in fine, rag- 
giungere I’Assoluto“. 

După acest imn de glorificare a versului, critica devine mai precisă : 

»Un verso perfetto è. assoluto, immutabile, immortale ; tiene in sé le parole con 
la coerenza d'un diamante ; chiude il pensiero come in un cerchio preciso che nessuna 
forza mai riuscirà a rompere ; diviene indipendente da ogni legame e da ogni dominio; 
non appartiene più al! artefice, ma ë di tutti e di nessuno, come 10 spazio, come la luce, 
com= le cose immanenti e perpetue“. 

D'Annunzio a intuit astfel admirabil valoarea de sine stătătoare, absolută, a 

versului, cel mai pur cristal al scrisului, Deși desprinde ființa versului din psihologia 

“celui ce l-a conceput, analiza se termină printr'un studiu paralel al creațiunii si al 
creatorului : 

„Un pensiero esattamente espresso in un verso perfetto ë un. pensiero che già 
esisteva, preformato nella oscura profondită della lingua. Estratto dal poeta, seguita 
ad esistere nella conscienza degli uomini. Maggior poeta & dunque colui che sa disco- 
prire, disviluppare, estrarre un maggior numero di codeste preformazioni ideali. 
Quandc il poeta è avvertito da un divino torrente di gioia che gli invade d'improvviso 
tutto l'essere“. 

Din acest studiu al lui d'Annunzio asupra versului, descoperim ceva: poetul 
avea însuşiri de adevărat critic, ceeace reese mai mult din ultima, parte, însă îmbătarea 
de cuvinte, de ritm muzical, l-a împiedicat să apară ca un adevărat critic. 

Ne pare, totuşi, interesant ca aci să întregim aspectul critic al poetului, ce se 
strecoară în lirismul subiectiv dominant, prin câteva judecăţi autocritiice. 

Iată cum a scos în evidenţă elementul poetic elenic din Laus Vitae : 

„Nelle grandi strofe di Laus Vitae l'occhio esperto scopre i disegni metrici 
del!'Ode e del Coro come le filigrane nella carta nobile, potrei dire, per farmi inten- 
dere, che ogni strofa ë filigranata di prosodia greca“. 

Şi a mărturisit aprecierea estetică în legătură cu poeziile din Alcyone : 

„Non s'ingannano que'conoscitori che pensano come io abbia studiato la mia 
proscdia nella nudità mimetica di e icastica di Erigone di aretusa di berenice ; ma s'in- 
gannano nel metter quelle tre sopra tutte le altre. Tutte le assomma Undulna, che è la 
mia vera creatura alcionia“. 

O preţuia din punct de vedere formal pentrucă în ea a introdus „la stanza di 
quattro versi, la quartina alterna del Chiabrera“ si astfel a isbutit să facă „della ve- 
tustă nota una modernità ignota, una invenzione novissima“. 

Ritmul, pe care căuta cu insistenţă să-l introducă în melodia versului, îl afla în 
ființa sa proprie : 

„Nell'esemplar corpo umano ë la natività dellinfinito e innumerabile ritmo“. 

D'Annunzio își supraveghea, astfel, stilul printr'o continuă autocritică, deși s'ar 
fi părut că temperamentul lui impetuos nu ar fi îngăduit aceasta. Şi-a dat seama că 
spiritul lui era în deosebi pentru a se realiza pe sine, chiar în genul în care epicul 
trebue să predomine, ca în descrierea unui peisagiu. Intr'adevăr, peisagiul, în opera sa 
tinde tot mai mult să se interiorizeze, asa cum apare în descrierea Volterrei din Forse 
che si forse che no, sau în Landa din La Leda senza Cigno. Evolua astfel spre impre- 
sionismul care trebuia să urmeze în literatură; iar procesul acestei deveniri literare se 
făcea inconștient, critic. Insă, mai adăugăm noi, tocmai specificul lui, prin excelență 
liric, l-a împiedicat de a deveni un adevărat critic. 

Fondul liric, romantic al psihologiei creatoare, a fost îngrădit de poetul însuşi 
printr'o tendinţă dusă până la exces a formalismului. Prin acest dublu proces, roman- 
tism sufletesc si formalism clasic impus printr'o voinţă Goni snis, Gabriele D'Amnun- 
zio se integrează în concepția artistului din Renaștere. 


Să cercetăm mai de aproape „formalismul“ lui poetic, El a adorat versurile toc- 
mai pentrucă ele sunt expresiunea cea mai pură a formei, a artei eliberată de fondul 
extraestetic. A exprimat această pasiune pentru construcția versificată a poeziei, îm- 
părțită în : : 

„le strofe ch'ío con tanto amore adorno 
che son la mia speranza“. 

A utilizat cea mai variată metrică, dela formele antice consacrate până la apli- 
carea în poezia italiană a exoticei structuri a poeziei japoneze numită Outa. Dela în- 
ceput, a mărturisit. atracţia pentru versul sprinten, scurt, în compunerea căruia, mai 
târziu, a ajuns maestru neîntrecut, culminând cu cele mai desăvârșite poezii Alcyone. 
Căci, chiar în plăsrnuirea primelor versuri de adolescenţă, el a spus pe un ton glumeţ : 

„Goda altri de'l verso che russa ne le canzoni grasse da la languente rima ; 

a me la strofa breve concedi, che balan, rilutta 

e freme domata sotto la forte mano“ A 
| Forma cea mai aleasă a poeziei, după d'Annunzio, este sonetul. Dudimmu sihis 
tural al psihologiei dannunziene se complăcea în arhitectură sonetului în care un dua- 
lism formal este necesar. 

„In fatti le due terzine non soltanto sono in realtà più corte delle quartine, per 
numero di versi; ma anche sembrano più corte delle quartine, per quel che la terzina 
ha di rapido e di fluido nell'andatura sua in confronto alla lentezza e alla maestà della 
quartina. Quegli è migliore artefice, il quale sa coprire la mancanza ; il quale, cio ser- 
bando alle terzine la imagine piu precisa e più visibile e le parole piu forti e piû so- 
nore, ottiene che le terzine grandeggino e armonizzino con le superiori strofe senza 
però nulla perdere della loro leggerezza e rapidità essenziali“. 

Deci, pentru d'Annunzio, construcția unei poezii era întovărăşită de o elaborare 
intelectuală, căpăta virtutea unei probleme de subtilitate estetică. Dar faptul că la 
poet, de cele mai multe ori, echilibrul dintre fond si formă este rupt din cauza preva- 
lenței formei, Gabriele d'Annunzio a căzut adesea în superficialitate, mai ales in proza 
de proporții mari, cum este romanul. Dimpotrivă, excesul formalist pentru poezia pro- 
priu zisă l-a făcut să realizeze mici capodopere de perfecțiune. In adevărata poezie, 
fiecare cuvânt este cântărit ca o valoare estetică, un mărgăritar care trebue să împodo- 
bească giuvaerul poetic. Cu o voită exagerare, poetul a spus : 

„Tutta la bellezza recondita del mondo converge nell'arte della parola“. 

Dar „arta cuvântului“ este acelaș lucru cu expresia poetică. D'Annunzio a mai 
mărturisit : „L/espressione ë il mio modo unico di vivere“. 

Pasiunea poetului pentru sintetizarea întregii existente într'un cuvânt, într'o 
expresie, era atât de mare, încât s'a definit pe sine printr'un adjectiv care este noţiu- 
nea cea mai specifică a stilului dannunzian : repentino, ce, în mod curent, e puţin în- 
trebuințată. Iată cum s'a identificat cu acest adjectiv, care l-a impresionat prima dată 
într'o formulă latină creștină aflată și cetită întrun cimitir în copilărie : 

T „Forse il mio vero nome mistico era quello graffito, nel cimitero di Callisto, so- 
pra l'intonaco che riveste il pilastro delle porte, prima d'entrar nella cappella di Sisto 
e de'papi, Sancte Suste, in mentem habe Repentinum“. 

A adăugat: 

„Repentino era forse il mio nome di grazia e d'impeto“. 

Insă, pentru ca preocupările formale ale esteticei literare să fie desăvârşite, tre- 
bue să mai adăugăm un aspect : grija cu care d'Annunzio studia felul in care se pre- 
zenta o tipăritură. Tehnica tipăriturii intra — pentru el — în armonia integrală a unei 
„opere de artă. Ne dăm seama deci, cât de aproape era spiritual de umanistul din Re- 
naştere, care observa cu aceias strictețe toate normele formalismului estetic. Se ştie 
că poetul scria întotdeauna pe o hârtie fină cu filigranul din Fabriano și că, in răstim- 

pul de întuneric în care s'au înșiruit paginele din Notturno, degetele sensibile ale serii- 
torului se resimţeau pe fâșâitul neobicinuit mai aspru al hârtiei străine. 

Deși poetul lucra sub impulsul inspiraţiei, o voință fără margini îl încorda și îi 
dicta imperios : „Nulla dies sine linea“. Numea continuitatea muncii literare „disci- 
plina voluntatis“. Dar cea mai vie mărturie a străduinţei depusă în creație ne apare 
înserată în minunata carte autobiografică, Contemplazione della Morte. Reflexul mun- 
cii s'a oprit în privirile veneratului prieten francez, Adolphe Bermond : 

„Il vecchio si chinò esitante su le pagine tormentate“. 

Era manuscrisul care trebuia să devie Le Martire de Saint Sebastien. 

„V'eran quasi, in verità, le tracce d'una lotta sanguinosa, tanto l'inchiostro rosso 
delle didascalie e le cancellature violente e gli emistichii più volte riscritti e i margini 
tempestati di richiami facevano ardua ed aspra la carta. „Anche Parte, come la Vita è 
una milizia“, egli disse, „e chi dà più di sangue riceve più di grazia“. 

In vorbele cu mireasmă sfințită ale prietenului, d’ Annunzio a simţit oglindită 
şi munca sa si sensul muncii lui : dobândirea harului prin scris, revelarea, în propria 
lui conștiință, a tainei eului, a vieţii ascunse din sine : 

„Scrivere ë per me il bisogno di rivelarmi, il bisogno di respirare, di palpitare, 
di comminare incontro allignoto nelle vie della terra. Scrivere ë per me obbedire alla 
legge profonda del essere. Scrivere è discernere qualque lume della mia verità segreta 
sotto í miei aspetti labili e mutev: 

Insusirea spirituală, pe care trebuia să o aibă în momentul când scria, adică în 
clipa în care se întâmpla „il miracolo della transustanzione“, era puritatea sufletului, 
pogoràrea unui har, care .să-i lumineze calea spiritului. Deci, un sens aproape mistic. 
atribuia artei și, de aceea, vorbele cu mireasmă sfințită ale prietenului i s'au săpat atat 
de adânc în inimă. 

„Se tra me e la pagina il mistero non si compie e non si celebra, getto la pagina 
e mi umilio riconoscendo di non essere nello stato di grazia, riconoscendo di non esser 
puro. La fertilită spirituale non mi viene se non della purită“. 

O înrâurire franciscană se simte în nobila înfrățire a poetului cu arta sa, dar 
mai adânc aflăm înțelesul clasic al poeticei platonice și aristotelice : valorile „Bun“ şi 
„Frumos“ se contopesc într'o culme „Bine“ ; este tocmai harul divin al creatorului 
de artă. f | 
In concluzie, estetica dannunziană nu a urmărit — cum a vrut să sugereze poe- 
tul, spre sfârşitul carierei literare — idealul suprem al eroismului, care presupunea 
doctrina artei cu tendință. Eroismul ocupă o parte însemnată din operă, dar se supune 
celuilalt deziderat, artă pentru artă, după modelul! estetic al Renașterii, când și răsboiul 
însemna o artă. Continuând formula neo-clasică a predecesorilor lui, Gabriele d'An- 
nunzio a turnat fondul romantic al temperamentului său în formalismul clasic al unor 
_tipare câștigate cu străduința neîntreruptă a scrisului, sub lumina sensului de inno- 


bilare al artei 1). 





'1) Capitol din studiul: Gabriele d'Anmunzio, creatomil şi creaţia hui literară. 

C R ON ICI 


IDEI, 


OAMENI, 


FAPTE 


SIMION MEHEDINŢI, APĂRĂTOR AL CREDINȚEI 


în galeria apărătorilor credinţei, inscriem 
cu bucurie pe profesorul Simion Mehedinţi, 
marele educator român, care timp de câteva 
zeci de ani a adus omagiul său Bisericii creș- 
tine și ortodoxiei românești. La aceasta sum- 
tem îndemnați si de împrejurarea că el a pu- 
blicat de curând o foarte prețioasă lucrare: 
Creștinismul românesc (București, „Cugetarea“, 
1941), pe care o socotim ca cea mai temeinică 
apologie a creştinismului trăit de poporul 
nostru. 

Yeşit din popor, de prin ţinutul muntos al 
județului Putna, profesorul Simion Mehedinţi 
era indicat atât prin obârşia sa cât si prin 


profesiunea sa de geograf și etnograf, să cu- 


noască poporul românesc şi să prețuiască mi- 
nunata împletire a creștinismului cu românis- 
mul în sufletul neamului nostru, Părinţii săi 
îl dăduseră la seminar ca să se facă preot. 
Dar această supremă mândrie a oamenilor dela 
ţară nu sa văzut satisfăcută. Destinul a voit 
ca băieţelul din munții Vrancii să apuce dru- 
mul științei. In ultimele clase de seminar, el 
trecu la liceu şi apoi la Facultatea de Litere 
din București, pentru ca ma: târziu, împins de 
iubirea de învăţătură, să ajungă la Universi 
tăţile din Paris, Berlin şi Leipzig. La înapoie- 
rea. în ţară, fu numit profesor de geografie și 
etnografie la Facultatea de Litere din Bucu- 
reşti, unde se sili să introducă în studiul geo- 
grafiei metodele lui Ritter, Humbold şi altor 
învăţaţi străini, 

De sigur, cei care nu vedeau cu ochi buni 
naționalismul și creștinismul profesorului Si- 
mion Mehedinţi au căutat să reducă propor- 


tile personalității sale la dimensiunile unui 
simplu autor de manuale didactice, ale unui 


retor universitar, unui critic literar fără com- 
petenţă, unui politician artist etc. Dar chiar 
și adversarii săi nu i-au putut contesta nici- 


IOO 


odată ţinuta morală, munca si 
neam. 

Pentru generaţia mea, cuvintele profesoru- 
lui Simion Mehedinţi erau literă de Evanghe- 
lie. Ele ne hrăneau cele mai frumoase idea- 
luri. Către noua generație şi Altă creștere 
erau cărțile de căpătâiu, pe care le citeam şi 
le răsciteam, în vreme ce criticile lui Lovi- 
nescu, Ibrăileanu, Mihail Dragomirescu, etc. 
îndreptate împotriva sa, nu ajungeau până la 
noi. Sau chiar dacă ajungeau uneori, nu izbu- 
teau să dărîme ceeace zidea marele nostru 
educator. 

Pe noi, seminariștii si studenţii teologi, ne 
mângâia în deosebi gândul că un învățat pro- 
fesor de geografie se războia cu adversarii 
religiei, aducând argumente în favoarea cre- 
ştimismului. Căci, închipuiți-vă pe um biet se- 
minarist, care învaţă științele naturale dela 
profesori ce nu au nimic de a face cu teologia 
şi după manuale care mau fost niciodată su- 
puse vreunui control din punct de vedere re- 
ligios. In acele manuale și în alte publicaţii 
ştiinţifice sau filosofice, el descoperă foarta 
adesea cu totul altceva decât ceea ce ştie el 
despre originea lumii, a vieții și a omului, 
despre Dumnezeu . suflet și nemurire, despre 
revelaţie, profeţii si minuni. Si atumci, în chip 
inevitabil 3 se strecoară în suflet îndoiala. 
Gândul că ştiinţele ruinează religia îl chinue. 
Un sentiment de desnădejde sau de revoltă 
pune încetul cu încetul stăpânire pe sufletul 
lui. Dar fată că tocmai atunci îi cade în mână 
o carte a profesorului Simion Mehedinţi. Lu- 
crurile încep să se lămurească. Seminaristul-- 
si împreună cu el întreg tineretul studios — 
află că știința si religia mau de ce să se simtă 
stingherite una de alta, fiindcă domeniile lor 
sunt separate. „Este un punct stabilit în dis- 
cutiile filosofice, spune acesta, că în studiile 

de știință exactă, unde se urmăreşte pur şi 
simplu legea de cauzalitate a naturii, teologia 
și metafizica nu pot avea niciun amestec. 
Afară însă de marginile ştiinţei, acolo unde 
incepe necunoscutul (relativismul empiric al po- 
sitiviştilor francezi) ori  necunoscibiiul (rela- 
tivismul psihologic al filosofilor englezi), min- 
tea omenească poate clădi toate ipotezele ima- 
ginabile; si, întrucât aceste ipoteze nu contra- 
zic adevărurile pozitive, fiecare poate alipi cu- 
getării sale știinţitice un alt domeniu de cu- 
getare (metafizică sau religioasă), fără ca uni- 
tatea gândirii să sufere” (Politica de vorbe şi 
omul de Stat. Ed. Il-a, Bucureşti, 1928, p. 259). 

Şi dacă totuși există neînţelegeri între şti- 
imţă şi religie, ele se datoresc uneori şi teolo- 
guor, care se amestecă în treburile ştiinţei, dar 
cel mai adesea ele sunt opera pretinşilor oa- 
meni de ştiinţă, care nu-și dau seama de li- 
mitele minţii omenești şi se cred în stare de 
o explicaţie integrală şi absolută a lumii şi a 
vieţii. Pe aceştia profesorul Simion Mehedinţi 
îi biciueşte cu asprime: „Cei ce au gustat din 
coaja ştiinţei exacte, zice el, sau grăbit să ne 
spună că Dumnezeu nu e nicăieri în natură; 
că nu se vede nici cu microscopul nici cu te- 
lescopul! Ne-au proorocit chiar că se apropie 
amurgul tuturor religiunilor; iar unii, mai ze- 
loşi, nu sau sfiit să ducă această veste până 
şi în faţa copiilor, socotind că școlarii vor în- 
văţa mai bine iatineşte, dacă vor tâlcui pilde 
ca aceasta: credo non esse deum — cred că 
nu e Dumnezeu!” (Către noua generaţie. Ed. 
Ti-a, Bucureşti, 1928, p. 45). Numai falşii oa- 
meni de știință au curajul să spună că civili- 
zaţia dărîmă templele, că de acum înainte vor 
îi goale cerurile şi că prin urmare va fi gol 
. cerul şi deasupra României. Aceste „giasuri de 
cobe” nu ne mai sperie, spune profesorul Si- 
mion Mehedinţi, ci le ascultăm cel mult cu 
milă. Si printre Români sunt astăzi destui, 
care, „dela coaja ştiinţei au început a se apro- 
pia de miezul ei”. Aceştia nu mai ascultă pil- 
duirea unor „calfe mediocre, în a căror minte 
se învârtesc locului trei fapte si două idei”, 
ci-şi îndreaptă ochii spre adevărații savanți: 
Pasteur, Du Bois Reymond, Herbert Spencer, 
etc., pentru care nu există ciocnire între ştiinţă 
şi religie, ci dimpotrivă „orice pas mai departe 
în ştiinţă e o fereastră mai mult spre întune- 
recul de dincolo de cunoștință”. „Nu ne mai 
speriem deci de ironia ieftină a celor ce privesc 
sceptici spre religie, — numai fiindcă au aflat 
marele mister că oxigenul și hidrogenul, com- 
binate împreună fac apa! Pe astfel de oameni 
unilaterali, care privesc lumea cu un singur 

cchiu, Kant îi numea ciclopi, De ciclopia unora 
ca aceștia, cari vorbesc în numele ştiinţei, fără 
să bănuiască hotarul filosofic al puterii spiri- 
tului omenesc de a cunoaște lumea, nu ne mai 
speriem. După ce-am cântărit acum 30-40 ani 
scepticismul glumeţ al voltairienilor, de nuanţă 
mai mul literară, iar mai târziu scepticismul 
posac al cârtițelor de laborator şi al câtorva 
Sancho dela porţile ştiinţei exacte, am ajuns 
astăzi să cunoaștem şi să preţuim concepţia 
despre lume a unui Pasteur, Spencer, Carlyle şi 
aitor minţi luminate — dar tocmai pentru a- 
ceea pline de smerenie în faţa tainelor univer- 
sului” (Către noua generaţie, p. 46). Prin ur- 
mare, „sentimentul religios va fi si va dăinui 
cât va exista pe faţa pământului o minte ome- 
nească la fel cu cea de azi”, iar „cerurile vor 
îi goale numai acolo, unde și sufletul omenesc 
va fi gol“ (Către noua generaţie, p. 47). 

Jată cuvinte spuse de profesorul Simion Me- 
hedinţi încă înainte de războiul din 1914-1918, 
adică atunci când numai el şi d-rul Nicolae 
Paulescu, dintre oamenii mai de seamă ai țării 
noastre, aveau curajul să apere religia. Oricine 
îşi poate închipui cât de binefăcătoare erau și 
sunt și astăzi aceste cuvinte pentru sufletul ti- 
nerilor seminarişti si pentru tot tinereul ţării 
noastre. Dar ele se adresau în deosebi politicie- 
nilor vremii, care urmăreau despărțirea Bise- 
ricii de stat, pentrucă — vezi Doamne — religia 
şi-ar fi trăit traiul şi nu ar mai fi având niciun 
rost în noua organizare a statului român, Uita- 
seră se vede sau nu ştiuseră niciodată cuvintele 
lui Bismarck: „Orice stat, dacă vrea să existe, 
trebue să-și aşeze temelia pe o educaţie reli- 
gioasă”. Profesorul Simion Mehedinţi a crezut 
totdeauna si a propovăduit că „un om, ca şi un 
popor, atâta preţueşte, cât a înţeles din Evan- 
ghelie” (Poţi fi om deplin fără să fii creștin? 
Bucureşti, mai multe ediţii. Cuvintele acestea 
sunt puse ca „motto“ pe copertă). Ca etnograf 
şi cunoscător al moravurilor popoarelor, el era 
mai în măsură ca oricine să-şi dea seama de 
binefacerile creștinismului si deci de superiori- 
tatea moralei creştine faţă de orice altă morală 
religioasă sau filosofică. Concluzia la care a- 
junge el este aceea că, „între jocurile de vorbe 
ale unei metafizici lipsită de cunoștința fapte- 
lor științifice, şi mărginirea intelectuală a spe- 
cialiştilor închiși toată vieaţa intro sferă de 
cercetări prea înguste, omul de adevărată cul- 
tură este dator să dea creștinismului ceea ce i 
se cuvine: recunoașterea superiorității sale prac- 
tice faţă de orice altă religie şi de orice alt 
sistem de morală. Poporul o simte instinctiv, 
cum au simţit-o bieţii pescari de pe malurile 

Ghenizaretului. Va fi însă un progres real, când 
o vor simţi şi cărturarii mărunţei, a căror să- 
răcie de cugetare şi de simţire a dus în eroare 
pe mulţi naivi, făcându-i să creadă că un om 
de știință exactă se poate desbrăca de preocu- 
pările religioase, ca şi cum ar asvârli o haină 
învechită” (Poţi fi om deplin fără să fii creştin? 
pag. 4). 

Superioritatea creștinismului se vàdeste în 
doctrina, în cultul și în morala sa. Nefiind teo- 
log, profesorul Mehedinţi nu-şi îngădue să intre 
întrun studiu comparativ mai adâncit în ce 
priveşte doctrina şi cultul. In schimb, pune ne- 
contenit în comparaţie morala creştină cu cea 
mozaică, budistă, confucianistă, etc., pentru a 
scoate în evidență desăvârșita superioritate a 
creștinismului, Lucrarea sa: Poţi fi om deplin 
fără să fii creştin?, devenită manual de religie 
pentru cursul secundar, este nu numai cel mai 
bun manual de religie pentru clasa II-a secun- 
dară, dar şi o adevărată apologie a moralei 
creştine, în miezul căreia stă iubirea lui Dum- 
nezeu şi a aproapelui. Tot asemenea întreg ca- 
pitolul: Cel mai bun educator, din lucrarea in- 
titulată : Trilogii (Bucureşti, „Cugetarea“, 1940), 
este o minunată apologie a moralei creștine. 
scrisă cu căldură şi convingere. Pentru profe- 
sorul Simion Mehedinţi, Iisus a fost „cel mai 
mare educator al omenirii”, „prototipul tuturor 
educatorilor”  (Trilogii, pp. 257, 258, 264, 265. 
269). „Noul Testament a însemnat nu numai o 
nouă doctrină religioasă, dar un Novum Orga- 
num pentru pedagogie” (Ibidem, p. 265). „Lă- 
sati pe copii să vină la mine., a spus Iisus. 
iar cuvântul acesta a deschis o epocă nouă în 
istoria pedagogiei” (Ibidem, p. 260). Copilul, fe- 
meia, gloata poporului, au căpătat o însemnă- 
tate deosebită numai datorită învățăturii lui 
Iisus, Ce însemnau copilul, femeia şi poporul 
de jos pentru morala antică, se știe destul de 
bine. Pedagogia păgână, aristrocrată şi părtini- 
toare pentru bărbaţi, făcea din copil şi femeie 
un fel de proprietate a bărbatului, de care a- 
cesta se putea folosi după plac, iar robii, marea 
majoritate a lumii vechi, puteau fi trataţi ca 
vitele de muncă, ba încă şi mai rău. Emanci- 
parea poporului de jos, începând cu desființa- 
rea sclaviei, si ştemgerea hotarului dintre clasele 
sociale, sunt marile idei de pedagogie socială 
aduse de Iisus. „Când robut putea fi vândut ca 
o vită de muncă (ba şi ucis spre a hrăni cu 
carnea sa racii şi peştii din iazurile stăpânilor); 
când lăudatul Roman Cato, în cartea sa despre 
agricultură (De re rustica), Că sfaturi plugari- 
lor să vândă spre toamnă, odată cu fierăria 
veche, şi boii si sclavii bătrâni; când orice 


străin era privit ca hostis, dacă trecea în altă 
țară (putea fi chiar ucis ca o fiară din codru, 
dacă nu avea protecţia unui localnic); când fie- 
care popor își închipuia că numai el are toate 
vredniciile, iar celelale neamuri sunt barbare 
(până si Evreii, cu toată nemernicia lor poli- 
tică, după cucerirea Palestinei de Romani, so- 
coteau că sunt „poporul ales“); când lumea era 
un mare viespar, Iisus, îmbrăţişând cu aceeași 
iubire de oameni toate popoarele pământului, 
a început o revoluţie socială şi educativă cum 
nimeni nu văzuse până atunci” (Trilogii, p. 264). 
Esus, „cuprinzând în simpatia sa toate meamu- 
rile pământului, a deschis o eră nouă în ce pri- 
veste concepţia despre progresul omenirii si 
despre felul cum trebue privită educaţia. Noul 
Testament impune tuturor această firească con- 
cluzie: Etnopedagogia trebue să tindă la culti- 
varea cât mai grabnică a tuturor gioateior et- 
nice — chiar a celor mai smenite — căci nu se 
ştie ce germeni de originalitate se ascund în 
fiecare din ele” (Altă creştere — Şcoala mun- 
cH. Ed VII-a, Bucureşti „Cugetarea”, 1939, 
p. 14). 

Dar unde putea găsi profesorul Simion Me- 
hedinţi o mai strălucită dovadă de  rodnicia 
moralei creştine, decât în moravurile poporului 
nostru simplu dela ţară, care îşi organizează 
toată vieața după „legea” lui Iisus? Incă dela 
naşterea sa, poporul românesc a fost creştin, 
Niciun alt popor vecin nu poate pretinde că în- 
creștinarea sa este mai veche decât a noastră. 
Așezat „în calea tuturor răutăților“, poporul 
românesc şi-a păstrat cu grijă curăţenia sufle- 
tească. Creștinismul său „pădureț” se apropie 
mai mult ca al altor neamuri de puritatea pri- 
melor secole creștine. Si dacă poporul româ- 
nesc n'a cunoscut grozăvia războaielor reli- 
gioase si a rămas neutru în discuţiile dogma- 
tice nu înseamnă din partea lui „,nepăsare”, 
„fatalism” sau chiar „ateism”, cum s'au grăbit 
să afirme unii psihologi superficiali. „A explica 
neutralitatea confesională și toleranța Români- 
ior prin ateism, opacitate: intelectuală şi alte 
scornituri. ale oamenilor de bibliotecă, lipsiţi de 
cunoașterea vieţii poporului român, este o pe- 
nibilă şi vulgară eroare”, spune profesorul Si- 
mion Mehedinţi (Creștinismul românesc, p. 32). 
Dacă poporul nostru n'a făcut războaie rell- 
gioase și na ars pe nimeni pe rug pentru cre- 
dimta sa, ci a lăsat totdeauna pe fiecare să tră- 
iască „după legea lui”, cauza trebue căutată. 
mai adânc, în temperamentul moderat al Ro- 
mânului, în influenţa spiritualismului tracice — 
din pricina căruia devenisem „aproape creştini 
înainte de creștinism” — sau în minunata sim- 

piozá a creștinismului cu românismul, care ne-a 
ferit de cesaropapismul bizantin şi de papo- 
cezarismul occidental. Mai precis, cauza tole- 
ranței religioase româneşti, şi a lipsei disputelor 
şi schismelor la noi stă tocmai în trăirea sim- 
plă şi curată a creștinsmului. Dacă la Români 
observăm lipsa de înclinare spre răzbunare, 
precum și prețuirea deosebită a sufletului, prio- 
ritatea frumuseţii morale asupra justiţiei for- 
male, supunerea de bună voie la suferințe ca 
mijloc de purificare morală şi credința că bi- 
nele va învinge totdeauna, inseamnă că învă- 
țătura creştină a pătruns adânc în sufletul po- 
porului, nostru şi că prin urmare, „așa pădureţ 
cum sa păstrat în mediul carpatic, creștinis- 
mul acesta e mai omenos si mai vrednic decât 
al altora” (Creștinismul românesc, p. 165). 
Aceasta este încheierea la care ajunge pro- 
fesorul Simion Mehedinţi, după un studiu a- 
adâncit al trăirii religioase si morale româneşti. 
Este cel mai frumos omagiu ce se putea aduce 
creștinismului neamului nostru. Să înţeleagă 
deci toți superficialii cercetători ai spirituali- 
tății româneşti, că ortodoxia românească nu 
este o vorbă goală, ci o „adâncă realitate popu- 
-lară”, cum spunea cândva d. profesor Nichifor 
Crainic. Și să înțeleagă de asemenea marii vâ- 


nători de prozeliți în favoarea  romano-catoli- 
cismului sau altei confesiuni, că noi am fost și 
rămânem ortodocşi, chiar şi atunci când vreun 
năimit conducător bisericesc s'ar prinde în leasa 
tăgăduelilor venite din afară. Adevărul acesta 
l-a spus profesorul Simion Mehedinţi cu hotă- 
rîre, încă de acum treizeci de ani, şi-l repetă 
cu toate prilejurile: „A se atinge cimeva de Bi- 
serica noastră, ar însemna să ucidă însăși ființa 
noastră sufletească înfiripată de atâtea sute de 
ani, împreună cu limba și neamul, prin toate 
împrejurările fericite şi nefericite de care po- 
porul nostru a avut parte pe acest pământ” 
(Către noua generaţie, p. 33). 


Ne oprim aici, deși am putea continua, 
fiindcă oricât de mult am insista, niciodată nu 


` vom fi spus de ajuns despre valoarea apologe- 


tică a profesorului Simion Mehedinţi. Trebue 
totuşi să adăogăm că poate cel mai frumos ar- 
gument al său în favoarea creştinismului este 
însăşi viaţa pe care o trăieşte: o viaţă închinată 
muncii, adevărului si servirii aproapelui. Adică 
o vieață după voia lui Dumnezeu, 


EMILIAN VASILESCU 


GERMANIA ȘI ITALIA 


Evenimentele mondiale actuale, care sguduie 
din temelii o lume ruginită în concepţii, molâie 
în mişcări şi ipocrită în apucături sunt conse- 
cinta firească a umui nou mod de a vedea lumea 
şi viaţa, instaurat odată cu preluarea conducerii, 
de către Adolf Hitler şi Benito Mussolini, a 
două dintre cele mai tinere si mai viguroase 
popoare ale Europei: Germania și Italia. La 1 
Septembrie 1939 nu sa produs, Ja drept vor- 
bind, decât manifestarea, vizibilă pentru în- 
treaga planetă, a unui proces al cărui miorp 
corosiv lucra latent de multă vreme. Dar capul 
de struţ al unei democraţii gelatinoase nu putea 
să vadă clar consecințele funeste ce ; se pre- 
găteau de către puternicile stânci naţionaliste, 
care se iveau la orizontul decăderii ei, Ce sa 
intâmplat, s'a văzut. 

“Minţţi clar văzătoare au atras atenţia asupra 
evenimentelor pe care ne e dat să le trăim azi 
"încă de acum an deceniu. Cartea d-lui Nichiţor 
Crainic: „Germania şi Italia“ (Cugetarea, 1941) 
stă ca o pălmuitoare mărturie a ceeace eram 
incapabili să pricepem altădată. 

Gândurile cuprinse aci sunt atât de actuale, 
încât rămâi înmărmunit îm fața opacităţii min- 
tale de care au dat dovadă conducătorii statului 


român de acum nu maj departe decât un de- 
ceniu. 

Opul în chestiune cuprinde o serie de arti- 
cole, deia 1932 încoace, referitoare la probleme 


“externe în legătură cu Germania si Italia, în 


care se conturează brutal de clar poziția celor 
două state în complexul european, precum şi 
situaţia României faţă de ele. Ceeace e sur- 
prinzător o constituie în special îndrăzneala gi 
siguranţa cu care d. Crainic atacă probleme 
așa de inactuale pe atunci. In 1932, când la 
Geneva limbuţii politicii internaționale motštau 
în discuţii plicticoase si lipsite de seva since- 
rității asupra dezanmării, d-sa vedea în Ger- 
mania ceasormnicul Europei, iar în Hitler arbi- 
trul ei. 

„Evenimentele din Germania sunt pe primul 
plan. Ce interes mai au, în comparație cu ela, 
nesfârșitele discuţii asupra dezarmării, dela Ge- 
neva ? Utopiile, şi așa de anemice din lipsa unei 
credințe, leșină în faţa violentei realități ger- 
mane. Războiul a înfrânt în Germania un re- 


gim, dar wa înfrânt un popor“... (De ale 
democraţiile au avut ocazie să verifice 
experimenta! acest adevăr, pe câmpul de 


luptă în. actualul: război). „Germania e oentrui 

preocupărilor postbelice, iar Hitler în momen- 
tul de față e simbolul ei“, (Germania, ceasor- 
aicul Europes, 1932). 

Intr'adevăr, poporul german nu putea rămâne 
pentru eternitate sufocat în tiparele croite ad- 
hoc de o diplomație mioapă si impotentă. Sân- 
gele năvalnic si clocotitor al poporului german 
a rupt cu violenţă cadrele imposibile ale unei 
vieţi în veşnică agonie. Antiticiile diplomatice 
Gu pot pune stavilă torentului năvălitor al vie- 
ţii popoarelor, ci sunt. asemenea unor garduri 
anemice de nuele puse în fața imenselor sloiuri 
de pe un fluviu desghețat, cu scopul de a le 
opri, pânăce morarul își mută bârnele la un loc 
mai în siguranță. Căci, vorba lui Schopenhauer, 
„vieața e voinţă“, iar în faţa irezistibilei voințe 
de a trăi, tratatele diplomaților rămân ceea- 
ce au fost totdeauna, simple petece de hârtie. 

„Din vastul rezervoriu german, care clocotește 
de frământările politice, sociale, economice şi 
naționale cele maj adânci din câte se cunosc 
astăzi, poate să isbucnească un nou războiu, poa- 
te să răsară o mare biruință împotriva comu- 
nismului, poate să se închege forma cea mal 
nouă de viaţă social-economică în stare să în- 
locuiască regimul democrației capitaliste azi în 
completă derută. Mobilitatea spiritului ger- 
man, în continuă devenire, e susceptibilă de noui 
forme de viață în măsură mai mare, comparată 
cu spiritul altor popoare europene“, (Ce admi- 
tem si ce nu, 1932). 

Noua Germanie naționalistă iese mai 
bine în relief punând-o în comparație cu Rusia 
comunistă, care, uitând interesele poporului si 
de dragul a 3 milioane de lucrători industriali 
nişte, aventurieri revoluționari, „fără ţară şi 
fără Dumnezeu, înnebuniți de mătrăguna mar- 
xismului“, a sacrificat restul de peste 160 mi- 
lioane de oameni. ' 

Pornind dela premizele greșite ale așa zisului 
marxism științifice din veacul XIX, bolșevis- 
mul mu vede în om decât un animal de exploa- 
tat, care nu are decât să se supună orbește po- 
'runcilor arbitrare ale câtorva monştri reci ce 
pășăluiesc la Moscova, 

„Bolșevismul rus e marxismul realizat inte- 
gral: el a distrus o conștiință națională distru- 
gând împărăţia rusă ; el a distrus clasele sociale 
prin masacrarea milioanelor de oameni ; el a di- 
stuus creștinismul supunând pe credincioşi la 
cel maj groaznic martiraj din câte se cunosc ; el 
a distrus până si mormintele trecutului» despu- 
ind pe tari de podoabele cu care au fost îngro- 
pati. Toate acestea pentru a ridica deasupra tu- 
turor rasa lui Israil, care terorizează azi întrea- 
ga Rusie. Ce mai înseamnă omul pentru bolșe- 
vis ? O vită, pur si simplu! Deslipit de pă- 


mântul patriei, prin deposedarea forţată, deslipit 
de istoria lut națională prin batjocorirea trecu- 
tului, deslipit de cer, prin distrugerea religiei, 
el e redus la viaţa animalică fără speranţă, com- 
primat în carcera prezentului şi concentrat asu- 
pra unei singure griji: cum să obţină tainul de 
pâine pentru ziua de azi“. (Două concepţii despre 
om, 1933). 

Din punct de vedere al existenței naționale, 
Sovietele reprezintă cea maj mare primejdie 
pentru întreaga lume, dar mai ales pentru Ro- 
mânia care are graniță comună cu ele. Perico- 


lul acesta, pe care evenimentele l-au verificat, |. 


este magistral! înfățișat de d. Crainic. 

„In ce privește Sovietele, zice d-sa, nu trebue 
să fim mâhniţi că nam încheiat și moi pact cu 
ele. La ce ne-ar folosi acest pact de neagresiune 
când Sovietele nu vor să recunoască alipirea Ba- 


sarabiei la România? Ce sens poate avea un 


pact de neagresiune întemeiat pe ostilitatea ru- 
sească față de noi? Adică mulțumită acestui 
pact, nu ne-ar ataca Sovietele când le-ar veni 
bine ? Dar Basarabia noastră e un punct din 


eternul program al imperilismului moscovit ca- 


re visează Constantinopolul ; e un prim pas, în 
marșul rusesc spre Marea Mediterană şi Balcani. 
Când se va renunţa la acest străvechiu ideal al 
Moscovei, atunci se va renunța si la Basarabia 
Prin urmre, un pact de neagresiune n'are nicium 
sens, decât acela de a ne deruta asupra inten- 
țiilor de totdeauna ale vecinului răsăritean, 
(Pentru ce pact cu Moscova, 1932). 


Ce aduce Hitler și naţionalsoecialismul său în |. 


locul comunismului iudeo-mason. ? ; 

Naţionalsocialismul e o concepţie străbătută 
de duhul naţional, luând conducerea statului nu 
prin forță si vărsare de sânge, ci prin votul 
poporului. Aşezând la baza sa ideea creștină 
şi familia, el nu vede în om o vită, ci o perso- 
nalitate ce trebue respectată, fără de care viea- 
ta comună, pe care pune accentul, mar putea 
exista. 

Dictatura lui Hitler, la fel cu a lui Benito 
Mussolini, nu e o tiranie asiatică, ai asentiment 
al întregului popor. Caracterul ei'e moral şi nor- 
mal intr'o vreme anormală ca a noastră“, 

Intre aceste două moduri de a vedea lumea 
se interpune o prăpastile colosală. De aci nevoia 
unei ciocniri, cu scopul de a distruge răul din 
lume, cristalizat în comunism precum si în 
morbul lui permanent: evreimea. Căci sub ipo- 
crizia și în numele unei umanități şi civilizatii, 
în care nu crede, evreul îşi ascunde cu o diabo- 
lică prefăcătorie veșnicul interes al chimirului 
plin. Deaceea bolşevismul trebue distrus, 

„Câtă vreme bolșevismul e ceva specific rus 
sesc, Europa poate privi cu senin interes o bi- 

zară experienţă politică. Dacă însă boala mosco- 
vită isbuteşte să contamineze un alt popor apar- 
ținând spiritului european, atunci întradevăr 
soarta Europei e pusă în joc, Germania, cu su- 
medeniile ei de lucrători industriali în mizerie, 
e contaminată serios. Mişcarea naționalistă a 
Ilui Adolf Hitler — am mai spus'o — e măsura 
de profilaxie împotriva comunismului, pentri 
Germania, dar și pentru Europa. Germania vast 
rezervoriu în continuă fierbere, unde se pre- 
găteşte misterioasa formă a vieţii de mâine, va- 
labilă pentru tot continentul“. (Germania, cea- 
sormnicul Europei, 1932). 

Atitudinea Germaniei faţă de Franţa, Romà- 
nia precum si consecințele ei viitoare e infàtisa- 
tă aşa de precis, încât ai impresia că aceste ar- 
tioole sunt scrise în 1942, nu în 1982. 

Cealaltă mare putere europeană, Italia, în 
frunte cu geniul ei, Benito Mussolini, reprezirte- 
tă un alt stegar al civilizaţiei europene. Fră- 
mântată, înainte de venirea lui Mussolini la 
cârmă, de cele mai funeste idei, apucată pe un 
făgaş cu totul contrar intereselor e; superioare, 
ajunsă în buza prăpastiei, Italia are marele no- 
roc de a fi salvată la timp de cel mai autentic 
vlăstar al geniului latin, el însuși» la început, un 
mare rătăcit: B. Mussolini, 

Fiul de fierar, a cărui copilărie n'a cunoscut 
farmecul nepăsării infantile, sa trezit repede din 
beţia unor idei străine popoirului italiar. „Copil 
al sărăciei popware, el a trăit de timpuriu des- 
frâul pasional al uret socialiste și a cunoscut 
prea adânc deșertăciamea internaționalismului 
marxist pentruca în unmă, convertit, să mu 
imbrštiseze cu ardoarea lui purificată credința 
în patria italiană şi în destinul ei pe lume, 

Benito Mussolini, atunci casi astăzi a avut 
mulți dușmani. Presa democratică din toată lu- 
mea, asenvită iudaismului planetar, a dat cea 
dintâi semnalul de alanmă împotriva geniau- 
lui om, către care poporul isi îndrepta spontan 
toate nădejdile de viitor. Căci „Benito Mussolini 
e un dictator adorat de întregul popor italian. 
El a plecat de jos și sa impus Duce. N'a cerșit 
voturi, dar a ştiut să comande. A trăit suferin- 
ta populară şi i-a frământat problemele pentru 
a-i găsi leacurile'“, 

Nelăsându-se intimidat de scribii cotidiane- 
lor masonice internaționale, care, în furia lor 
oarbă deveneau cu fiecare zi tot mai agresivi, 
Mussolini purcede cu tenacitate romană la desă- 
vârșirea revoluției lui, concepută în maumele 
armoniei şi frăției omenești; nu al pătimașei 
uri de clasš, ce caracterizează comunismul. Di- 
strugânid francmasoneria, democrația parlamen- 
tară şi comunismul, ei: aduce concepția religioasă 

care consideră pe om în raportul său sublim cu 
o lege superioară, cu o Voinţă obiectivă care 
depăşeşte insul ca atare şi-l ridică la demnita- 
tea de membru conştient al unei societăți spiri- 
tuale“. 

Din orice punct de vedere l-am considera, 
fascismul apare numai ca o forţă creatoare, iar 
statul mussolinian ca „o voință de putere de 
creaţie sí de expansiune, rezultată din voimtele 
individuale contopite sub fascinația unui ideal 
spirituai“. In interior creator, în exterior con- 
structiv, acesta este fascismul, 

Dovezi palpabile? Agro Pontino, miracolul 
fascist al veacului nostru este una. A reda 
producției 80.000 hectare în terenul cel mai priel- 
nic paludismului, unde, cât cuprinde privirea, 
nu zăreai decât un vast imperiu mlăștinos: în 
care roiau țânțarii, a educa tineretul într'o con- 
cepţie eroică despre vieață, a cărei esență e lup» 
ta „a canaliza toate energiile individuale în ve~ 
derea binelui; colectiv sunt cele mai strălucite 
dovezi de creație internă. 

Dar a procura pâine poporului italian dimtrun 
ținut dobândit cu sacrificiul sângelu; italian, a 
răzbate vctorios prin  obstacolul sanctiunilor 
geneveze, a atrage admirația democrațiilor pen- 
tru: înfăptuinile sale, hulite până aci în mod gro- 
solan, a salva pacea Europei, atunci când i sa 
cerut, intervenind personal pe lângă amicul său. 
Hitler, iar astăzi a vedea izbânda neconitestată 
asupra unei lumi lipsită de vlaga creatoare, ală- 
turi de gloriosul său prieten Adolf Hitler, nu 
sunt acestea dovezi suficiente care indrituiesc a- 
firmaţia că fascismul nu e si nu poate fi decât 


„creator ? 


„In 1926; când problema cea mare a politicei 
noastre externe era recumoașterea Basarabiei, el 
e cel care ne-a dat-o. In materie comercială, 
Ducele a încheiat cu noi convenții ce ri- 
dicau balanța noastră economică cu um mi- 
vand şi jumătate amual în favoarea Româ- 
miei. In ce priveşte Statul român, el sa 
exprimat categoric în cele două! articole celebre 
publicate în presa mondială. Intrunul, intitulat 
Mica Inţelegere, Mussolini demonstrează că sta- 
tul cel mai viabil din Europa centraiă e Româ- 
nia fiindcă e întemeiat pe omogenitate de rasă 
și de credinţă religioasă. In celălalt : Latinitate, 
preconizâniă o largă politică de masă, a blocului 
latin, înglobează România, cum era şi firesc, în 
acest bloc. (Problematica politicei externe, 
1936), 

Iată în câteva cuvinte conținutul cărții dlui 
Crainic „Germania si Italia“. Publicând aceste 
articole, a căror îndrăzneală contrasta violent, 
acum un deceniu, cu concepţia statală, d-sa a 

fost fericit inspirat: punându-ne ja îndemână 
texte pilduitoare de ceeace sa gândiţ altădată 
asupra unor probleme si raporturi care, dacă 
ar fi fost înţelese just la timpul oportun, ar fi 
determinat o altă situaţie în 1939 decât cea ai 


CRONICA 


E. LOVINESCU: AQUA FORTE (Ed. Con- 
temporană). — Casa din str. Câmpineanu sa 
dărâmat, şi nici măcar, pe locul unde odinioa- 
ră a oficiat literatura modernistă amfitritonul 
oglolios si saturnian, nu sa aşezat o placă co- 
memorativă., 

O imgratitudine condammnabilă a posterităţii, 
dacă nu chiar o trecere voită la posteritate a 
omului şi a operii, care a înfățișat timp de mai 
bine de douăzeci de ani, fără scrupul şi fără 
puldioară, tot ce a fost mai strident şi mai bru- 
tal în fauna literară. De aci şi-au luat sborul, 
ca wirăljitoarele călare pe  măturoi, Moscovii, 
Baltazarii şi Sebastienii intrați prim fraudă în 
publicistica românească. Nu sunt prea departe 
vremurile când d. E, Lovinescu se lăuda, co- 
ram populo, că a descoperit întrun băiat de 
prăvăude un mare talent literar, ca a doua zi, 
toată presa cu zurgălăi: a Sărindarului să cânte 
osanaele Erihonului. Incurajat şi asmuţit, eri- 
ticul literar prezida ceremonialul Sabatului, ca 
un rabin obez si răpănos dela: marea sinagogă a 
simbolismului. 

Vremurile huzurelii de odinioară sau dus; 
evreii dim literatură aw fost poftiji qa strân- 
gerea zăpezilor de pe străzi (și să-i vezi cât 
sunt de grijulii şi de meîndemânatici... de te 
prinde mila); casa din Câmpineanu sa dări- 
mat și amifitriomiul şi-a strămutat butendrele 
în altă parte. A venit vremea postumității şi 
a drepturilor ha pensie. Cine se mail gândeşte 
astăzi la vremurile fericite când evreii, la ora 
potrivită a după amiezii, urcau gâfâind şi sin- 
copat scările maestrului, cu buzunarele doldora 
de manuscrise care trebuiau să revoiuționeze 
literatura românească ?... „Tinerele talente“, 
‘lansate cu surle şi trâmbiţe, au rămas orfane, 
Pe toţi i-a înghiţit timpul în marile lui ano- 
nimat. Singur pe baricadă, anacronic şi vetust, 
d. E, Lovinescu își continuă lupta. Carabinierii 
sui. Offenbach sau mistuit şi ei. Spectatorii 
-şi-au văzut die treabă, numai actorul, el însuși 
autorul, continuă deciamaţia intro sală goală. 
'Din memorie revin fapte petrecute cu decenii 


cărei eroi nefericiți am fost. Pentru vremurile 
de azi d. Crainic a făcut generaţiei tinere un 
preţios dar, i 


ŞT. ZISSULESCU 


s 


LITERARĂ 


ir. urmă, amintirile prind un relief de viață 
reală, și se aşează pe hârtie cârmuite de sprin- 
temeala unui condei care-şi păstrează incisivi- 
tatea. Evocarea are loc in casa patriarhală din 
oraşul natal, la Fălticeni, — după un patetic 
și oftalmic interludiu cu birjarul Iancu Pidălă. 
„Bunica şi nepotul“, „Femeia cu nouă copii“, 
dar mai cu seamă „Greierul“ sunt fragmente 
de înaltă umanizare a unor sentimente comu- 
me care disionează strident cu restul volumului. 
A nu ţine seamă de ele, ne învinovăţim de 
acel minim de obiectivitate care se cere omului 
de bună credinţă. Si o supunem aceasta fără 
a avea aerul că facem cuiva o concesie: recu- 
noscând în scrisul. d-lui E. Lovinescu un stil 
întelectualizat şi foarte adesea ori prolix si 
pretențios, de factură cerebrală, care nu are ni- 
mic comun cu sensibilitatea si arta literară, 

Foarte firesc deci, pentru un om orgolios, 
care nu sa putut realiza în epică sü lirică, să-și 
descarce refulămile în zizanii, răutăți şi invi- 
dii adulterate de um pretins spirit polemic, Un 
exemplu mai conciudent decât celelalte, ar £ 
acea portretizare a Cocoșului, — acceptabilă 
ca o compoziție ușoară de stil, im genug evreu- 
Jui Jacques G. Costin. Dar în final, d. E. Lo- 
vinescu cade în: nepotriveala unei comparații 
pe cât de inoportună, pe atât de trivială aluzie 
ia un scriitor cu pseudonimul Cocoş. Obsesia 
unor cuvinte, precum ar fi hieratie si tigustrum, 
ne reamintește frenetica repețire a debutantu- 
lui care se îmbată de sonoritatea cuvintelor. 
Dar acestea sunt amănunte, am putea spune, 
fără însemnătate. 

Aqua forte vrea să fie acțiunea corosivă a 
acidului sulfuric pe epiderma faunei literare. 
Întâmplări fără importanță, — fapte banale 
care se petrec cu „puțin timp înaintea plecării 
în orașul natal“, — în gări și în trenuri, o co- 
incidentă dar şi un îeit-motiv, — ne pun în le- 
gătură cu o serie de anonimi periferici vieţii 
literare, şi a căror prezenţă, nu are altă ra- 
ţiune decât prilejul unei dizertaţii enecdotice. 
D. E. Lovinescu pozează, ca să zicem astfel, în- 


106 


© BCU Cluj 


tr'un oracol, sau un fel de duhovnic, căruia i 
se încredințează în taină atâtea naufragii su- 
fietești. Numele sunt complect necunoscute sau 
improvizate. Acesta fiind materialul uman, ele 
sunt schițe vesele pentru a mângâia tristeţea 
unui om bătrân, şi văduvit de clientelă literară. 
Ele mu pot fi, — şi nimeni nu poate avea pre- 
tenția că sunt, — memorii literare, căci mu se 
Jămureşte, în mici un chip, psichologia unei 
faune foarte bogate si variate în acelaşi timp. 
Cei mai mulţi dintre ei sunt farseuri sau im- 
postori cari au trecut tangențial pe lângă li- 
teratură ; autori ocazional! sau improvizaţi de 
vanitate, dar pentru că şi-au găsit înţelegerea 
sau numai toleranța criticului, — într'o discu- 
ție prelungită, — stiomatizează afinitățile elec- 
tive. 

Un alt grup de aqua forte, mai degrabă agua 
pura, — îl constitue femeile (oh, femeile, şi mai 
cu seamă în literatură), şi sunt două epizoade, 
când d. E. Lovinescu a fost victima unui aten- 
tat la pudoare. Văzuta-ţi vreodată un elefant 
siluit de o gazelă? Citiţi cu atenţie paginile 
despre femei din Aqua forte. La um emotiv si 
inhibitiv, — cu exaltări violente si senzuale ca 
la mulţi timizi, —. izbuieneste deodată farsa mora- 
lizatoare. Critica literară a d-lui E. Lovinescu 
este mai mult decât um hermetism estetic, Este 
un cordon de castitate pe care amfitrionul îl 
poartă împotriva feminității fără talent. (Noi 
suntem mai imduigenţi...). 

Dacă pe 264 pagini cititorul n'a descoperit 
încă adevărata faună literară, se va îndestula, cu 
prisosință din celelalte. Aici începe marea răfu- 
ială : continuarea vechilor ranchine meșteșugite 
anecdotic, D. Evolceanu, L A. Rădulescu. Pogo- 
neanu, Ton Biberi, bietul Călinescu sunt de- 
mascaţi de neconsolata admiraţie a d-lui E. Lo- 
vinescu. Cu o stranie invidie și vanitate, d-l E. 
Lovinescu scormoneşte trecutul fiecăruia, pen- 
tru a se răzbuna cà nu i sa recunoscut valoarea 
sau nu i sa decernat încă premiul national de 
literatură, Nici o simpatie, nici o prietenie de- 
votată pentru generația de vârstă ci numai: 
venin, văutate, atac perfid si trivialitate. In cå- 
teva recenzii, care mu pot fi memorii aqua for- 
tiste, — d. E. Lovinescu își încadrează cenacu- 
lar prieteniile crepusculare : Ioana Postelnicu, 
Lucia Demetrius, Cella, Serghi, Dan Petrașincu. 
O româncă şi trei străini. Clar și precis. Ale tale 
dintru ale tale. 

D. E. Lovinescu, critic, istorie literar și me- 
morialist, pendulează între viclenie si seninătate 
olimpică, între strategie si atac direct, atunci 
când, zugrumat de invidie, îşi feştelește singut 
meritele. Și totuși, în această necontenită osci- 
laţie se descifrează omul cu toate defectele si 


calitățile lui. Iată-l: „Un anxios, un susceptibil, 
stăpânit de mari ambiţiuni, um spirit bănuitor, 
tenebros şi extrem de comibatiiv, cu o lamenta- 
bilă instabilitate de caracter, ceia ce ar fi nu- 
mai o chestiune personală, dar și de judecată 
estetică, ceia ce-l înstrăinează de condiţia esen- 
țială a „istoriei“ literare, De aici, acel aer de 
parti-pris, de romanțare, de paradoxală injus- 
tiție, de omisiuni voluntare, de trape si de per- 
fidii consecutive multora din paginile acestei 
istorii“, Această caracterizare, se potriveşte, cu 
mici retuşări, d-lui E. Lovinescu, dar este de 
fapt portretul d-lui G. Călinescu făcut de d-l E, 
Lovinescu. Un auto-portreţ care este mai muit 
decât o pagină de memorii : o auto-biograiie, 


* 


* * 


ȘTEFAN IONESCU: DELA PETRU CEL 
MARE LA STALIN. (Ed. Cugetarea). — Pri- 
mul volum al cunoscutului ziarist d. Ştefan 
Tomescu a stârnit un deosebit interes, (și un 
mare succes de librărie), justificat de altfel prin 
actualitatea problemelor desbătute îm această 
lucrare de sinteză. Chiar din prefaţă cititorul 
se poate lămuri că nu este vorba de o istorie a 
Rusiei, — după cum titlul ar părea că arată, — 
ci de o confruntare a spiritului european cu cel 
slav, de lupta dintre două lumi cu totul deose- 
bite. 

Deşi în măsura în care ne adâncim în lec- 
tura cărții ne îndepărtăm de punctul de ve- 
dere românesc, totuși, acesta a fost motivul ho. 
tărîtor în alcătuirea acestui studiu: să se pre- 
cizeze poziția istorică şi geo-politică a României 
faţă de fenomenul rusesc. Intemsiaţi pe aceste 
considerațiuni liminare, înţezegem dece poporul 
românesc a privit spre Apus, „pentru a se în- 
cadra spiritului european“, — si spre Răsărit, 
„pentru a se apăra de invazia slavă“. Aceste 
constante istorice sunt legitimate de realitatea 
rastală si de condiţiile geografice. 

Probiema pe care o ridică d. Ştefan Ionescu 
nu este tocmai nouă, şi a fost desbătuttă în fe- 
hurite chipuri de teoreticienii naționalismului, — 
dar nimeni nu sa ostenit cu o lucrare de an- 
samblu. In aceasta stă valoarea ei: cercetând 
fenomenul rusesc dela Petru cel Mare până la 
Stalin, — ni se deschide o perspectivă de înțțe- 
legere pe o întindere istorică de mai multe se- 
cole, depănând, firul dela origină, — de când 
Rusia intră în faza europenizării, — până în 
zilele noastre. In tot acest timp, congtomeratul 
celor 179 de naţionalităţi n'a izbutit să ajungă 
la o conştiinţă națională. Rusia a rămas, împo- 
tniva prefacerilor istorice, la concepţia despotis- 
mului asiatic. Cauza mu trebue căutată numai 

în fionoasa putere de constrângere a păturei con- 
ducătoalre, dar chiar în stuctura specifică a a- 
cestor popoare. Spiritul slav este construit din 
antiniomili ireductibile, Conștiinţa libertății în- 
seamnă sclavie religioasă şi emancipare în iu- 
mea de diincolo. Im lumea pământească omul din 
această imensă împărăție a haosului este sub- 
jugat de o sensualitate firenetică, de um indivi- 
dualism psihic potrivnic ideii de organizare. 
Rusul este un demon și um arhamghel cu o 
înfăţişare griotescă de exaltat al utopiilor, In 
nic un spațiu planetar, mu și-au găsit un mai 
prielnic teren de desvoltare, halhucinaţiile ideo- 
logice, decâţ în Rusia. Aici s'a construit omul 
abstract, aici s'a închipuit o nouă geneză a uma- 
„ nității, după coşmarul apocaliptic al insului de- 
zaxa. Literatura rusă, — icoană fidelă a psicho- 
Wogiei etnice, — este un muzeu de infirmități 
morale, o mlaștină a desperării şi a marasmu- 
lui, — o casă de nebuni, criminali si epileptici, 
peste care se întinde obsesia descătușării prin 
criterii absolute.  'Raskolnikovii,  Bazarovii și 
Cidilcovili se miultipiică în milioane de exemplare. 
Când Petru cel Mare își asasinează fiul ca nu 
cumva acesta, ajungând tar, să nu-i în.ăture re- 
formele, lămurește întreaga psichoză a despo- 
tismullui asiatic. Ce- a făcut altceva Stalin, de- 
cât că, a omorît pe toti colaboratorii politici 
la care bănuia o vagă împotrivire, 

D. Ştefan Ionescu ne poartă prin avatarele 
istorice ale Rusiei, — actualizând cu o mare 
putere de evocare toate faptele esențiale care 
ar putea să contribue la cunoaşterea psicholo- 
giei sociale şi politice a regimului țarist. Fie- 
care pagină este străbătută de un dramatism 
puternic, si nici un rând nu este de prisos, Este 
fără îndoială, un mare merit acela de a serie 
un capitol de istorie, fără să te pierzi în con- 
sideratiuni personale si în ipoteze, şi nici să te 
laşi copleșit de erudiție. Faptele sunt descrise 
asa cum sau petrecut în realitatea lor vie, si 
intrun stil limpede si corect, care te poartă 
dela pagină la pagină, fără să-ți dai seama că 
ai terminat lectura. Dar să revenim la finul 
conducător: „Două sunt reacţiunile Rusiei în- 
țelesând prin ea lumea mujicilor, a nobililor şi 
a intelectualilor faţă de țarism: una privește 
lupta propriu zisă a poporului, specifică prin 
revoute, atentate şi rebelivai, şi alta prilveşte 
lupta intelectualilor şi a unei minorităţi nobi- 
Hare, a „jiniteligenței“ revoluționare, a anarhiş- 
tilor, a nihiliștilor“ (pag. 38). Revoltele lui Stenka 
Razin şi Emilian Pugacev (asupra acestuia din 
urmă este foarte utilă de consultat lucrarea lui 
A. Gaisinovici. Ed. Payot) caracterizează lupta 
mujicilor pentru pâine și libertate. „Inteligen- 
fa“, — începând dela Farul Nicolae I, — se îm- 


parte în două grupe : a occidentalilor și a sla- 
vofililjor. 

Din mansarda lui Petrașevski încep doctri- 
narii revoluționari : Herzen şi Bakunin. Influen- 
ta judañsmului este covârșitoare. Pe spiritul 
slav, romantic şi imdividuatist, se grefeazä de- 
monul judaic. Asasinatele politice se țin lanţ. 
Secolul al XIX ridică nihilismul și țericidul a 
valoare de program si dogmă politică. Karaka- 
sov, Vera Zasulici și Sofia Perovska consacră 
şcoala asasinatului politic. Insurecțiile sunt înă- 
buşitte cu tunuri si pusti, nu cu mitraliere, după 
cum spune d. Ştefan Ionescu. La 1825, în vre- 
mea Tari Nicolae I, nu existau mitraliere. 
Mitraliera a fost inventată, de inginerul Sir Hi- 
ram Maxim, la 1883. 

Inisfârșiit, ne apropiem de vremea când Kapi- 
talul lui Karl Marx apare în traducere rusească 
şi în arena politică se înregistrează prezența 
lui Lenin. Războiul cu Japonia duce ña revo- 
Tuţia din 1905, dar adaogă d. Ştefan Tomescu, 
„axioma. marxistă“ prin războiu la revoluție“ — 
este valabilă numai în măsura în care se află 
prinsă în războiu o societate în descompunere, 
cum a fost cazul ţarismului“ (pag. 68). Această 
remarcă, foarte justă, se potriveşte si revoluției 
din 1917, când momentul de minimă rezistență a 
regimului țarist, coincide cu momentul de ma- 
ximă putere ofensivă a revoluţionarilor comu- 
niști, în frunte cu Lenin, veniți în trenurile 
plumbulite ale germanilor, din Elveţia. 

Acţiunea tactică a lui Trotzki este pusă în 
comparație cu strategia şi viziunea lui Lenin, — 
boniomull, minunat portretizat de Curzio Maia- 
parte, In pragul unui nou capitol privitor la 
epoca de „După revoluţie“, d. Ștefan Ionescu 
riscă o întrebare: Putea fi evitată revoluția ? 
„Deşi din punct de vedere metafizic tot ceea ce 
s'a produs si se va produce în viața Rusiei nu 
poate fi înăbușit de nicio forţă... din punet de 
vedere politic şi social putea fi evitată, dirijată 
sau amânată... dacă Țarul si administraţia im- 
peniului ar fi. acționat potrivit unei politici 
inspirată din interesele superioare și perma- 
nente ale Rusiei“, Acest îndoit răspuns, merită 
să ne oprim asupra lui, întrucât tinde să re- 
zolve problema esențială a revoluției ruse, con- 
diționată fie de oportunitatea momentului isto- 
ric, fie de o stare organică a Rusiei. Metafizic, 
d. Ştefan Ionescu are dreptate. Boişevismub, — 
după cum spunea foarte bine Nicolae Berdiaeft,— 
este un rău organic al poporului rus. Nu putea 
scăpa de el pentrucă se impunea cu fatalitatea 
istoriei. Dar practic, în anul 1917? — Țarul nu 
se putea împotrivi, pentrucă un paralitic se pră- 
buşeşte singur. Nobilimea nu avea conștiința pe- 
ricolului, şi chiar de ar fi vrut, nu putea face 

reformele radicale în câteva uni. Burghezia na 
opus nici o rezistenţă. Rămâne alt factor, con- 
jenctural, și care este hotăritor : Stalia recunoa- 
ste în prefața cărții Pe drumul spre Octombrie, 
— că revoluţia a triumfat pentrucă cele două 
grupe imperialiste, anglo-franceză şi austno-ger- 
mană, se afiau în războiu, și nu aveau mici tim- 
pull, nici mijloacele să se ocupe de situația din 
Rusia, Așa dar: revoluţia are un caracter con- 
jenctuiral momentului politic internațional. 

Revoluția a triumfat, sinteza leninism-judaiim 
s'a săvârşit, fapt demonstrat de d. Ștefan Ionies- 
cu cu o informație foarte bogată. O întrebare : 
ce Ja realizat însă revoluţia ? Firește, um tip 
uman, care este: „un compromis între patru 
elemente distincte: ferocitate asiatică, faltalism 
oriental, negatiivism european şi ideologie revo- 
luționară de esență judaică“, (Pag. 124). 

Această caracterizare pregnantă lămureşte în- 
treaga probiemă a realizărilor regimului comu- 
nist. Distrugerea familiei nu este impusă nu- 
mai din dorința ca tineretul să fie sustras in- 
fiuenței părinților, ci din consideraţie că fami- 
Tia duce la întemeerea proprietății. Teza aceasta 
a fost expusă de Fr. Engels în lucrarea Despre 
origina familiei, a proprietăţii private şi a sta- 
tului, apărută la 1884 şi împărtășită de mar- 
xism. 

Cu date precise, sunt analizate toate refor- 
mele şi realizările sociale și economice ale U. R. 


S. S., inclusiv Stakanovismul si Piatiletka. Sunt - 


capitoe la care orice cetitor va remarca o lău- 
dabilă obiectivitate, mali cu seamă că izvorul de 
informație este dela oamenii care au trăit ace- 
ste fenomene. 

In tot acest timp, raportul dintre Rusia şi Bu- 
ropa sa stabilit sub privirea tolerantă a demo- 
crației, Petru cel Mare a scos ursul din: bârlog 
şi i-a pus beciug la nas, — Stalin l-a puntat 
prin Europa, si 1-a jucat cum a vrut, în ritmul 


tamburinei democratice. Europa trece primtt'o 
mare criză spirituală, Causa—causarum este 
determinată de judaism. Arta, morala, politica 
sunt inspirate de evrei. Trădarea democrației 
începe prin introducerea U. R. S. S. în Liga Na- 
tiunilor, care devine un instrument diplomatic 
al lui Litwinov. Germania se retrage din COn- 
cavul Judeo-francmasonic dela Geneva, şi Jà 1 
Iunie 1934, Litwimov ocupă tocul permanent, si 
impune definiţia agresorului. Securitatea co- 
lectivă era prezidată de Rusia sovietică, (Im a- 
ceastă chestie foarte utilă de cercetat este lu- 
erarea lui Dr. Otto Kriegk: Hinter Genf steht 
Moskau. Nibelungen Verlag — 1936). Dar este 
prea târziu, căci revoluțiile naționale: europene, 
cu deosebire național-socialismul german, — 
impun o nouă ordine, si cu un ceas mai de 
vreme hotärăse prăbuşirea bolşevismului. 

Cartea d-lui Stefan Ionescu ar fi trebuit com- 
pieatată cu un capitol privind raportul demo- 
grafic dintre rasa slavă și lumea germano-lati- 
nà. In 1810 se aflau în Europa 60 de milioane 
de germani, 62 milioane de latini şi 65 milioane 
de slavi. După 100 ani, la 1910, slavii ajung la 
185 milioane, celace înseammà 45,5 la sută din 
populația Europei. După studiile lui F. Burg- 
dörfen, întemeiate pe aceste indicii comparative, 
reese că, în 1960, vor fi în Europa 161 milioane 
germani, 135 milioane latini si 300 milioane de 
slavi. Mai mult de jumătate din populația Buro- 
pei va fi de rasă slavă. Pericolul se află aşa 
dar nu numai în idee, dar si în rasă. Oricine 
poate înțelege însemnătatea discursului lui A- 
dolf Hitler, dela 30 Ianuarie 1942, când a spus 
că în Europa nu vor mai rămâne evrei, — şi | 
am putea adăoga, că și raportul demografic între 
rasa slavă şi rasele germane şi latine se va 
schimba simțþitor. 


NICOLAE ROŞU 


CRONICA DRAMATICĂ 


PAPA LEBONNARD ; ILUZIA FERICIRII ; 
GELOZIE ; SOȚUL IDEAL 


Cele patru piese care ne vin în considerație 
astăzi reprezintă fața ușoară a vieții teatrale 
de astăzi ; dar furișate prin nevroza clipei, ele 
înseamnă patru succese şi tot atâtea odihniri 
ale nervilor. 

Talentul si inteligența lui Mircea Ştefănescu 
sau unit ca să me dea la Teatrul Comoedia o 
întinerire dramatică în patru acte a încărcatu- 
lui de ani Papa Lebonnard. 

Piesa — care la noi are o dublă rezonanţă ; 


Jean Aicard (faimosul autor) şi Petre Sturza 
(faimosul creator) de pe vremuri, este, pe cât 
ne amintim (fiindcă prin textul lui Mircea Şte- 
fănescu ea capătă o transfuzie serioasă de sân- 
ge) un lucru ingrat, Burghezii nu sunt simpa 
tici în dramă ; sunt minunaţi în comedie, Vezi 
Moli&re-Aulgier. I 
Jean Aicard ne-a lăsat o dramă lacrimogená 
— şi încă în versuri! — unde trebue să admi- 
răm un bătrân ceasornicar în sforțările pe care 
ie face, pela 1890, nu numai de a dărui orăşelul 
său de provincie (si ştim ce e provincia noas- 
trà, dar vai ce e provincia franceză |!) cu cele 


109 


© BCU Cluj 


mai frumoase gângurări de ornice, dar si de 
a valida drepturile unui bastard de treabă la 
mâna fiicei sale. 

Mircea Ștefănescu a împins drama spre co- 
medie. Dânsul a trecut artistic peste problema 
bastardului, și reținând din franceza cazuistică 
a piesei bonomia lui Lebonnard, ni l-a scos în 
relief printrun fel de clişeu negativ înfățișat 
în caricaturala sa nevastă. 

Putin a lipsit ca dragostea de comedie a nou- 
lui autor să dea peste bord pe „papa”, si piesa 
să devină Maman Lebonnarăd! — adică piesa 
unei savuroase parvenite, de carnală luciditate 
şi francheţe, aproape — dacă nu cu mult I. — 
maj simpatică decât soţul. 

Cu un text de asemenea înviorat, aceste două 
roluri au fost excelent jucate de Mişu Fotino 
şi Silvia Fulda, între dânşii cu o Virgimică Po- 
pescu ce merită toată dragostea mângâetoare 
a neobositului ei părinte. 


* 


* * 


Merită de asemenea atenție Teatrul Nostru, 
unde — dintr'un fund de bar, cu o întocmire 
de gest, patru-cinci tineri nemulțumiți, au făcut 
teva ca o cutie de rezonanţă a râsului. Se râde 
can familie şi la piesa care, cu numele modest 
de Iluzia Fericirii, reeditează succesul uneia 
din cele mai... glorioase comedii bulevardiere 
de odinioară. 

Tema, cea din Pygmalion-ul lui Bernard 
Shaw, însă bagatelizată. 

Dar textul lui, Armont şi Gerbidon a fost tre- 
cut prin mâna regisorului de clasă, Sahighian, 
și astfel înstrunit (împreună nu mai puţin cu 
actorii) pe aria bună a veseliei. 

Nu trebue să uităm că în această piesă Euge- 
nia Zaharia, comediană a Naţionalului, ne dă 
cea mai bună, poate, creație din cariera sa, 
în rolul Ginettei ; o midinetă pe care „școala 
mare” a unui conte scăpătat o ridică la gradul 
de curtezană No. I a Parisului. 

Asa precum Mimi Enăceanu, întrun rol de 
răguşită, și-a găsit, prin fantezia de fericită ins- 
pirație a regisorului, primul succes dintro ca- 
rieră care merită, mi se pare, mai multe. 

Până și Petre Nove — actor dealtfel curat — 
are haz în această comedie în care pe semne s'a 
hotărît — sau l-au hotărît alții — să arunce 
replica din praştie, şi să zâmbească în sfârşit... 

Grigore Mărculescu, în reprezentaţie, e pur 
si simplu delicios întrun rol de întârziat dar 
practic amorez. 

Nu ierarhic îl citez la urmă pe Etterle, ac- 
torul cel mai bun al companiei, ci numai fiind- 
că într'un conte ajuns profesor de maniere dân- 

sul are prea puţin de dat din vioaia-i persona- 
litate, : 


* 


* * 


Cu Sacha Guitry ne apropiem însă de Mo- 
liëre. Nu fiindcă prinţul bulevardierilor ar fi 
un Molière al 2-lea; dar fiindcă în Gelozie (ulti- 
mul succes dela Studio) dânsul smulge pe Geor- 
ge Dandin de pe scena Versailles-ului care-l 
vedea la 19 Iulie 1668, adică întrun moment 
de galantă uşurare (după gloriosul tratat dela 
Aix-la-Chapelle şi mult aşteptata întoarcere la 
Paris a lui Ludovic XIV); îl sustrage bastona- 
delor năwârlioasei fete a parvenitului Monsieur - 
de Sotenville ; şi-l lasă pradă numai acelor 
„malices du sexe” care fac până şi din placi- 
dul şi simplistul Albert Blondel (candidat pe 
vieață la Legiunea de Onoare) un chinuit! 

Frumuseţea piesei stă în exploatarea cu 
abilitate și humor, dar nu fără artificio- 
zităţile de rigoare, a ceiace am numi gratuitul 
geloziei, elementul nemotivat irațional, al celei 
mai raționate pasiuni omenești. 

Marthe Blondel e o femee perfect castă. Dar 
Albert Blondel vine într'o seară târziu acasă 
dela un prim rendez-vous, şi fiindcă soţia se 
întâmplă să vie si ea târziu, gata bănuiala! 

Momentele complice se grămădesc, întâm- 
plarea joacă feste, și auto-sugestia se strânge în 
„boule-de-neige”, cum ne-ar explica Bergson, 
ca să ne dea un savuros comic de situaţie, — 
comic care atunci când din înșelarea închipuită ` 
devine înșelare reală (prin exasperarea soţiei 
şi aruncarea ei, tot prin sugestie, în braţele 
bănuitului) deține toate elementele unei mici 
monografii a îmcornorării... 

Prezenţa lui Moliere e totuși mai mult apa- 
rentá, tehnică: monologurile la care se dedă 
Blondel, sau rolul uşii în desfăşurarea scenică, 
— elemente pe care Ion Sava, regisorul de poe- 
tică fantezie, le-a folosit cu artă fină. O poe- 
tică fantezie, o frumoasă simfonie în galbenul 
fatal, e deaitfel toată montarea, dela decorul 
stilizat si bipartit, la plafonul in triunghiu, toate 
sugerând prin linia lor rece, recea si incisiva 
ironie a încornorării. 

Tot așa utilizat jocul actorilor, de bună sub- 
stanță comică dacă ne gândim la fata şi mama 
care sunt Marieta Deculescu și Marieta Sadova, 
cea dintâi totuşi, (oricât de bună comediană) 
fără tot complexul acela subti: (de candoarea şi 
poetică nătângie) atât de caracteristic frantu- 
zoaicei; ace! „mari confondu” care n'o fi având 
coloratura virtuoză a lui Sacha, dar e de o con- 
vingătoare complexitate, pe fața aprinsă a lui 
Finteşteanu ; nostimul amant din senin cu nume 

aci de A. Munteanu, sau caricaturala dactiio- 
grafă a d-nei Fifi Mihailovici, 


** + 


Anul 1895 în care văl lumina rampe An 
ideal Husband şi The importance of being 
earnest (Un Sot Ideal, şi E Mare Lucru Să Fii 
Serios), e anul funest al lui Oscar Wilde. Un 
lord depusese o carte de vizită insultătoare la 
clubul său, dânsul îl dă în judecată pentru ca- 
lomnie, procesul se întoarce împotrivă-i, şi în 
Mai, la Old Bailey, era condamnat la doi ani 
de muncă silnică. 

Piesele sale, cele mai bune lucruri pe care 
le-a scris, după ce a încercat poveşti feerice și 
roman, ca să nu mai vorbim de poezii, constitue 
deci capitolul său final şi de aceia, poate, poartă 
semnele oboselei. 

„Omul-legendă”, care, după propria-i spusă, 
„și-a pus în vieaţă tot geniul, în artă numai ta- 
lentul”, s'a ţinut de cuvânt. Nimic în toată lite- 
ratura sa care să depășească talentul. Cât geniu 
a avut omul acesta, s'a ferit parecă diabolic să 
şi-l lase târît în literatură. Si l-a târît la bara 
justiției, de care putea foarte ușor scăpa, dacă 
ne gândim la atâţi lorzi suspecți, din fosta lui 
tovărăşie, care la vremea procesului erau lăsaţi 
să facă exod peste Canalul Mânecii. 

Dar ce scenă, ce platformă mai oportună ca 
bara justiției !... 

Cu ea, la câţiva ani, Oscar Wilde a intrat în 
eternitate, şi e azi cel mai citit dintre Englezi 
pe continent, după Shakespeare. Iar ca o răz- 


CRONICA 


„VERSURI DIN TRANSILVANIA NORDICA“ 
e numele unei antologii tipărite la Cluj în: 1941. 
Cartea face parte dim colecția „Grai şi sufet 
românesc“, îngrijită de d. Gheorghe Dăncuș, și 
se pare că e chiar întâia dim seria plănuită. 
Elementul surprinzător, pe care ni-l aduce a- 
ceastă antologie, stă din cele nouă nume, aproa- 
pe toate noi, de poeţi cari nu sau manifestat 
decât în ultimul an: Ionel Bulboacă, Ştefan 
Căprrariu, Ton Cherejan, Teodor Ciceu, Victor 
Ilieșiu, Iosif Moruțan, F. Păcurariu, Valentin 
Raus și Virgil Şotropa, singurul cunoscut din 
vechi publicații naționaliste. După chipuri şi 
după scuritele note biografice, poeţii aceștia sunt 
abia studenţi: da medicină, sau la academiile 
teologice; unul, Ionel Bulboacă, e meseriaș, 
specialist în costume naționale; d. V. Şotropa e 
medic şi farmacist. 

În „Transilvania nordică“ nu mai există sau 


bunare, omenirea ignoră înainte Salomeia (sin- 
gura în care geniul lui s'a lăsat trădat), si 
aplaudă înainte Soţul ideal unde Lord Goring 
este Wilde, e drept; dar nu Wilde din vieaţă, 
(adică geniai) ci numai cel din literatură. 

Atunci piesa e — ca toate celelalte — o me- 
lodramă de salon, în plus: o melodramă poli- 
țistă, sclipitoare ca inteligenţa si captivantă ca 
talentul, 

O broșe se unește cu o scrisoare „rouge Car- 
dinal”, ca să provoace încurcături pe care un 
lord detectiv si paradoxic (dar de paradoxe care 
au început să amurgească) le desleagă spre buna 
desfătare mintală a auditoriului. 

E o piesă făcută din bijuterii si epigrame, 
unde talentul se institue în demiurg, face din 
oameni marionete ; din fonă, formă; din ade- 
văr, o simplă cestiune de efecte; din emoție, o 
satiră; din creaţie, un prilej de apologie; și-și 
întronează legea care dela Wilde vrea ca „ade- 
vărul în artă să însemne desăvârșirea tehnică”. 

Iar legea e aci ascultată : piesa e o mică de- 
săvârşire tehnică. 

Cu glorii uşor patinaie de vreme Tony Bu- 
landra a reluat pe Lord Goring; Marieta Anca 
a făcut un cuplu armonios cu Marțian, asa de 
veridici amândoi în Lady şi Sir Robert Chil- 
tern ; iar Maria Mohor a fost o hoaţă de clasă 
(și de inimi!) nu numai cu toaletele si mersul 
felin, dar şi cu un joc în care a transpus toată 
grația rece şi frumuseţea interlopă a celui mai 
bun rol din piesă după acela al lordului în ces- 
tiune. 

DRAGOȘ PROTOPOPESCU 

nu există încă reviste literare, care să cultive 
și. să îndrumeze talentele tinere. Viaţa ilustrată, 
frumoasa publicație pentru familje, editată de 
episcopia ortodoxă din Cluj, a fost suprimată de 
aproape un an. Tinerii poeti s'au maniifestat în 
pagina culturală a ziarului clujan Tribuna Ar- 
dealului. 

Pentru ca lectorii noştri să aibă o idee mai 
clară despre ambianța în care s'a format acea- 
stă poezie, reproducem din cuvântul introduc~ 
tiv al d-lui Gheorghe Dăncuș : 

„Cum se știe, aici în Transilvania nordică, au 
rămas puţini intelectuali, cu modeste sj putine 
posibilităţi de creație culturală. Masele popu- 
lare însă cer slovă românească, cer hrană sufle- 
vească, — erau obişnuite cu abundență, — fără 
de care nu pot trăi, așa cum nu poţi trăi fără 
pâinea cea de toate zilele, Si cum deocamdată 
avem numai acest ziar, cu actualele posibilități 

(pus săptămânalul din Besztercze), suntem si- 
liti: ca aici să ne înregistrăm si prin el să adu- 
cem da cumnostinta maselor toate puținele ma- 
nifestăr: din toate domeniile“. 

Parcă e acum o sută și mai bine de ani, pe 
vremea Curierului lui Eliade! D. Dăncuș singur 
face aluzie la acea epocă și, prezentând pe cei 
nouă poeți în formație, ne atrage atenția că nu 
e vorba de antă pură, ci de „o manifestare de 
solidaritate și vrere : tinerească și românească“. 

Antologia se deschide, în chip firesc, cu ver- 
surile lui Ionel Bulboacă : I 


Someş, Someș, apă lină, 
Dorul meu nu se alina, 
Numatunci sar alina 

Dacă tu mai asculta 

Şi l-ai duce pân la mare, 
Unde-i apa 'nvolburată, 
Doar.. s'a 'nneca doru' odată... 


Autorul, cu aceste mijloace simple, ştie sà 
creeze nu numai sugestii, dar și simboluri largi, 
cum e Cântecul Domului. 

Versurile lui Ştefan Căprariu corecte, de dra- 
goste. Foarte interesant e Ion Cherejan : tumul- 
tuos, cu puternică notă socială, cu elanuri des- 
petite în versuri neobişnuit de lungi, uneori 
inumoase mai totdeauna nebimpezite. Teodor 
Ciceu e nehotărât între Goga, Coșbuc și Cotrus. 
Un sufiet bărbătesc ia Victor Tlieşiu : 


Munții să-i clatini din rădăcini de 


stâncă, 


vrei 


sau ca în Cuvântare depe munte : 


Crez de stâncă dură e tivit pe cale, 
Bolovani de„osândă gândul îi prăvale. 
De nădejde tare sufletul se strânge, 
Stăvilarul urii plânge şi se frânge. 


Iosif Morutan e fecund, dar confuz încă pe 
cât, de pesimist. Poesia lui F. Păcurariu e un 
ciiacot de tinerețe exuberantă, dar influiemțată 
de un anume decadeniism francez, trecut prin 
temperamentul maghiar. 

Totuşi cu versuri frumoase : 


Și timpul e vâlvoiu de flori ca un cais 
Din cufundate ţări de amintiri 
Stătea în câmp cu sarica de cer pe umăr. 

Din încercările tui Valentin Raus se poate 
cita 6 Decembrie, ziua lui „moş Niculai“, aṣ- 
teptat cu pâine si cu sare. 

Dintre toți, Virgil Sotropa e mai împlinit ca 
formă. Aduce chiar o notă de humor ce amin- 
teste pe Topârceanu, si prinde bine in atmos- 
fera grea de jale a acestei antologii. Când vrea 
să-şi cânte strămoșul, e nevoit să-l disimuleze 
în Preistorie : 


De-ai apărut în epoci cuaternare 
Sau mai bătrâne, nu o știe nime! 
Enigmă e adânca-ţi străvechime, 
Pierdută'n noupte-i lunga ta cărare. 


Te văd luptând cu-a vremilor asprime 
Şi înjruntând furtuni şi-asalt de fiare, 
Primejdii mii, dar veşnic în. picioare, 
Cum te măsori cu-a timpului mărime... 


Iar, cu supremu=ţi ideal cuminte, 
Când ne-ai lăsat al tău umil tezaur, 
Aud îndemnu-ţi : mergeţi înainte ! 


Cartea, care sa deschis cu un dor, se închide 
cu acest Fag simbolic si singuratic după un 
mare dezastru : 


Stă solitar ca un catarg 

Ce-a înfruntat pe mări furtuna, 
Din culme răspândind în larg 
Melancolie totdeauna. 


Şi *n noapte pare că-i un mag 
Ce contemplează tainic tuna... 
Stă solitar ca un catarg 

Ce-a înfruntat pe mări furtuna. 


Intrun străvechiu codru de fag 
Isi înnălța pe vremi cununa. 
Din. ce mi-a fost atât de drag, 
Doar el a mai rămas acuma. 


Stă solitar ca, un catarg... 


Fagul acesta, răzieţit de codrul străvechiu, 
care așteaptă parcă venirea codrului, îți cântă 
în inimă, dupăce ai închis cartea, cu tot frun- 
zișull lui bătut de vântul sorții. 


N. C. 

